
Capitolul 1 

Cazinoul din Pointe St. Auguste se înălța înspăimântător 
deasupra stâncilor care îşi câştigaseră reputaţia 
periculoasă. Dar acum, nu mai erau şanse atât de mari ca 
în acel loc să se întâmple o tragedie. Locul era bine 
asigurat. De aceea, cazinoul era frecventat de turiştii cazaţi 
în hotelurile din apropiere. Avea o terasă care se înălța 
deasupra înfricoşătoarei prăpăstii şi cu siguranţă un 
sinucigaş ar fi găsit acel loc propice pentru a muri. 

La local veneau mulţi turişti care îşi încercau şansa la 
jocurile de noroc, însă doar câştigătorii erau în centrul 
atenţiei. 

Rachel stătea singură la o masă din restaurant. Era una 
retrasă şi de acolo avea o vedere de ansamblu asupra 
meselor de joc. De fapt, chiar o privea cu cinism pe femeia 
plină de 

bijuterii scumpe, care acum îşi etala câştigul în faţa 
însoţitorilor săi. Era evident că tocmai câştigase premiul cel 
mare, dar bucuria de care dădea dovadă era depăşită, 
ţinând cont de faptul că nu părea deloc să aibă nevoie de 
bani. 

Rachel îşi luă privirea de la grupul zgomotos şi fixă 
lichidul de culoarea ambrei din paharul ei. Oare va reuşi să 
ducă la bun sfârşit treaba pentru care venise? Îşi deschise 
poşeta plic şi scoase o cutie cu ţigări. Luă una şi o duse la 
buze, dorind mai apoi s-o aprindă. In timp ce căuta 
bricheta, un chelner zâmbitor se apropie de ea şi-i oferi un 
foc. Femeia îl acceptă şi-i întoarse un zâmbet slab. Ştia că o 
femeie care stătea singură într-un asemenea local nu era 
privită cu ochi buni. Oftă. În ultimile zile, fusese în locuri şi 
mai rele decât acesta. Şi asta doar ca să-şi atingă scopul. 

Privi în jur. Peste tot domnea mirosul banilor şi era 
deprimant să se gândească la oamenii aceştia care îi 
cheltuiau cu atâta uşurinţă. 

Trase puternic din ţigară. Trebuia să revină aici diseară, 
îşi spuse, hotărâtă. Nu mai avea mulţi bani şi n-avea de 
gând să se întoarcă la Londra înainte de a-l vedea. Ce i-ar 
putea spune tatălui său dacă va fi forţată să facă asta? Ce 
va crede oare? Că n-a avut curajul s-o facă? Că el s-ar fi 
descurcat mai bine în locul ei? Îşi sprijini bărbia într-una din 


palmele fine. Oare el s-ar fi descurcat atât de rău? 

Dar nu putea fi nici uşor. Cum să creadă că venind într- 
un loc ca Bahamas, avea să-l găsească pe acest om în 
câteva ore, chiar dacă era unul influent şi recunoscut. 
Arhipelagul cuprindea cam şapte sute de insule. Putea fi pe 
oricare dintre ele. Putea chiar să fie la Londra. Orice era 
posibil. Până la urmă, nu acolo îl cunoscuse? 

Îşi imaginase că ar fi o prostie din partea lui să mai aibă 
casa de pe insula Conchera şi făcuse bine că verificase asta 
printr-un telefon, fără să se obosească să facă drumul până 
acolo. 

Nu mai era asociat nici la hotelul din vestul plajei 
Nassau, unde obişnuiau să meargă de atâtea ori şi vânduse 
şi restaurantul din Bay Street. 

Parcă ştersese toate urmele, iar oamenii pe care-i 
întrebase de el, păreau să ascundă adevărul. Bineînţeles că 
folosind numele de fată, Jardin, nu stârnise interesul 
nimănui. De aceea, toată lumea credea că e o străină 
curioasă. Nu dorise să-şi folosească numele de după 
căsătorie pentru că nu avea nicio intenţie să-l avertizeze de 
prezenţa ei. Poate era un lucru prostesc, dar aşa simţea că 
era cel mai bine. 

Când ajunsese la hotel, studiase pliantele cu celelalte 
localuri şi se oprise la acest cazinou. Îşi amintise că era 
foarte încântat de acest loc şi că îşi dorea să intre în 
posesia lui şi să-l transforme într-un club de noapte. 

Stinse ţigara în jumătatea de scoică de pe masă, care 
servea drept scrumieră. Stătea la o masă prea retrasă, îşi 
zise. Dacă voia să atragă atenţia unuia dintre directori, 
trebuia să ocupe un loc mai bun. Mai bine s-ar duce la 
biroul cazinoului si ar întreba pur si simplu de el. Si asta 
trebuia să o facă acum, ori niciodată. S-ar putea să nu mai 
aibă o asemenea ocazie. Până la urmă, dacă stătea acolo, 
trebuia să cheltuie bani pentru a face consumaţie. 
Chelnerul care o servise deja începuse s-o privească 
suspicios. Poate credea că e o hoaţă. Si dacă era asa, avea 
destui oameni pe care-i putea vâna. Toate femeile din 
încăpere purtau bijuterii care valorau probabil milioane de 
dolari. Ea, în schimb, avea doar o brățară din aur, simplă, 
singura bijuterie de valoare pe care o mai păstrase. Nici 
rochia pe care o purta nu se putea compara cu creaţiile 
celorlalte doamne prezente acolo. Dar trupul voluptuos si 
părul bogat, de culoarea castanei, îi dădeau o înfăţişare 
tinerească si vioaie, de care nu era pe deplin constientă. 

Observă un bărbat care o privea insistent si care, după 
ce chemă chelnerul, se îndreptă spre ea. 

- Asteptaţi pe cineva, doamnă? întrebă el. 

Femeia ridică privirea, iar bărbatul, care se arătă foarte 
surprins, trase imediat scaunul de lângă ea si se aseză. 

- Rachel! exclamă el. Ce cauţi aici? 


Rachel nu stia cum să reacționeze. Îi părea bine că 


PRIZONIERA DRAGOSTEI 9 


vedea în sfârsit o faţă cunoscută, dar acum stia că Andre 
va afla cu sau fără voia ei de venirea ei. 

- Bună, Ramon, zise ea, reusind să zâmbească. Ce mai 
faci? 

- Bine, mulţumesc, răspunse bărbatul, nerăbdător. Te- 
am întrebat ce faci aici. Andre ştie că eşti aici? Bineînţeles 
că nu ştie, răspunse tot el la întrebare. Dacă ar fi aflat, aş fi 
ştiut mai devreme de venirea ta. 

- Fratele tău nu ştie nimic, îl linişti tânăra. 

- Da, sigur. Abia ieri s-a întors de la New York. Cât stai 
aici? 

- Vrei să ştii de când am venit? Sau cât mai stau? 
întrebă ea, calm. 

- Ambele. 

Rachel zâmbi. 

- Eşti neschimbat, Ramon. Spune-mi, eşti aici din 
întâmplare sau lucrezi aici? 

- Mă ocup de acest cazinou. Trebuie să fiu sincer cu tine 
şi să-ţi spun că unul dintre chelneri te-a remarcat şi nu te-a 
scăpat din ochi de când ai venit. 

Rachel râse scurt. 

- Sunt o persoană suspicioasă, nu-i aşa? râse fata. 

- Cam aşa ceva, admise Ramon. Dar ştii cum se zice, 
niciodată nu poţi fi destul de precaut. 

- Aşa e, fu ea de acord. 

- Vino, nu putem vorbi aici, zise bărbatul, ridicându-se. 
Vom merge în biroul meu. 

- Despre ce să vorbim? îl privi Rachel leneş. 

- Despre André. 

- Pe Andre vreau eu să-l văd, zise ea. 

- {tiu asta. 

- De unde ai putea şti aşa ceva? Oare nu pot ajunge 
aici, pe insulă şi din alt motiv? Trebuie să vin doar ca să-ţi 
văd fratele? 

- Da, răspunse bărbatul. În aceste momente, doar ăsta 
ar fi singurul motiv. 

- În aceste momente? Ce vrei să spui cu asta? 

- Nu te mai preface, Rachel. Vino să vorbim. Însist. Nu 
putem vorbi aici. 

- Si dacă refuz? 

- Atunci, nu-l vei vedea pe André. 

Rachel strânse din buze. Stia că nu se putea pune cu 
încăpăţânarea bărbatului. Si mai ştia că asta era unica ei 
şansă de a realiza ce-şi propusese. 

- Bine, voi veni cu tine, spuse ea, pe un ton resemnat. 

- Stiam că o s-o faci, zise bărbatul. 

Coborâră în cazinou şi Rachel găsi atmosfera de acolo 
de nesuportat: zgomotul era infernal şi peste tot dăinuia un 
miros puternic de tutun şi de alcool. Ramon o conduse spre 
o uşă pe care scria "PRIVAT" şi care era păzită de doi 

gardieni. Bărbatul scoase din buzunar un lanţ de chei şi 
potrivi una cu care descuie. 

Intrară, şi Rachel observă mobila scumpă şi barul plin 
cu băuturi. Ramon o servi cu una, dar fata o refuză, 
acceptând, în schimb, o ţigară. 

Bărbatul se aşeză în spatele biroului şi o întrebă: 

- Nu te asezi? Si după ce fata îi urmă indicaţia, adăugă: 
arăţi foarte bine, Rachel. Dar n-ai nevoie de mine să-ţi spun 
asta. 

- Unde e Andre? întrebă ea. 

- Cu ce te-ai ocupat în toţi anii ăstia? îi ocoli bărbatul 
întrebarea. 

- Unde e Andre? repetă ea. 

Ramon bău jumătate din băutură, apoi zise: 

- N-o să te vadă, stii asta. 

- N-ar trebui să decidă el asta? 

Bărbatul termină băutura si începu să se plimbe prin 
cameră. Rachel îl urmări cu privirea. Era un tip atât de 
calm, de indiferent, atât de diferit de omul exuberant pe 
care si-l amintea ea. Nu semăna aproape deloc cu André. 
Era mai scund, usor rotofei si, bineînţeles, mai tânăr. Cu 
câţiva ani în urmă era un om vesel si vioi, dar odată cu 
trecerea timpului căpătase acea siguranţă de sine si acea 
importanţă tipice familiei Sanchez. 


- Spune-mi, Ramon, începu ea, ce te-a făcut să spui că 

am venit aici ca să-l văd pe Andre? 

Ramon se întoarse si reveni la locul lui. 

- Ai primit scrisoarea lui? 

- Scrisoarea? întrebă ea. 

- Scrisoarea de la avocaţi. 

- Nu, n-am primit nicio scrisoare. Ce scria în ea? 

- Nu stii? întrebă Ramon, sceptic. 

- Dacă aş şti, crezi că te-aş mai întreba? 

- S-ar putea. S-ar putea să-ţi fi venit vreo idee cu care 
să-i dai peste cap planurile. 

- Planuri? Ce planuri? Rachel se ridică în picioare. 
Ramon, crede-mă. Nu ştiu despre ce vorbeşti. Dacă aş fi 
ştiut, crezi că nu l-aş fi găsit imediat? 

- Mă îndoiesc de asta. În scrisoare nu ţi se comunica 
adresa 
lui. 

- Te mai întreb o dată, Ramon. Despre ce e vorba? 

- Aşază-te, Rachel, zise bărbatul. 

- Prefer să rămân în picioare. 

- Oh, pentru Dumnezeu, aşază-te odată! Bine, bine. 
Deci n-ai primit scrisoarea. Atunci, de ce te afli aici? 

- Asta-i treaba mea! 

- Si n-ai de gând să-mi spui? 

- Nu. E o chestiune personală, pe care o voi discuta doar 


cu Andre. 

- Mă îndoiesc că va dori să te vadă, sau să te creadă că 
nu i-ai primit scrisoarea. Abia a reuşit să te scoată din viaţa 
lui. Mă îndoiesc că va dori să mai audă de tine. 

- Ce vrea să însemne asta? 

- Nu te mai juca aşa cu mine, Rachel. Stii bine că acum 
cinci ani, fratele meu a vrut să te omoare. 

- Dar n-a făcut-o! 

- Nu, dar aproape că s-a omorât singur. Doamne, de 
ce-oi fi stând aici, de vorbă cu tine? Mai bine te-as fi dat 
imediat afară din club. 

- Tot vreau să-l văd pe André. 

- Bine, o să-i spun că esti aici. Unde stai? 

- N-as putea să-l văd în seara asta? E... urgent. 

- Nu, în niciun caz! 

- N-ai putea să faci o excepţie? Uite ce e, doar eu si 
Andre stim ce s-a întâmplat cu cinci ani în urmă. Tu n-ai de 
unde să stii asta. Doar bănuiesti. Până la urmă, si eu am 
sentimente, să stii. 

- Sentimente? pufni bărbatul. Tu nu stii ce înseamnă 
asta. 

- Ba stiu! izbucni femeia, dar regretă imediat gestul. 
Continuă, mai calm: uite ce e, anunţă-ţi fratele că sunt aici. 
Spune-i să angajeze mai mulţi gardieni, să facă ce vrea ca 
să-si asigure protecţia, orice, atâta timp cât o să-l văd. 

- Nu-ţi pot promite nimic. Orice ai încerca să faci, nu ți- 

ai ales bine momentul. 

- E vorba despre acea scrisoare, nu? Ce era în ea? Nu 
cumva...actele de divorţ? 

- Ce isteaţă esti! Acum sper că-ţi dai seama că nu mai 
există nicio speranţă. 

Întoarse privirea. Era o lovitură grea. Cu cinci ani în 
urmă credea că se poate întâmpla asa ceva, dar acum, 
după atâta timp, acceptase această căsătorie ca pe una 
ciudată, dar care, în ciuda a tot ce se întâmplase, dura. 
Banii veneau întodeauna, la începutul lunii, cu o precizie de 
ceasornic, şi chiar dacă legătura se făcea prin intermediul 
avocaţilor, acceptase şi asta. Avea multe vise în legătură 
cu ceea ce se va întâmpla, dar nu-şi pusese niciodată 
problema că nu se vor putea realiza atâta timp cât mai 
exista o legătură între ei. Nu-şi imaginase că se va 
întâmpla una ca asta, dar acum, pusă în faţa faptului 
împlinit, se simţea singură şi fără apărare. 

Acum, sarcina ei devenea mai dificilă şi mai umilitoare. 

Ramon veni lângă ea, îngrijorat. 

- Chiar nu ştiai, nu? Eşti bine? O ajută să se aşeze pe 
scaun, după care merse şi-i pregăti o băutură. Bea-o! 
porunci el. 

După ce goli conţinutul paharului, Ramon i-l luă din 
mână şi-l puse pe masă. 


- Oh, Rachel, ce să fac eu cu tine? 

Tânăra femeie îl privi. Acesta era bărbatul cu care 
petrecuse atâtea clipe frumoase, care reuşea s-o scoată 
din casa aceea, unde se simţea atât de singură... 

- Ce ti-ar plăcea să faci cu mine? îl tachină ea. Să mă 
arunci peste balcon, ca să mă pierd printre stâncile acelea 
ascuţite? 

Ramon îi luă mână într-a lui şi o sărută, dând din cap a 
dezaprobare. Dar imediat cum uşa se deschise, deveni 
rigid, lăsându-i mâna să cadă. Înăuntru, intrară un bărbat şi 
o femeie. 

Rachel se îmbujoră. Deci, până la urmă, cu sau fără 
voia lui Ramon, ajunsese să-l întâlnească pe André. 

Urmară câteva secunde de linişte, care pentru Rachel 
părură o eternitate. Tânăra îl privea pe bărbatul pe care nu- 
| mai văzuse de cinci ani si care-i fusese atât de drag 
cândva. Arăta la fel cum îl stia: înalt, puternic, cu trăsături 
hotărâte, foarte atrăgător. Parcă era mai slab decât si-l 
amitea si, la cei patruzeci de ani pe care-i avea, câteva 
suviţe albe îi confereau un farmec aparte. Dar la fizic, arăta 
mai tânăr. Purta un costum de seară, si era de departe un 
bărbat frumos. Pe Rachel o trecu un fior. Oare cum îsi 
permisese să sfideze un asemenea om? Părea atât de sigur 
pe el... 

Ramon fu cel care vorbi primul, iar Rachel îsi plimbă 


privirea la femeia care-i însoțea soţul. Era înaltă, mai înaltă 

decât ea, cu o coafură impecabilă si cu trăsături 
aristocrate. Si nu-si putea da seama care sentiment era 
mai puternic evidenţiat în atitudinea ei: gestul posesiv cu 
care-l ţinea pe bărbat de braţ, sau intimitatea cu care-l 
privea? 

- Nu mă asteptam să vii aici în seara asta, Andre! îl auzi 
Rachel pe Ramon zicând. 

Andre se apropie de ea. 

- Cu siguranţă că nu, zise el, privind-o cu răceală. 

Dacă avusese vreun soc în momentul în care o văzuse, 
atunci ascunsese bine ceea ce simţea, fiindcă nimeni n-ar fi 
putut citi ceva pe masca de indiferenţă pe care o afisa. 

Ramon se adresă femeii din spatele fratelui său: 

- Bună seara, Leonie. Îmi pare rău pentru toate astea. 

Femeia se apropie, privind încruntată: 

- Dar ce se întâmplă, Ramon? Nu înţeleg. André, o 
cunoşti pe femeia aceasta? De asta o priviţi ca două statui? 

Andre vâri mâinile în buzunar şi zise, oarecum stânjenit: 

-îmi pare rău, Leonie, n-aveam de gând să creez o 
astfel de situaţie. Dar, cum fratele meu a considerat că e 
un gest înţelept să se mai vadă o dată cu soţia mea, atunci 
mă văd nevoit să ţi-o prezint. 

- Soţia ta? repetă femeia. Doar nu vorbeşti serios! 

- Nu e ceea ce crezi, André, zise Ramon, dar privirea de 


gheaţă a fratelui său părea să nu lase loc la comentarii. 

- Leonie, zise el, aceasta e soţia mea, Rachel. 

Rachel se întrebă dacă trebuia să dea mâna cu femeia, 
dar din fericire, Leonie nu făcu niciun gest în acest sens, 
privindu-l în schimb pe André. 

- Dar de ce e aici? Mi-ai spus că ai luat deja legătura cu 
avocaţii. 

-Aşa am făcut, zise André, privind-o pe Rachel. Se pare 
însă că n-au fost destul de expliciţi. 

Rachel se săturase deja de această situaţie. Îi trecuse 
şocul de a-şi revedea soţul şi acum simţea doar furie. Toată 
lumea se purta de parcă ea nu era prezentă şi până chiar şi 
Andre vorbea de parcă văzuse un diavol. Nici măcar n-o 
prezentase cum trebuie viitoarei sale soţii. Ce drept avea 
să se poarte astfel cu ea? încă nu erau divorţaţi. 

Problema era că, privindu-l, nu-şi amintea decât clipele 
frumoase petrecute alături de el si nicidecum pe cele 
dureroase. 

Scoase o exclamaţie si trecu printre ei, până la usă. Era 
constientă că dădea cu piciorul unicei sanse de a-si ajuta 
tatăl, dar acum nu dorea decât să scape; să scape de 
răceala din ochii lui Andre, de compasiunea pe care o 
simţea Ramon pentru ea si de mila pe care o inspira 
Leoniei. 

Dar când trecu pe lângă soţul ei, acesta o prinse repede 
de braţ si o întoarse cu faţa la el. 

- Stai o clipă, Rachel, murmură el. Să nu-ți închipui că 
data viitoare, când mă vei mai face să par un prost, vei 
scăpa asa usor. 

- Nu mă atinge, scrâsni ea printre dinţi. Lasă-mă să 
plec! 

- Nu cred. Vreau să stiu de ce ai venit si ce minciuni i-ai 
spus fratelui meu. 

Bărbatul nu putu să oprească palma care îi răni obrazul. 
lar Rachel nu se abţinu s-o dea. Nu-i putea vedea expresia 
lui Ramon, dar Leonie, care se afla în faţa ei, o privi 
dezgustată si i se adresă lui Andre: 

- Andre, dragă...zise ea, atingându-i umărul, dar acesta 
era concentrat la Rachel. 

- Oh, vechea Rachel, spuse el. Ţi-a făcut plăcere treaba 
asta? Stii cât de aproape esti să-ţi dau replica? 

- Dă-mi drumul! Doamne, cât de proastă am fost să vin 
până aici! 

- Sunt de acord cu tine. Spune-mi, Ramon, de cea 
venit? Rachel privi în direcţia bărbatului, iar când acesta 
încercă să 

spună ceva, Andre îl întrerupse. 

- Ah, înţeleg, l-ai vrăjit din nou pe fratele meu. Spune- 
mi, ce i-ai promis ca să te lase aici? 

- Eşti o brută! exclamă Rachel. 


- Pentru că trag concluzii evidente? 

- Sunt evidente doar din punctul tău de vedere. 

- Ba nu cred că e chiar aşa, zise bărbatul eliberând-o. 
Ramon, unde stă? 

Ramon dădu din umeri. 

- Nu ştiu, sincer. 

- Si bineînţeles că nici n-o să ne spui, nu-i aşa? o 
întrebă Andre. 

- De ce nu? Stiu că dacă nu vei afla acum, vei da 
telefoane la toate hotelurile ca să afli unde stau. Stau la 
Hotel Empress. E situat pe una din străduţele din spatele 
Bay Street. 

Andre se întunecă la faţă. 

- Stiu unde e. Dar e puţin mai mare ca o pensiune şi n- 
are o reputaţie prea bună. De ce naiba te-ai cazat acolo? 
De ce nu ai găsit un hotel decent, pe plajă? Ca soţie a mea, 
ar trebui... 

- Dar nu sunt aici ca soţie a ta. Numele meu e Jardin - 
Rachel Jardin! 

- Nu contează, eşti încă soţia mea, Rachel, şi până când 
actele se vor încheia... 

- Nu mă ameninţa, i-o tăie ea. Ce fac, mă priveste doar 
pe mine. Sau vrei să pară altfel cu...prietena ta de faţa? 

Andre părea să facă eforturi supraomenesti pentru a se 
controla. | se adresă lui Ramon: 


- Noi trebuie să plecăm, Ramon. Părinţii Leoniei ne 

asteaptă. Trecusem să vorbim despre proiect, dar se pare 
că mai poate astepta până mâine. 

-Asa e, Andre. 

- Atunci, asta e tot, zise el si, luând-o pe însoţitoarea sa 
de braţ, adăugă: ah, Ramon, ai grijă, te rog, ca soţia mea 
să ajungă teafără la hotel. 

- Sigur, răspunse fratele său. 

- Bine, zise el, după care iesi. 

Ramon îi conduse până afară si abia când se întoarse, 
tânăra femeie se prăbusi pe scaun si îsi acoperi faţa cu 
palmele. 

Ramon veni lângă ea si se aseză în genunchi, încercând 
să-i îndepărteze degetele ude de lacrimi. 

- Hei, ce înseamnă asta? 

- Nimic, zise ea, simțindu-se mizerabil. 

- Doar nu te asteptai ca Andre să se poarte frumos cu 
tine! Bineînţeles că a fost crud. Si tu te-ai purtat asa cu el. 

- Stiu, stiu. Oh, Ramon, toată călătoria mea aici...a fost 
în zadar. Acum, nu-i mai pot cere nimic. 

- Si ce ai venit să-i ceri? 

- Mai bine nu vorbesc despre asta. 

- Ce-o să faci acum? o întrebă el, respectându-i dorinţa. 

- Mă întorc în Anglia, zise ea, ridicându-se. 

Ramon îi studie ochii verzi, încă plini de lacrimi, şi o 


întrebă: 

- Era vorba despre bani? 

Rachel se îmbujoră. 

- Mai bine plec acum, spuse ea. Merg să iau un taxi. 

Ramon dădu din cap. 

- Aici nu sunt taxiuri. Vino, maşina mea e afară. O să te 
duc înapoi la hotel. Până la urmă, e sarcina pe care mi-a 
dat-o André. 

Rachel nu mai avea forţă să se împotrivească. 

Bărbatul vorbi ceva cu băiatul de la bar, după care îl luă 
pe unul dintre băieţii care-i păzeau biroul şi ieşiră toţi trei în 
parcare. 

- Niciodată nu poţi fi destul de precaut. Mai ales seara, 
se confesă el. Henry nu intervine niciodată. Dar când sunt 
cu el, nici alţii n-au curaj s-o facă. 

- Dar, de ce? întrebă ea, nedumerită. 

Ramon o ajută pe Rachel să intre în maşină şi el ocupă 
locul din spatele volanului în timp ce Henry intră, aproape 
fără să fie simţit, pe bancheta din spate. 

- Ca proprietar al cazinoului, am mulţi duşmani, spuse 
el, pornind maşina. Toţi clienţii mei pot fi câştigători. 

- Oh, Ramon, e ridicol! Am crezut că tu ai scăpat de 
cuşca asta care înconjoară familia Sanchez. Dar nu e aşa. 
Nu e deloc aşa. 

- Nu crezi că toţi avem o cuşcă ce ne ţine captivi într-un 


fel sau altul? Tu te simţi mai liberă trăind viaţa pe care ţi-ai 

ales-o? 

Tânăra femeie nu răspunse imediat. Privi în tăcere 
noaptea. Era un loc atât de frumos, aproape magic. N-o 
încânta deloc ideea de a pleca atât de repede la Londra. Cu 
toate astea însă, acolo se putea bucura de libertate. Un 
lucru care nu putea fi cumpărat niciodată cu bani. 

- Nimeni nu e liber cu adevărat, zise ea. Dar libertatea 
înseamnă multe lucruri, iar unii oameni o îngrădesc cu 
gratii chiar şi atunci când nu e nevoie. 

- Bănuiesc că vorbeşti de André. 

- Cred că da. 

- A vrut ce e mai bun pentru tine. 

- Crezi? M-a luat, m-a modelat şi a început să mă 
controleze. Tot ce voia el era o marionetă. 

- Atât de nefericită te-a făcut? 

- Da! 

- Dar l-ai iubit. Cel puţin aşa spuneai. 

- Aşa e! Bineînţeles că l-am iubit. Apoi am descoperit că 
bărbatul pe care-l iubeam nu era cel cu care mă 
căsătorisem. 

- Nu vorbeşti pe înţelesul meu. Ce vrei să spui cu asta? 

- Imediat cum ne-am căsătorit şi cum am ajuns la 
Conchera, Andre se aştepta să fiu de acord cu tot ce dorea 
el. 


Nici măcar nu mi se dădea voie să ies singură din casă. 


PRIZONIERA DRAGOSTEI 23 


- Desigur, doar erai soţia lui Andre Sanchez si erai 
vulnerabilă, spuse Ramon si lui Rachel i se păru că preţ de 
o clipă semăna cu fratele lui. 

- Cum să fiu vulnerabilă? Nu mă cunostea nimeni. Nu 
mă deranja nimeni. De ce nu puteam să mă comport ca 
orice alt turist? 

- Sunt în impas, spuse bărbatul. Tu nu poţi înţelege felul 
nostru de a fi si nici eu nu-l înţeleg pe al tău. 

- Dar cândva puteai. 

- Pe atunci, eram mai tânăr. Cred că m-am maturizat 
acum, Rachel. 

- Si crezi că eu am rămas la fel? 

- Poate că nu, spuse bărbatul. 

Rachel întoarse privirea de la el si nu mai scoase niciun 
cuvânt restul drumului. Când ajunseră la hotel, Ramon 
rupse tăcerea: 

- Stii, Rachel, as face orice ca să te mai văd o dată 
zâmbind. Sentimentele mele pentru tine nu s-au schimbat 
deloc. 

- Esti foarte drăguţ, Ramon, spuse ea, încercând să 
evite situaţia stânjenitoare. Dacă asta e vreo consolare 
pentru tine, atunci să stii că m-ai făcut să mă simt mai 
bine. 

- Esti o femeie foarte frumoasă, Rachel, spuse el, 
mângâindu-i părul. Spune-mi, după ce vei divorța de André, 

vrei să te recăsătoresti? 

- E un lucru greu de spus acum, zise ea. 

- Da, aşa e, fu el de acord. Îmi pare rău, Rachel. Noapte 
bună. 

- Noapte bună, Ramon. 

Rachel ieşi din maşină şi intră în hotel. Oare asta era 
tot? Oare atât de uşor se lăsase doborâtă? Afară, oraşul 
Nassau era încă plin de viaţă, dar în cămăruţa ei nu 
pătrundea zgomotul străzii. 

Se aşeză pe pat şi începu să se gândească dacă nu 
cumva ajunsese la un moment din viaţa ei când toate 
lucrurile păreau s-o ia pe căi greşite. 

Ce făcea oare tatăl ei? Se descurca singur, la Londra? 
Mânca? Dar ce era cel mai important, oare descoperise 
sticla cu băutură pe care o ascunsese atât de bine de el? 
Stia că aştepta cu nerăbdare veşti de la ea. Stia că îşi pune 
în ea toate speranţele de a se salva. 

Dar nu va mai plânge! Nu o ajuta cu nimic treaba asta. 

Undeva, pe insulă, Andre poate că dormea. Oare şi ea 
era în gândurile lui la fel cum era el în ale ei? Se îndoia de 
asta. Ea era singură. Dar şansele ca şi el să fie la fel erau 
extrem de mici. Stia că nu era un bărbat pe care să-l poţi 
păcăli. Se întreba de ce după tot ceea ce-i făcuse, după tot 
ce se întâmplase între ei, nu-şi mai amintea decât căldura 


buzelor şi mângâierile lui fine... 


Capitolul 2 

Rachel adormi în cele din urmă, iar spre dimineaţă se 
trezi la un ciocănit brutal în usă. La început, i-a fost greu 
să-si dea seama unde se află, dar îsi aminti repede 
evenimentele care se petrecuseră cu o zi în urmă. Se uită 
la ceasul de pe noptieră si văzu că era abia ora nouă. Cine 
oare o putea trezi la ora asta? Strigă: 

- O clipă! si se dădu jos din pat, îmbrăcă halatul de 
mătase crem de pe scaun si-l înfăsură pe talia subţire. 

Apoi, deschise usa si privi uimită tânărul din faţa ei. 
Incruntându-se, îsi dădu seama că-l cunoaste. Era fratele 
mai mic al lui André, Vittorio. 
- Ce doresti? întrebă ea, fără nicio altă introducere. 
Vittorio îi zâmbi. Când îl văzuse ultima oară, era un băiat de 
saisprezece ani. Acum era un adevărat bărbat, atrăgător ca 
toţi bărbaţii din familia Sanchez. 

- Ce mai primire! se plânse el. Nu te bucuri să mă vezi? 

Rachel oftă. N-avea chef să fie politicoasă. 

- Nu chiar, răspunse ea. De ce-ai venit? 

Vittorio trecu pe lângă ea si intră în cameră. 

- Ce dărăpănătură! exclamă el, oripilat. 

- Nu-mi amintesc să-ţi fi cerut părerea, spuse ea, 
înfuriată. Acum, te rog spune de ce ai venit, sau pleacă. 

Vittorio îi scoase valiza de sub pat si i-o deschise. 

- Împachetează-ţi lucrurile. Plecăm! 

- Cine te crezi de vii aici să-mi dai ordine? întrebă ea, 
enervată. Sigur că o să-mi fac bagajul, dar când vreau eu si 
atunci voi pleca spre aeroport. 

- Nu cred, Rachel, zise Vittorio. 

- Ce vrei să spui cu asta? Sunt liberă, majoră si am 
dreptul să fac orice doresc. 

- Nu, nu poţi, cel puţin nu aici. Andre vrea să te vadă si 
m-a rugat să te scot din hotelul ăsta. Te-ar fi scos de aici 
noaptea trecută, dacă n-ar fi provocat un scandal. 

Rachel simţi cum începe să tremure. 

- Am vorbit cu fratele tău aseară si din câte mi-a spus, 
nu mi-a dat de înţeles că ar dori să mă revadă. Nu cred că 
te-a trimis André. Cred că Ramon te-a pus să vii până aici. 

Vittorio dădu din umeri. 

- Uite ce e, n-am de gând să te contrazic, dar crede-mă 
că 
Andre m-a trimis. 

- De ce? De ce doreşte să mă vadă aşa, dintr-o dată? 
Seara trecută mi-a lăsat impresia că nu i-ar păsa dacă nu 
m-ar mai vedea niciodată. 

- Poate că şi acum e de aceeaşi părere, zise bărbatul. 
Dar dacă vrea să te vadă, atunci vino. 

- Oh, să mă arunc în faţa lupului! N-am nicio intenţie să 
mă umilesc în faţa fratelui tău. Dar imediat cum se auzi ce 


spuse, vru să-şi retragă cuvintele. Până la urmă, nu venise 


PRIZONIERA DRAGOSTEI 27 


până aici pentru ea, ci pentru a-şi ajuta tatăl. Nu trebuia să 
adopte atitudinea asta de mândrie şi încăpățânare. Dacă 
trebuia să se umilească în faţa lui Andre pentru a-şi atinge 
scopul, atunci aşa va face. 

- Andre m-a pus să-ţi transmit că dacă vei refuza să vii 
să-l vezi de bunăvoie, atunci va trimite pe cineva după tine 
şi te va aduce forţat. Rachel, ştii bine că e un om puternic. 
Să nu te îndoieşti de influenţa lui. 

Muşcându-şi buza, ca să încerce să nu mai tremure, ea 
zise: 

- Trebuie să pleci puţin. Vreau să fac un duş şi apoi o 
să-mi fac bagajele. 

- Bine, revin într-o jumătate de oră. Să fii gata! 

Bărbatul merse spre uşă şi ieşi, închizând-o uşor în 
urma 
lui. Rachel îşi ţinu respiraţia până când paşii lui se pierdură 
pe hol. Oare ce mai dorea Andre de la ea acum? De ce 
făcea atâta caz din întâlnirea asta? Cu siguranţă, credea că 
venirea ei aici era pentru a-l împiedica să-i ceară divorţul. 
Atunci, de ce o lua din hotel? Ce intenţona să facă cu ea? 
Orice ar fi fost, era clar că pentru ea nu era un lucru bun. 

Făcu un dus rapid si, după ce îşi uscă părul bogat, 
îmbrăcă o rochiţă din mătase crem care-i scotea foarte 
bine în evidenţă silueta graţioasă. Apoi, împachetă cele 
câteva lucruri pe care le luase cu ea şi abia apucă să aplice 

un machiaj uşor, că se şi auziră bătăi în uşă. 

Vittorio adusese cu el şi garda de corp, care luă bagajul 
fetei şi-i însoţi pe cei doi afară din cameră. 

Când coborâră, Vittorio, zise: 

- Nota de plată e achitată. 

Rachel vru să protesteze, dar se abţinu. Acum era sub 
protecţia clanului Sanchez. leşiră toţi trei afară din hotel şi 
se îndreptară spre o maşină luxoasă. În lumina dimineţii, 
Nassau era colorat şi plin de viaţă. Si, în ciuda orei timpurii 
şi a căldurii care se anunţa să împânzească totul, pe străzi 
circulau grupuri de oameni. 

Maşina demară şi în scurt timp, se îndepărtă de drumul 
principal care ducea spre centrul localităţii. Rachel uită 
pentru câteva momente adevăratul motiv al venirii ei pe 
insulă şi începu să se întrebe unde avea s-o ducă Vittorio. 

Exact când voia să-l chestioneze în legătură cu asta, 
maşina ajunse în port şi Vittorio opri aproape de 
debarcader. 

leşi şi o ajută şi pe tânără femeie să coboare. 

- Ei bine? Ce zici? E frumos, nu? întrebă el cu privirea 
spre iahtul ancorat aproape de ei. 

- Da, este într-adevăr, se văzu Rachel nevoită să 
recunoască. Apoi, privindu-şi cumnatul cu atenţie, întrebă: 
unde mă duci? Parcă ai spus că André vrea să mă vadă. 


- Aşa e, aşa e, o linişti el, apoi către cei doi bărbaţi de 

pe punte: e gata totul? 

- Hei, am dreptul să ştiu unde mă duceţi, zise ea 
enervată. De unde să ştiu că Andre te-a trimis? 

- N-ai cum să ştii asta, dar te asigur că el ne-a trimis. 
Acum, hai să ne îmbarcăm. Mergem spre Palmerina. 

- Palmerina? se încruntă Rachel. Ce e Palmerina? 

Vittorio părea că-şi pierde răbdarea. 

- E insula lui Andre, zise el. Mergem? 

Rachel oftă, dar nu se mai împotrivi. In fond, îi spusese 
unde o ducea. Ce mai voia să ştie? 

Ajunsă pe punte, tânăra femeie observă aparatura de 
înaltă generaţie şi luxul de pe vas. Avea dotări performante 
şi Rachel chiar se gândi că este unul din iahturile pe care 
oamenii obişnuiţi au şansa să-l vadă doar în reclame. 

Refuză să meargă într-una din cabine şi luă loc în 
schimb pe un şezlong de pe punte. 

Porniră şi Rachel rămase fascinată de frumuseţea 
peisajului. Deasupra, cerul albastru părea infinit şi undeva, 
în zare, parcă se contopea cu apa mării de culoarea 
safirului. Pescăruşi albi zburau nestingheriţi deasupra lor si 
soarele părea o minge de foc aruncată într-un decor de 
cristal. O briză usoară îi mângâia obrajii si Rachel îsi puse 
ochelarii de soare ca să-si protejeze ochii de lumina 
puternică. 


Privi apa limpede si caldă si se întrebă cum era oare să- 

i simtă din nou mângâierea pe piele. 

Andre o învățase să se scufunde si să meargă cu ski- 
jetul, si de câte ori făceau asta împreună, bărbatul era 
mulţumit de progresele ei. 

Dar când plecase si o lăsase singură la Conchera, tot 
ce-si dorise fusese să evadeze. Se simţise ca o prizonieră. 
Nu asta era ideea ei de căsnicie. Isi dorise să împartă viaţa 
cu el, nu să fie doar o mică parte din ceea ce făcea el, o 
parte care trebuia ferită de restul lumii. Dar Andre fusese 
atât de hotărât, iar ea atât de încăpăţânată... 

Vittorio veni si se aseză lângă ea. 

- La ce te gândesti? o întrebă el. Esti atât de serioasă! 

- E departe? Mă refer la Palmerina, spuse ea, oftând. 

- Nu, nu prea departe. O să ne ia cam o oră. Esti 
nerăbdătoare? 

- Ai putea spune si asa. Stii de ce vrea să mă vadă? 

- Nu. Doar am primit instrucţiunile astea, ca toţi ceilalţi. 

- Deci, Andre încă mai e dictatorul. 

- Da, asa trebuie să fie. Până la urmă, el e capul familiei. 

- Stiu. Ai o ţigară? 

Când începură să fumeze amândoi, tânăra femeie 
întrebă: 

- Si mama voastră? Ce mai face? 

- E foarte bine, mulţumesc. 


- Locuieşte si ea în Palmerina? 

- Nu, ea stă cu mine şi cu lrena, pe Veros, o insulă din 
apropierea Palmerinei. 

Rachel se încruntă şi încercă să-şi amintească de 
membrii familiei. Stia că Andre mai avea trei fraţi şi două 
surori. 

- Dar Lilaine şi Marcus? Ei ce mai fac? întrebă ea. 

- Marcus e căsătorit şi locuieşte în Rio de Janeiro, iar 
Lilaine e moartă. 

- Moartă? întrebă Rachel cu oroare în glas. Dar cum? 

- A fost răpită în timpul unei călătorii în State. 

- Răpită? Oh, nu...dar... 

Vittorio o fixă cu ochi reci. 

- Te întrebi dacă a fost fixată o taxă şi dacă am plătit-o? 
Răspunsul e da la ambele întrebări. Dar s-a amestecat 
poliţia şi ea a fost ucisă. 

- Dar era atât de tânără! Ce oribil! L-au...prins pe 
asasin? 

- Oh, da, Andre s-a ocupat de toate astea. 

Rachel nu se îndoia de asta dar i se părea oarecum trist 
să afle acum de vulnerabilitatea lui. 

Vittorio dispăru puţin în cabină şi când se întoarse, 
aduse chifle calde, unt, gem de caise şi un ibric de cafea. 

- Oh, minunat! Tu ai făcut toate astea? 

- Nu, dar am ajutat, zâmbi el. Acum, spune-mi, ce-ai 


mai făcut în tot timpul ăsta? 

- Oh, mi-am continuat viaţa, cred...L-am ajutat pe tata 
la magazin, am avut grijă de casă... 

- N-ai regretat niciodată că ai plecat? Că...ai lăsat în 
urmă toate astea? 

- Poate. Atunci când eram încă tînără şi naivă. 

- Hei, dar încă eşti tânără! 

- Mda...Dar, tu? Ti-ai terminat şcoala? schimbă ea 
subiectul. 

- Bineînţeles, spuse el, cu mândrie în glas. Am aproape 
douăzeci şi doi de ani. Am făcut colegiul în State, dar acum 
m-am întors acasă şi aici voi rămâne. 

- Să faci ce? 

- Cine ştie? Sunt angajatul lui Andre până când decide 
că sunt destul de capabil să acţionez de unul singur, aşa 
cum face Ramon. 

Rachel dădu din cap. Nu înţelesese niciodată cum 
mergeau treburile în această familie. Andre era capul casei 
şi lua toate deciziile. Nu existau niciodată dispute. Dar 
trebuia să recunoască că lucrurile mergeau admirabil de 
bine astfel. 

Mai târziu, Vittorio i-a oferit o ţigară şi au fumat 
împreună, discutând pe teme diverse. Rachel se bucură că 
băiatul înţelesese că n-are chef să discute motivul venirii ei 
în Bahamas şi nici ea nu-l întrebă despre planurile 


personale. 

Când în cele din urmă tînăra voia să-l întrebe cât mai au 
de mers, bărbatul se ridică în picioare si spuse: 

- Vezi acolo? E Palmerina! 

Din apele albastre ale oceanului se ridica o insulă cu 
palmieri verzi si cu plaje cu nisip auriu. 

Din depărtare, insula părea pustie, pe dealurile 
împădurite nezărindu-se nici urmă de civilizaţie. Spre 
deosebire de Conchera, Palmerina era un loc sălbatic, dar 
mult mai frumos. 

- Ei bine? întrebă Vittorio. Cum ţi se pare? Zâmbi. Nu-i 
asa că nu e cum te asteptai? 

- Sincer, nu. Unde e casa lui Andre? 

- In interiorul insulei. E lângă o lagună. Vei vedea. 

lahtul fu ancorat si Vittorio o ajută pe Rachel să coboare 
pe 
plajă. O masină cu sofer îi astepta deja si cei doi merseră 
spre ea si se urcară. Automobilul urmă un drum prin 
pădurea tropicală, apoi, cobori o pantă usoară, până când 
Rachel zări laguna despre care i se vorbise. De acum vedea 
grupuleţe de case care mărgineau apa si înţelese că pe 
insulă exista o mică colectivitate. Casa lui Andre era cea 
mai impunătoare dintre toate, poate si fiindcă avea pereţi 
albi si acoperis rosu. Laguna era legată de ocean printr-un 
canal si Rachel vorbi puţin cu Vittorio despre acest lucru. 

- Se poate să dai ocol insulei cu o ambarcaţiune si prin 

canal să ajungi direct la acest sătuc, explică el. Dar drumul 
pe care l-am urmat noi e cel mai rapid si cum am primit 
instrucţiuni exacte... 

Bărbatul nu mai continuă ideea. Dintr-o dată, pe Rachel 
o trecură fiori, amintindu-şi motivul pentru care ajunsese 
pe această insulă. 

Simţi că trebuie să spună ceva ca să mai amâne 
emoţiile distrugătoare şi adăugă: 

- E foarte frumoasă. Mai frumoasă decât Conchera. 

- Si mult mai accesibilă, remarcă el. Andre şi-a angajat 
un gardian care locuieşte alături de câinii săi, într-o căsuţă 
din pădure. Nimeni nu ajunge pe această insulă fără ca 
Andre să afle primul de asta. 

- Si dacă vine cu avionul? 

- E imposibil, în zona asta. Poate doar cu elicopterul. 
Dar şi Andre are unul şi din moment ce pista e foarte mică 
şi-i aparţine tot lui, e foarte puţin probabil ca cineva să-l ia 
prin surprindere. 

- O adevărată ascunzătoare, zise Rachel, ca pentru ea. 

- Da, ai putea spune şi aşa. Apoi continuă: Rachel, nu 
mai duce lupta asta împotriva lui! Andre, acum e mult mai 
dur decât îl cunoşteai tu. Tu l-ai făcut să fie aşa! 

- Eu? 

- Da, spuse bărbatul ţintuind-o cu privirea. Andre te-a 
iubit foarte mult şi tu i-ai frânt inima! 

Rachel se îmbujoră. 

- Se pare că toţi îl cunosc pe soţul meu mai bine decât 
mine! izbucni ea. Andre nu voia decât o altă posesiune. De 
data asta una omenească! 

- Nu crezi asta, asa că nu te astepta să mă convingi. 

- Ei bine, oricum, asta s-a întâmplat de mult. Acum e al 
Leoniei. Apropo, cum e ea? 

- Leonie? Vittorio deveni gânditor. Tatăl ei deţine o 
companie mare de petrol în Trinidad. Se numeste Leonie 
Gardner si părinţii ei sunt de origine canadiană si franceză. 
Au o casă foarte frumoasă lângă Nassau. 

- înţeleg, spuse fata. Mă întreb de ce Andre a asteptat 
până acum să ceară divorţul. Dacă tot voia să se însoare, 
mă miră faptul că n-a acţionat mai repede. Până la urmă, el 
aranjează totul până la cel mai mic detaliu, nu-i asa? 

- Nu s-a gândit la căsătorie până acum, zise Vittorio, 
care părea enervat. Până la urmă, n-avea nevoie să se 
căsătorească pentru a... Ei, la naiba, stii bine cum stau 
lucrurile. 

- Da, înţeleg. Si...a avut multe aventuri de atunci? 

- E ciudat că cineva care pretinde că-mi urăste fratele 
se arată atât de interesat de viaţa lui, zise el pe un ton 
amuzat, iar Rachel, îmbujorată, strânse si mai bine geanta 
în braţe. 


Acum, masina mergea paralel cu lacul, iar Rachel zări 

un iaht alb care sigur îi aparţinea lui André. Ştia cât de mult 
îi plăcea lui Andre să navigheze si îsi amintea cu drag de 
călătoriile minunate pe care le-au făcut împreună. Simţi un 
for pe sira spinării si-si dădu seama că indiferent de 
motivele pe care le avea, n-ar fi trebuit niciodată să 
accepte să vină aici. 

Pe măsură ce se apropiau de casă, Rachel văzu că avea 
două nivele şi că ferestrele roşii dădeau un plus de 
prospeţime aspectului locuinţei. Era înconjurată de grădini 
de flori foarte frumoase şi era ferită de lumina soarelui de 
doi palmieri impunători. 

Cei doi coborâră din maşină şi se apropiară de terasă. 
Imediat, uşile de la intrare se deschiseră şi o femeie de 
vârstă mijlocie, slăbuţă, apăru pe scări. Purta o uniformă 
crem şi un şorţ imaculat. 

- Dar, nu e...Pandora? întrebă Rachel neîncrezătoare, 
privindu-l pe Vittorio? 

- Oh, doamna Rachel! Doamna Rachel! strigă 
servitoarea, entuziasmată. V-aţi întors! 

Cele două se îmbrăţişară şi Rachel zise: 

- Oh, Pandora, îmi pare atât de bine să te revăd! Totul 
s-a schimbat. Totul în afară de tine! 

- Oh, domnul André nu s-a schimbat deloc! Vai, va fi 
atât de fericit să vadă că v-aţi întors! 


- Nu...am venit să rămân, Pandora. Am venit doar în 

vizită, zise Rachel. 

- Nu rămâneţi? întrebă femeia, care se întristă. Atunci, 
de ce aţi venit? 

- E o poveste lungă, Pandora, zise ea. Ti-o spun altă 
dată. 

Vittorio veni la ele şi, privind-o îngândurat pe Rachel, o 
întrebă pe servitoare: 

- Unde e fratele meu? 

- în spate, la bărci. îl anunţ? 

- Nu, zise. Mergem noi la el. Vino, Rachel, o să 
traversăm casa. E mai rapid asa. 

Rachel îl urmă printr-un hol mare, din care se zăreau 
camere spaţioase cu mobilă si decoraţiuni de bună calitate. 
lesiră apoi în curtea interioară, care dădea spre lac. Rachel 
zăbovi acolo o clipă. Totul era atât de frumos! Parcă 
desprins dintr-un vis. Poteci pavate cu dale albe duceau 
spre pădurea din apropiere sau spre plaja îngustă care 
mărginea lacul. Mai jos puţin, ocupat cu o barcă, îl găsiră 
pe Andre, care alături de un alt bărbat, încercau să repare 
un motor. 

Bărbatul îi zări si le făcu cu mâna. Era îmbrăcat lejer, în 
pantaloni scurţi si tricou si, imediat cum se apropiară, zise 
direct: 

- Deci, ai venit! 


- Nu prea am avut de ales. 

-Asa e, nu? Bine, Vittorio. De aici, mă descurc. Vreau să 
te întorci la Nassau si să-l vezi pe Kingston. 

- Bine. Dar cum rămâne cu Ramon? 

- O să mă întâlnesc cu el mai târziu. îl privi gânditor preţ 
de o clipă. Stii ce să faci? 

- Desigur. 

- Bine, spuse bărbatul, după care se îndepărtă de cei doi 
si dispăru în casă. 

Rămasă singură cu André, Rachel nu spuse nimic, iar 
când soţul ei îi sugeră s-o urmeze înăuntru, făcu întocmai, 
fără să scoată un cuvânt. 

O conduse într-o sufragerie spațioasă şi apoi se scuză 
puţin. Rachel se aşeză pe unul dintre fotolii şi-şi aprinse o 
ţigară. Işi zise că trebuia să se calmeze. Oricum, n-avea 
altceva de făcut până când Andre nu se hotăra să-i 
comunice motivul pentru care o chemase. 

Când se întoarse, era spălat pe mâini şi, imediat cum se 
aşeză pe fotoliul opus ei, sună dintr-un clopoțel. Un servitor 
apăru aproape instantaneu şi primi comandă pentru două 
cafele. 

După ce bărbatul plecă, Andre scoase o ţigară din 
tabachera de pe masă. Făcând aceasta, Rachel îşi dădu 
seama că în seara precedentă nu avusese timp să-l 
studieze în detaliu, aşa că acum realiză că-i făcea mare 


plăcere doar să stea şi să-l privească. 

La un moment dat însă, se ridică şi începu să se plimbe 
nervoasă prin cameră. Ridică privirea şi zări o statuetă care 
înfăţişa un chip de indian, foarte frumos lucrat în porțelan. 

-Asta e drăguță, remarcă ea. De unde ai luat-o? 

Bărbatul se ridică şi se apropie de ea. O întoarse cu faţa 
spre el şi o privi cu ochi cercetători. 

- N-ai venit aici ca să vorbim despre statuete. 

- Nu ştiu exact de ce am venit, spuse ea. 

- Chiar nu stii? 

- Sigur că nu. Stii bine că după aseară... Făcu o pauză. 
Mă mir chiar că mai vorbesti cu mine. 

- Seara trecută eram prea furios si atunci... m-ai prins 
pe picior gresit. 

- Si acum? 

- Acum? Acum am avut timp să mă gândesc, să pun 
lucrurile în ordine. îmi dau seama că a fost si vina mea. 

- înţeleg. Vrei să spui că robotul a luat din nou locul 
omului. 

- Văd că încă mai esti nervoasă, Rachel. Si nu înţeleg ce 
te face să mai simţi furie. Ce ţi-am făcut, în afară de faptul 
că exist? 

- Dramatizezi. E un lucru îngrozitor. 

- De ce? Faptele tale de acum cinci ani au fost menite 
să-mi facă rău, nu? 


- Cum si-ar putea răni o marionetă stăpânul? 

Andre se îndepărtă puţin de ea, privind-o cu furie. Vru 
să spună ceva, dar chiar în acel moment, servitorul îsi făcu 
aparţia cu tava. 

Rachel se aseză din nou. 

Bărbatul aseză tava pe măsuţă si plecă, iar Rachel se 
văzu nevoită să se descurce cu ea. 

- Lapte si zahăr? întrebă ea, automat. 

- O beau neagră, zise el, cu răceală. 

Rachel îşi turnă şi ea o ceaşcă, adăugă puţin zahăr şi 
lapte şi o bău repede, de parcă ar fi simţit că primeşte mai 
multă tărie pentru a rezista acestui interviu. 

Andre se aşeză în faţa ei şi o privi gânditor, în timp ce-şi 
aprindea o nouă ţigară. O servi şi pe ea cu una şi cândo 
luă, aproape vărsă conţinutul ceştii. 

- Spune-mi, de ce eşti atât de nervoasă? o întrebă el, în 
timp ce i-o aprindea. 

- Din moment ce faci tot posibilul să mă simt aşa, nu 
văd sensul acestei întrebări. 

- Eu te fac nervoasă? 

- Sigur. Oh, nu te mai purta aşa cu mine, Andre! Spune- 
mi odată de ce m-ai adus aici şi să terminăm cu asta! 

-Ai venit în Nassau ca să mă cauţi pe mine. Si să nu 
negi treaba asta, fiindcă Ramon mi-a spus-o. Mi-a mai spus 
şi că nu ştiai de cererea mea de divorţ şi că ai venit aici din 


motive personale. 

- N-avea niciun drept să-ți spună asta! 

- De ce? Ce aveai de gînd să faci? Să zbori înapoi fără 
să-mi spui de ce ai venit? 

- Da, dacă vrei să ştii. 

- Ai rămas la fel de arogantă. Atât de mândră, atât de 
încăpățânată când vine vorba să ceri ceva! 

-Am venit să te văd, începu Rachel. Si aveam de gând 
să te rog ceva. Eram pe cale de a mă umili în faţa marelui 
André 
Sanchez. Dar stii, până si eu am sentimente! 

- Si eu nu? Rachel, esti cea mai nesuferită si mai 
imposibilă femeie pe care am cunoscut-o vreodată! Uite, ai 
sansa de a vorbi rezonabil cu mine, de a-mi spune motivul 
venirii tale si tu ce faci? îți spun eu! Te lasi pradă mândriei. 

Rachel se ridică imediat în picioare. 

- Nu văd de ce am mai continua discuția asta! zise ea. 

- Vrei să te întorci la Londra? 

Rachel îi evită privirea. Oh, dacă lucrurile ar fi fost mai 
usoare! Acum avea sansa de a-i spune adevărul. Până la 
urmă, cine era ea să fure viitorul si fericirea tatălui său? 
Doar îi promisese că va face orice îi stă în putinţă. Până la 
urmă, Andre avea dreptate. Se gândea doar la ea. Doar la 
supărarea si la socul pe care le simţise în momentul în care 
aflase că Andre nu va mai fi al ei... 

- Poate ai dreptate si am fost cam impulsivă cu tine. 

- Bine, Rachel, o privi el gânditor. Asază-te si spune-mi 
de ce ai venit. 

Ea făcu întocmai si, găsind că îi este greu să facă o 
introducere coerentă, zise doar: 

- E vorba despre tata. 

Andre nu păru deloc surprins. 

- Ca de obicei, veni comentariul lui acid. 

- Mda, cred că ai dreptate. Probabil că de asta nici nu 
stiu cum să-ţi spun. E vorba despre magazinul nostru de 
antichităţi. Nici mie nu mi-a venit să cred când am auzit 
prima oară. 

- Continuă. Tatăl tău are iar datorii? Stii că o astfel de 
afacere nu este întotdeauna una profitabilă. 

- Stiu, ştiu. Oh, dacă era vorba doar de magazin, atunci 
l-am fi vândut. 

- Fără să mă informaţi? întrebă el, cu răceală. 

- l-ai dat magazinul tatei. 

- Stiu asta. Dar fără el, din ce aţi fi trăit amândoi? 

- Când ai cumpărat magazinul, mama murise de puţin 
timp şi tata se transforma într-un om care-şi plângea singur 
de milă şi care bea mult. Tu i-ai readus respectul de sine, i- 
ai dat magazinul şi l-ai ajutat să se pună pe picioare. 

- Atunci, care e problema? A început din nou să bea? 

- Afacerea nu mergea atât de bine acum un an şi 
jumătate şi tata a fost convins de nişte oameni pe care eu 

nu-i cunosc să accepte un fel de afacere. Dacă era de acord 
să vândă câteva din lucrurile lor, primea un comision 
generos. 

- Oh, Doamne! spuse Andre dezgustat şi se ridică în 
picioare. Tu ştiai ceva despre asta? 

- Bineînţeles că nu! Crezi că l-aş fi lăsat să fie de acord 
cu aşa ceva? N-am ştiut nimic până acum trei săptămâni. 
Poliţia venise la magazin când eu nu eram acolo şi chiar 
dacă nu l-au acuzat de nimic, l-au speriat grozav. Si ca să 
scurtez povestea, de atunci a refuzat să mai vândă ceva de 
la acei oameni şi acum 
este santajat de către ei. 

Bărbatul o privi fără să spună nimic. Se ridică, merse la 
bar, unde îsi turnă un pahar de whisky, apoi, revenind la 
fotoliul de pe care se ridicase, o privi. 

- Si ai venit la mine. 

- Da. îmi pare rău, dar n-am stiut la cine să apelez. 

- De ce n-ai venit la mine acum un an si jumătate, când 
afacerea începuse să treneze? 

- Nu stiu. Cred că am presupus că lucrurile nu erau 
serioase. Că se vor îmbunătăţi, iar când s-a întâmplat asta, 
nu m-am întrebat de unde veneau banii. 

- Si banii pe care ţi i-am trimis? 

- l-am cheltuit si pe aceia. Tata avea nevoie de o masină 
si a trebuit să călătorească pentru a se relaxa. 

- Tatăl tău a cheltuit toţi banii? Tonul lui Andre era 
violent. 

- O parte din ei. 

- Ba cred că majoritatea. Si bănuiesc că din nou a apelat 
la băutură. 

- Uneori, se văzu ea nevoită să recunoască. Dar se 
străduieste. Serios! Doar că se pare că nimic nu mai merge 
bine pentru el. 

- Se străduieste! Auzi, pufni el. Tatăl tău s-a născut un 
ratat! 

- Dar nu e vina lui! 

- Dar nu e nici a mea! Când te-am cunoscut, încercai să- 
ţi salvezi tatăl după o pierdere. Acum, încerci să-l scoţi din 
alta! 

Vina e doar a lui, să ştii. Trebuia să-şi dea seama cu cine 
are de-a face, exact ca atunci când mama ta a murit şi el a 
recurs la băutură. Stia că nu-i face bine, ba din contră, că-l 
va distruge. 

- Dar când a murit mama, şi-a pierdut şi slujba, asta 
pentru că domnul Lorrimer n-a înţeles cât de mult l-a 
afectat treaba asta pe tata. 

- înţeleg că şeful lui n-a fost de aceeaşi părere cu el. 
Dar nici eu nu-l înţeleg, poate aşa cum nici tu nu mă 
înţelegi pe mine! 


- Deci, n-ai de gând să mă ajuţi? 

- Stai! Nu trage concluzii pripite! N-am spus asta! 

- Nu, dar ai sugerat-o. 

- Am sugerat-o? Cum adică? Vii aici şi-mi spui că socrul 
meu are datorii şi după cinci ani îmi cere ajutorul? Ba mai 
mult, că a şi cheltuit banii trimişi de mine! 

- Banii pe care i-ai trimis erau ai mei! 

- Da, dar el i-a cheltuit! Si tu n-ai avut parte de niciun 
bănuţ. Doar ai stat la Hotel Empress! spuse el, cu dezgust. 

- Stii ceva? Cred că-mi pierd timpul cu tine. Mai bine mă 
întorc la Londra. Oricum, nu-mi permit să mai stau mult 
aici. 

- Nu-ţi "permiţi"? Nu folosi cuvântul ăsta în prezenţa 
mea. lar în ceea ce priveşte plecarea, ia-ţi gândul de la ea. 
Vei sta aici câteva zile. 

- Si unde artrebui să stau? Fratele tău mi-a anulat 
rezervarea la hotel! 

- Poţi sta cu mama, pe o insulă nu departe de 
Palmerina. 

- N-aş putea sta cu mama ta! 

- De ce nu? Ştie că ai venit. 

- Ştii bine că ar fi un lucru imposibil. După tot ce s-a 
întâmplat între noi, nu mă aştept ca mama ta să mă 
dorească acolo. 

- Oricum ar fi, acolo vei sta, spuse el. 

- Nu-mi mai poţi da ordine, André! 

- Serios? Ba în cazul ăsta, cred că pot. Doar dacă, 
bineînţeles, nu doreşti să stai aici, zise el, mângâindu-i uşor 
mâna. Ar fi chiar amuzant. Să-mi folosesc soţia pe post de 
amantă! 

-Nu ai una deja? izbucni tânăra femeie, cu obrajii în 
flăcări. 

- Dar niciodată n-am avut o leoaică aşa ca tine, zise el, 
iar ea îi întoarse spatele, simțindu-se umilită de afirmaţia 
lui. 

- Voi...sta cu mama ta, zise ea, cu voce joasă. 

- Aşa am crezut şi eu...adăugă bărbatul, zâmbind, după 


care ieşi din cameră, triumfător. 


Capitolul 3 

Elicopterul pilotat de Andre ateriza în apropierea casei 
mamei lui, iar Rachel cobori emoţionată şi nervoasă. Habar 
n-avea cum va fi primită şi era sigură că mama lui Andre n- 
o putea vedea cu ochi buni după toate câte se 
întâmplaseră. 

îi mulţumi lui Gilroy, garda de corp a lui Andre, care-i 
însoţise pe parcursul zborului şi care acum o ajuta să 
coboare. îşi privi apoi soţul care ieşea din cabina pilotului. 
în costumul de culoarea untului pe care-l purta acum, arăta 
ca omul de afaceri care era de fapt, omul puternic şi 
încăpățânat pe care-l ştia atât de bine. 

- Arăţi cam speriată, remarcă el. Nu înţeleg de ce. 
Mama ţi-a plăcut dintotdeauna. 

- Bineînţeles că o plac pe mama ta, dar, până la urmă, 
eşti fiul ei! oftă ea. 

Bărbatul se apropie de ea si o luă de braţ, după care o 
conduse spre casă. 
- Dar tu ai rămas tot nora ei, să stii! 
- Nu pentru mult timp, îi aminti ea. 
- S-ar putea să ai dreptate. 
-  Andre€...în legătură cu Lilaine... 
- Ce e cu ea? 

- Vittorio mi-a povestit totul. Vreau să stii că îmi pare 
rău. Oare e bine să vorbesc despre asta cu mama ta sau... 

Bărbatul oftă. 

- Mama a trecut peste partea mai grea. La urma urmei 
s-au scurs trei ani. Dar poate ar fi mai bine să aducă ea 
vorba despre asta. 

- Dar de ce s-a întâmplat? Mi s-a părut o nebunie. 

- Tu n-ai accepta niciodată că imposibilul se poate 
întâmpla, nu-i asa, Rachel? întrebă el cu voce aspră. 

Ea îi evită privirea. Ştia la ce se referea. Dar tot nu 
putea concepe că ceva rău se poate întâmpla celor din 
jurul ei. 

însă nu avu mult timp să se gândească la asta, fiindcă 
în cale li se ivi o fetiţă de trei sau patru ani, cu păr negru si 
obraji trandafirii. 

- Si ea cine e? întrebă Rachel, încântată. Oh, e 
adorabilă! Andre o ignoră si o luă pe fetiţă în braţe, 
sărutându-i obrajii 

grăsuţi. 

- Ea e Maria, i-o prezentă el, în cele din urmă. E fiica 
fratelui meu, Marcus, şi a soţiei sale, Olivia. 

- Oh! Si ei sunt aici? 

- Nu. Sunt plecaţi în vacanţă, prin Europa. Ea stă cu 
bunica între timp. Apoi, bărbatul zâmbi spre copil, cu o 
privire pe care Rachel n-o mai văzuse de mult. la spune-mi, 
domnişoară, ai fost cuminte azi? 


încercând să nu intervină în relaţia dintre ei, Rachel se 

apropie de fetiţă şi zise: 

- Bună, Maria. Mă bucur să te cunosc. 

Maria o studie din cap până-n picioare, după care se 
întoarse spre unchiul ei şi întrebă clar: 

- Si ea cine e? 

- Ea e mătuşa ta, Rachel, zise el. 

- Mătuşa mea? exclamă fetiţa, surprinsă. Dar mătuşa 
Leonie unde este? 

Rachel simţi cum ia foc de stânjeneală. Dar nu-i va 
permite lui Andre s-o vadă în starea asta. Se aplecă spre 
fetiţă şi spuse: 

- Pe mătuşa Leonie o vei vedea mai târziu. Acum, vrei 
să-mi arăţi unde este bunica ta? Aş vrea s-o văd şi pe ea. 

Maria îşi privi repede unchiul, după care încuviinţă din 
cap şi o luă de mână. 

- Ai de gând să stai mult aici? 

-O să stau doar puţin, răspunse Rachel. Ţie îţi place să 
stai aici? 

- Oh, da, răspunse Maria. Dar, ai şi tu vreun băieţel 
sau vreo fetiţă cu care să mă joc? Aici e doar Tottie si ea nu 
aleargă prea repede. 

- Nu, mă tem că n-am deloc copii, spuse ea, cu tristeţe 
în glas. Oare Andre si-a dat seama că dacă o va aduce aici 
o va vedea pe Maria? Dacă o făcuse intenţionat, era un 
lucru foarte urât din partea lui. 


50 ANNABEL DUPONT 


Andre o luă înaintea lor si deschise porţile curţii mamei 
sale. Casa era oarecum asemănătoare cu cea a lui Andre, 
dar era mai mică si părea ascunsă în întregime de palmieri. 
Când mergeau spre intrare, o tânără iesi si-i privi curioasă. 

Rachel o recunoscu de îndată pe cumnata ei, lrena, o 
fată cu câţiva ani mai în vârstă decât ea. Părea totusi mai 
în vârstă faţă de anii pe care-i avea si cu toate că avea 
trăsăturile specifice clanului Sanchez, nu se bucurase 
niciodată de farmecul pe care rudele ei îl aveau din plin. Nu 
o plăcuse niciodată pe Rachel si când aceasta îl părăsise în 
cele din urmă după acea ultimă ceartă teribilă, ea făcuse 
toate aranjamentele plecării sale. 

Acum, Rachel se întreba cum avea s-o primească oare 
această fată, desi sederea ei acolo era una temporară. 

Andre îsi salută sora, iar lrena dădu din cap în direcţia 
lui Rachel, lucru care bineînţeles n-avea nicio însemnătate 
pentru niciuna dintre ele. 

- Mama te asteaptă pentru prânz, îi zise ea lui André. Ai 
întârziat! 

-Am avut câte ceva de făcut, zise bărbatul, care apoi i 
se adresă Mariei: fugi şi caut-o pe Tottie. Probabil că se 
poate juca acum cu tine. 

-Dar vreau să mănânc cu tine, unchiule, se plânse 
fetiţa. 


- Nu astăzi, draga mea. Haide, fii fată bună şi ascultă- 

mă. 

Maria oftă, după care intră în casă. 

în urma ei intrară şi cei trei şi Rachel observă că 
interiorul semăna foarte mult cu cel al casei soțului său, 
singura diferență vizibilă constituind-o florile, care erau 
răspândite peste tot în interior, în vaze ornamentale. Pe 
mama lor o găsiră în sufragerie, stând într-un fotoliu şi 
citind ziarele. 

Doamna Sanchez se ridică imediat cum îi observă 
intrând. Era aproape neschimbată, gândi Rachel. Cu 
optsprezece ani în urmă, rămăsese văduvă şi de atunci a 
trebuit să se descurce singură cu şase copii şi un imperiu 
de condus. Se descurcase admirabil. Bineînţeles, când 
Andre ajunsese major, preluase toate sarcinile companiei 
pe care tatăl lui o construise cu atâta înţelepciune. 

Rachel ştia că în momentul în care se despărţise de fiul 
ei, femeia suferise foarte mult, dar ea era prea debusolată 
în acel moment ca să-i caute sfaturile şi încrederea. 

Acum, doamna Sanchez veni s-o salute, afişând un 
zâmbet slab: 

- Ei, Rachel, te-ai întors. Oricum, îmi face plăcere să te 
văd. 

- Bună ziua, doamnă, murmură ea, încă încordată. 

- Ce înseamnă asta, "doamnă"? înainte îmi spuneai 


mamă. Oare ţi-e imposibil să-mi mai spui asa? 

Rachel se îmbujoră. 

- Bineînţeles că nu, doar că... 

Andre merse spre barul din colţ. 

- Cred că Rachel are nevoie de o băutură care să-i 
calmeze nervii. 

- Da, poate ai dreptate, Andre. Până la urmă, Rachel e 
supărată pe noi toţi, nu-i asa? 

Rachel îl privi cu ură pe bărbat. 

- Sunt sigură că ar fi fost mai bine să rămân la un hotel 
din Nassau, începu ea, indignată. 

- Si eu sunt sigură că n-ar fi fost bine asa, zise doamna 
Sanchez, care îi puse o mână pe umăr. Nu ne purta pică, 
micuţo. Până la urmă, tu ai plecat, nu te-a gonit nimeni. 
Asa că nu ne poţi refuza plăcerea de a face câteva glume 
pe seama ta. 

- De-asta am si zis că ar fi fost mai bine să stau în altă 
parte. întotdeauna aţi fost o familie. lar eu o intrusă. Nu m- 
am acomodat niciodată si probabil am fost singura care n-a 
putut înţelege cum stau lucrurile. 

Andre veni spre ea. 

- N-ai înţeles, sunt de acord cu asta. Dar, te rog, mamă, 
pentru Dumnezeu, nu o lua de la capăt din primul minut 
când intră pe usă. 

Doamna Sanchez ridică nevinovată din umeri. 


- Am vrut doar s-o fac să înţeleagă că e încă o Sanchez. 


PRIZONIERA DRAGOSTEI 53 


Că orice s-ar întâmpla, rămâne o Sanchez şi că se va 
bucura de protecţia noastră. 

Andre studie conţinutul paharului său. 

- Divorțul va fi dus până la capăt, mamă. 

- Aţi fost căsătoriţi la biserică, în faţa lui Dumnezeu. 
Nimeni nu poate schimba asta! 

- Oh, te rog, voi pleca imediat ce-mi vei da drumul, zise 
Rachel. 

- Aşa e, vei pleca doar când voi spune eu. 

- Oh, nu mai exagera atât! spuse doamna Sanchez. 
Vino, Rachel, stai lângă mine, şi spune-mi ce te-a adus din 
nou la André. 

Dar Rachel n-avea de gând să povestească despre tatăl 
său în prezenţa Irenei. 

- O să-ţi spun mai târziu, mamă, zise Andre, în locul ei. 

- De ce? interveni sora lui. E vreun secret? 

- Nu, dar e o problemă personală, zise el, iar mama lui 
încuviinţă din cap. 

Rachel se lăsă condusă de doamna Sanchez spre o 
canapea şi vorbiră despre Maria şi despre călătoria 
părinţilor ei în Europa, apoi femeia chiar o felicită pe tânără 
pentru înfăţişarea ei. 

Andre dispăruse în birou, iar lrena îşi continua o 
cusătură, aproape de fereastră. Era o scenă perfectă, gândi 


cu cinism 

Rachel. Nimeni n-ar fi bănuit ce relaţii există de fapt între 
acesti oameni! Observase că Andre nu prea vorbise cu sora 
lui. Oare aflase că ea fusese cea care facilitase plecarea 
soţiei sale? Doamna Sanchez în schimb, făcea tot ce-i 
stătea în putinţă pentru a o face să se relaxeze. Fusese 
întotdeauna bună cu ea, cu toate că nu înţelesese niciodată 
de ce nora ei îsi dorise să plece. Rachel se îndoia că femeia 
spera ca mariajul lor să dureze mult, dar dacă se întâmpla 
să nu piardă copilul pe care Andre si-l dorea atât de mult, 
probabil că ruptura aceea nu s-ar fi produs niciodată. 

Dar acum vedea lucrurile cu alţi ochi. Era poate mai 
matură. Oricum, întrebările Mariei îi deschiseseră o rană 
care se va închide cu greu. Abia trecuse peste ce se 
întâmplase. Poate era mai bine dacă el înţelegea că nu din 
dorinţa de a-l pedepsi plecase în acea excursie cu Ramon, 
ci pentru a-si dovedi independenţa, iar evenimentele 
dezastruoase care urmaseră o distruseseră, la fel de mult 
cum îi distrusese lui iubirea. încercă să alunge aceste 
amintiri undeva într-un colţ al minţii sale, dar era imposibil 
să nu se mai gândească la trauma prin care trecuse. Nu 
aici, unde era înconjurată de oamenii care-i aminteau de 
suferinţă. Pentru că încă mai suferea din cauza asta, 
trebuia să fie sinceră cu ea... 

Camera pe care i-o dăduse doamna Sanchez era una 


luminoasă, cu draperii în culori pastelate, care se asortau 

cu aşternuturile de pe pat. îi amintea oarecum de luxul pe 
care-l cunoscuse alături de Andre. 

La puţin timp după ce-l întâlnise, acesta o dusese în 
apartamentul lui din Londra, o locuinţă imensă, mobilată cu 
piese cumpărate de la cele mai scumpe licitaţii, decorată 
cu un lux la care Rachel nu visase vreodată că va fi 
părtaşă. îşi amintea că îl admirase încântată, că-şi trecuse 
degetele peste mobila frumos sculptată. 

Apoi Andre primise un telefon şi fusese nevoit să iasă, 
nu înainte de a o ruga să rămână în apartament până la 
întoarcerea lui. Fusese de acord, însă după un timp se 
plictisise. Se hotărâse să facă o baie în cada albă şi 
combinase câteva esențe de parfum pe care le diluase în 
apă. Stătuse acolo preţ de o jumătate de oră, după care se 
înfăşurase cu un prosop şi ieşise în sufragerie ca să ia o 
ţigară din cutiuţa de pe bar şi dăduse de André, care 
apăruse pe neaşteptate. 

Se simţise foarte stânjenită, dar acest sentiment 
dispăruse când bărbatul o atinsese pe braţ. Era o atingere 
la care ea răspunsese cu dragoste. 

Acela fusese începutul relaţiei lor. El avea treizeci şi trei 
de ani şi ea doar optsprezece. 

Stiuse de la bun început că relaţia cu un bărbat ca 
Andre e una periculoasă, dar nu putuse să-i reziste. în 


câteva săptămâni se îndrăgostise iremediabil de el, însă nu 

se astepta la nimic din partea lui. De aceea, când i-a 
mărturisit că nu poate trăi fără ea si că vrea s-o ia de soţie, 
fusese foarte bucuroasă. 

Dar nici atunci n-a fost pe deplin convinsă de dragostea 
lui. El a fost bun si răbdător cu ea si i-a dovedit 
sentimentele si odată cu asta, i-a dat de înţeles si că se 
asteaptă ca ea să accepte toate planurile lui si să-i fie pe 
deplin la dispoziţie. Devenise o Sanchez! Cât de mult urâse 
chestia asta! 

Merse spre balcon si iesi să respire aerul răcoros al 
nopţii. Balconul ei avea vedere spre plajă. Ziua era deja pe 
sfârsite, si ea tot n-avea habar ce căuta acolo. Stia doar că 
Andre dorea să-i ajute tatăl. Prânzul a fost servit în liniste, 
după care Andre si mama sa s-au retras în birou, probabil 
pentru a discuta problema ei. 

Rachel nu fusese invitată, asa că plecase spre plajă, 
dorind să evite prezenţa Irenei care sigur avea s-o 
interogheze în legătură cu venirea ei acolo. Pe plajă o găsi 
pe Maria si pe doica ei negresă, Tottie. Făcură împreună 
prăjituri de nisip si se bălăciră în apă. Mai târziu, se 
întoarse acasă, refuză ceaiul adus de unul dintre servitori si 
merse să facă o baie. 

Acum era proaspăt spălată si se întreba dacă cinele la 
Veros erau la fel de formale cum si le amintea ea. Nu stia 
dacă Andre va fi si el prezent. Auzise cum elicopterul lui 

plecase în jurul orei cinci, dar era posibil ca el să nu fi fost 
în el. 


Acest loc era atât de îndepărtat de micul ei magazin de 

antichităţi! îşi aminti ce greu îi venise după plecarea de 
la Conchera să se obişnuiască din nou cu anonimatul! 
Plecase dintr-o lume unde fusese obişnuită să fie la 
dispoziţia tuturor şi mereu în centrul atenţiei. Stia că 
dintotdeauna îi plăcuse să fie persoana din umbră, dar 
existau avantaje şi dezavantaje în ceea ce priveşte viaţa 
unui om cunoscut. 

Bineînţeles, la început i-a fost foarte greu să-şi revină 
după şocul despărțirii şi să-şi dea seama că mariajul ei s-a 
sfârşit. Dar tatăl ei i-a fost un adevărat sprijin în acel 
moment, ajutând-o să-şi revină şi folosind în schimb câţiva 
din banii ei pentru a plăti din datoriile pe care le avea. Tot 
ce îşi dorise la vremea aceea era să se ascundă de lume şi 
să-şi pună gândurile în ordine, pentru a-şi putea reveni. Nu- 
şi dăduse seama dacă magazinul era curat sau nu, dacă 
marfa era de calitate sau nu, sau dacă tatăl ei era mai mult 
prezent la cursele de maşini decât la muncă. Dar când îşi 
revenise, preluase toate aceste îndatoriri şi chiar învățase 
câte ceva despre afacerea cu antichităţi. Cu toate astea, 
obiectele vechi nu fuseseră pasiunea ei. Lucrase de când 
se ştia într-o librărie, dar printre vechituri îl cunoscuse pe 
Andre. 

Si asta se întâmplase curând după moartea mamei sale, 
când tatăl ei lucra într-o galerie de artă. Mama ei obişnuia 


să aibă controlul în casă şi când a survenit moartea ei, din 

cauza unui infarct, tatăl ei a fost distrus. Rachel nu ştia 
cum să-l ajute să-şi revină. Era conştientă că toată 
suferinţa lui îl va duce într-o zi la autodistrugere, dar nu-l 
putea ajuta prea mult. Bineînţeles, şi munca a avut de 
suferit şi şeful său, domnul Lorrimer, care nu fusese 
niciodată un om înţelegător, l-a concediat după douăzeci 
de ani de muncă. 

Rachel îşi aminti că aceasta era ultima lovitură 
puternică pe care o primise tatăl ei. A doua zi se dusese la 
galerie, hotărât să-i aplice o corecție şefului neînduplecat şi 
poate chiar ar fi reuşit, dacă n-ar fi fost acela un bărbat, 
care să-l reţină. Si acela era Andre Sanchez. 

Sanchez fusese de părere că era mai bine să cheme 
acestuia familia şi să meargă acasă. Rachel venise în fugă 
la magazin, de cum primise telefonul, şi Andre se oferise 
să-i conducă acasă, lucru pe care ea îl acceptase cu multă 
recunoştinţă. 

între cei doi se înfiripase ceva încă de atunci. Rachel îl 
găsea extrem de atrăgător, iar el începu din acea clipă să- 
şi impună punctul de vedere şi interesele în faţa ei. 

Oftă. Ce îndepărtate erau acele vremuri! Se întrebă 
cum ar fi stat acum lucrurile dacă Anare ar fi venit la ea şi 
nu invers. Dar acum, era parcă un alt bărbat. Mai sigur pe 
el şi parcă mai indiferent. Nu şi-l putea închipui ca fiind cel 


care tremura la gândul că o va pierde, cel care nu suporta 

să treacă o clipă fără să ştie unde era. 

La ora şapte, se îmbrăcă şi cobori la masă. Jos, totul era 
luminat, dar doamna Sanchez nu coborâse. Era doar lrena 
şi Rachel se văzu nevoită să poarte o conversaţie cu ea. 

- E o seară foarte frumoasă, se auzi ea spunând. 

- Da, e minunată, zise tânăra, întorcându-se. Bănuiesc 
că e diferită de o seară la Londra, în această perioadă a 
anului. 

- Oh, da, de obicei, la vremea asta purtăm haine groase 
si ne încălzim pe lângă foc... 

- De asta te-ai întors? 

- Bineînţeles că nu. 

- Nu? Si atunci, de ce ai venit? Andre vrea să divorţeze. 
Cred că nu te gândesti că doar venind aici l-ai putea face 
să se răzgândească. 

- Nici nu mi-am imaginat asa ceva. 

- Dar esti aici si asta e evident. l-ai cunoscut viitoarea 
soţie? 

- Dacă te referi la Leonie Gardner, da, am cunoscut-o. 

- Bneînţeles că la ea mă refer, zise fata cu un zâmbet 
triumfător. Andre e foarte atasat de ea. Am fost colege la 
scoală. O cunosc de mulţi ani. 

- Serios? întrebă Rachel, pe un ton care voia să pară 
indiferent. 


- Da. Părinţii ei au o casă minunată pe lacul 

Cunningham, aproape de Nassau. Sunt foarte bogaţi si este 
exact genul de femeie care-l merită pe André, nu o...Se 
opri. 

- Haide, nu te opri, începu Rachel să se înfurie. Termină 
ce ai de spus! 

- Bine, o să-ţi spun: nu o fată care n-are niciun ban si 
care are un tată beţiv! 

- Nu e deloc aşa! 

- Oh, nu-mi veni mie cu asta! Sigur că Andre e 
atrăgător, dar ai văzut la el mai mult decât atracţie. Si încă 
sunt uimită că a suferit după tine! Pufni. Oricum, măcar a 
avut inspiraţia de a scăpa odată de tine! 

- E de-ajuns! se auzi vocea doamnei Sanchez care intra 
în cameră. Sper că nu uiţi că Rachel este oaspete în casa 
noastră şi că nu trebuie să-ţi exprimi părerile în faţa ei. 

- Dar, mamă... 

- Am spus că e destul. Nu vezi că toţi suntem conştienţi 
de dificultatea acestei situaţii, dar că suntem destul de 
civilizaţi ca să ne abţinem de la comentarii? 

- De ce n-a lăsat-o Andre la un hotel din Nassau? De ce 
a trebuit s-o aducă aici? Nu avem nicio legătură cu ea şi 
nici ea cu noi! 

- Asta nu e adevărat. Cum am mai spus, Rachel a 
devenit un membru al familiei noastre în momentul în care 


s-a căsătorit cu Andre şi în ceea ce mă priveşte, aşa va 

rămâne mereu. 

- Mulţumesc, zise Rachel spre doamna Sanchez. 

- Vrei să spui că este un membru care se va bucura în 
continuare de banii noştri. 

Femeia o privi cu subînţeles. 

- Oh, mamă, nu te obosi, ştiu că trebuie să plec. îmi dau 
seama când nu sunt dorită. 

După plecarea fetei, doamna Sanchez îsi privi nora cu 
blândeţe. 

-îmi pare rău, draga mea, dar Irena nu s-a înţeles 
niciodată bine cu tine, nu-i asa? De asta n-am înţeles 
niciodată de ce i-ai cerut ei ajutorul când ai vrut să-l 
părăsesti pe Andre. 

- Bănuiesc că fiindcă dintre voi toţi, ea era cea mai 
dornică să mă ajute. Oh, dar te rog, nu mă face să vorbesc 
despre asta acum. Spune-mi despre Marcus. Unde se află? 

Seara trecu usor. Doamna Sanchez cină alături de 
Rachel, iar lrena preferă să mănânce în camera ei. După 
aceea, se retrase în dormitor. Andre nu fusese prezent. 
Bineînţeles că plecase. De ce să mai rămână în preajma ei? 
Poate că acum era cu acea Leonie. Imagini de cosmar 
începură s-o chinuie. Oare si pe ea o săruta asa cum 
obisnuise s-o sărute pe ea? Bău mai multe pahare de vin 
înainte să adoarmă. Avea nevoie de un calmant si doar 


vinul o putea face să uite pentru câteva ore chipul lui 


PRIZONIERA DRAGOSTEI 


frumos si mângâierile după care încă mai tânjea... 

Capitolul 4 


Au trecut cinci zile până când Rachel l-a văzut din nou 
pe Andre. 

De fapt, chiar începuse să se îngrijoreze pentru tatăl 
său, lucru pe care nici joaca alături de Maria şi nici baia în 
ocean alături de Vittorio n-o compensau. Dar de câte ori 
încerca să întrebe pe doamna Sanchez sau pe Vittorio 
despre asta, primea mereu acelaşi răspuns: să se relaxeze 
şi să nu-şi mai facă griji. 

Stia că Andre se va ocupa de tot, dar asta nu însemna 
că Rachel nu-şi făcea griji în privinţa a aceea ce se 
întîmpla. Si se mai temea şi pentru Andre. Nu voia ca 
acesta, încercând să rezolve problemele tatălui său, să şi le 
asume. 

între timp, Vittorio îi fusese încredinţat în totalitate. 
Tânărul n-o scăpa din ochi o secundă şi nici nu-i permitea 
să fie supărată sau îngrijorată. 

în a treia zi de când se afla la Palmerina, Rachel avu un 
vizitator. Era Ramon, care venise pe insulă în elicopterul 
fratelui său si care acum venea pe plajă, acolo unde erau 
Rachel si Vittorio. 

lrena fusese nevoită să-i împrumute unul dintre 
costumele ei lui Rachel si acum căpătase un bronz arămiu, 
care se potrivea de minune cu părul de culoarea castanei. 


Mâncarea bună si somnul făceau minuni asupra ei si Rachel 

stia că niciodată nu arătase mai bine. 

- Hei, bună! zise Vittorio care-l zări pe Ramon 
apropiindu-se. Pari încălzit. Cred că munceşti prea mult, nu- 
i asa? 

- Nu pot spune acelasi lucru si despre tine, nu-i asa? 
zise el, cu seriozitate. Bună, Rachel. Te bucuri de concediu? 

Rachel se ridică si-l privi. 

- Da, mulţumesc. Mă simt bine. Dar ce e cu tine? Esti 
foarte serios. Ai cumva vesti pentru mine? 

- Da, trebuie să vorbim. Dar nu aici. Putem merge în 
altă parte? 

- Plimbaţi-vă pe mal, sugeră Vittorio. Nu vă opresc eu! 

Rachel se ridică si merse alături de Ramon spre mal. 

Merseră un timp în tăcere. Era o dimineaţă minunată. 
Briza 
adia usor, apa era curată si transparentă, în depărtare se 
zăreau celelalte insule. Se opriră la un bustean pe care 
Ramon 
se aşeză şi o privi cu compasiune. 

-Te rog, spune ce ai de spus, zise Rachel, nerăbdătoare. 
îşi dădea seama că nu erau veşti bune cele pe care le va 
auzi. 

Dar era evident că Ramon încerca să-şi aleagă cu grijă 
cuvintele. 


- E vorba despre tata, nu-i aşa? Ce s-a întâmplat? E 

bolnav? L-a atacat cineva? 

-Nu l-a rănit nimeni pe tatăl tău, dar veştile pe care ţi le 
voi da au legătură cu el. îmi pare rău că eu sunt cel care îţi 
spune asta, dar...tatăl tău e mort! 

- Mort? ţipă Rachel. Nu se poate! 

- Mi-e teamă că da. Oh, Rachel, nici nu ştii cât de greu 
îmi e să-ţi spun eu asta, dar Andre nu e aici ca s-o facă el. 

- Dar, de ce a murit? reuşi să întrebe printre hohote de 
plâns. Ce i s-a întâmplat? Când am plecat, era bine. 

- Ba nu era. 

- Cum să nu fie? Era bine, altfel n-aş mai fi plecat! 

Ramon se aşeză lingă ea pe buştean şi-i cuprinse umerii 
cu 
braţul. 

- Tatăl tău era bolnav de un an de zile. Nu mă 
contrazice, doctorii ne-au spus lucrurile astea. Avea o boală 
incurabilă de ficat şi i se interzisese cu totul să bea. Dar, 
după cum bine ştii, el nu făcuse asta. 

- Dar nu bea atât de mult! Am avut eu grijă de asta. 

-  Aveai grijă de asta când erai acolo. Dar de câte ori 
s-a întâmplat ca tatăl tău să iasă si să-si procure alcool fără 
stirea ta? 

- Mergea la curse de masini. 

- Exact, zise Ramon, stergându-i cu mâna o lacrimă de 


pe obraz. Oh, Rachel, nu vezi? Te-a trimis aici pentru că 

stia că va muri. Ştia asta de la doctorul lui. 

- Mergea la doctor? 

- Da, da, asta încerc să-ţi spun. 

- Dar de ce nu mi-a spus nimic? De ce nu m-a lăsat să-i 
împărtăsesc durerea? 

- Probabil fiindcă se gândea că este o povară pentru 
tine. Asa că se trata cu barbiturice si continua să bea. 
Poliţia crede că asa a survenit decesul. Nu, n-a fost o 
sinucidere. De obicei cei care consumă alcool si iau 
medicamente îsi otrăvesc singuri sângele si efectul nu 
întârzie să apară. 

- Oh, e teribil! Cât de mult trebuie să fi suferit să moară 
asa, fără nimeni aproape care să aibă grijă de el... 

- După părerea mea, cred că i-a fost mai bine să moară 
în casa lui decât să treacă printr-o agonie lungă într-un 
spital unde nu cunostea pe nimeni. 

Rachel plânse încet câteva minute, acceptând batista 
lui Ramon, cu care îsi sterse lacrimile. Apoi, după ce-si mai 
reveni puţin, zise: 

- Sunt...lucruri de aranjat. înmormântarea si... Când a 
murit? 

- De fapt, Rachel, a murit acum cinci zile. 

Rachel îl privi cu oroare. 

- Asta înseamnă că a murit a doua zi după plecarea 


mea. 

- Aşa e. 

- Dar de ce nu m-a informat nimeni? Am lăsat o adresă 
la care puteam fi găsită. 

- Tatăl tău era singur în apartamentul de deasupra 
magazinului, nu-i aşa? Si acum patru zile era duminică. 
Deci nimeni n-a încercat să intre în magazin, aşa că nimeni 
nu i-a observat lipsa. Probabil că a murit sâmbătă după- 
amiază, după ce a ajuns acasă. 

- A ieşit? 

- A fost văzut în barul din capătul străzii până aproape 
de ora închiderii. 

- Oh nu! 

- Abia luni au încercat să dea de tine, dar atunci 
ajunsese şi Andre la Londra. 

- Andre e la Londra? 

- Da. A plecat să-ţi ajute tatăl, îţi aminteşti? 

- Nu mi-am imaginat că va merge personal. 

- Nu? Ei bine, aşa a făcut. Aşa că a fost acolo să se 
ocupe de tot. Aseară m-a sunat şi m-a însărcinat cu treaba 
asta, dar m-a sfătuit să-ţi spun abia azi. 

Ea îşi trecu o mână prin păr. 

- Trebuie să fac aranjamente. Trebuie să plec la Londra. 

- Nu, zise Ramon scurt. 

- Cum adică nu? întrebă Rachel, care se ridică în 


picioare. 

- Rachel, asază-te! Nu ţi-am spus totul. 

- Prefer să stau în picioare. în plus, ce ar mai fi de spus? 

- Tatăl tău a fost îngropat ieri. 

- Nu! spuse ea, oripilată. Nu! Nu te cred! 

- E adevărat! 

- Ba nu e! îmi spui asta ca să mă faci să mai rămân aici, 
fiindcă Andre ţi-a cerut-o asa. Nu-l puteau îngropa fără ca 
eu să fiu de faţă. Nu...ar fi drept! 

- Rachel, ascultă-mă, te rog, zise bărbatul care se ridică 
în picioare. Tatăl tău era mort de patru zile. | s-a făcut o 
autopsie si a rezultat o otrăvire cu barbiturice. Nu vreau să 
fiu crud, dar ai văzut vreodată un om mort din cauza 
otrăvirii cu barbiturice? 

Rachel simţi cum i se face rău. Se smuci din mâinile lui 
si se sprijini de un copac. Era incredibil ce se întâmpla. 
Acum o jumătate de oră făcea baie în ocean cu Vittorio, 
stiind că Andre va rezolva problema tatălui său, iar acum, 
aflase această veste îngrozitoare. De ce nu-i spusese de 
boală? Stiuse că moartea mamei sale îl distrusese, dar 
Rachel sperase că ea umpluse golul pierderii ei. Dar se 
pare că nu suficient încât această tragedie să se producă 
fără stirea ei. 

Dar ceea ce nu putea ierta era comportamentul lui 
Andre, care procedase la fel cum era obisnuit, care 
păstrase totul departe de ea şi nu-i permisese să se implice 


70 ANNABEL DUPONT 


în asta. Nu contează care i-au fost motivele, acum ştia doar 
că n-avea să-l ierte niciodată pentru asta! 

- Cum a putut Andre să facă aşa ceva? Era tatăl meu! 
Aveam tot dreptul să fiu acolo! zise ea, privindu-l pe 
Ramon. 

- Rachel, ştiu că acum ţi-e imposibil să înţelegi că tot ce 
a făcut a fost spre binele tău, dar, crede-mă, aşa a fost cel 
mai bine. Tatăl tău a avut o înmormântare decentă, iar 
Andre a fost acolo, să te reprezinte! Ce-ai fi putut face tu? 
Tatăl tău era deja mort când ajunsese André. Si cu 
siguranţă nu ţi-ai fi dorit să-l vezi în halul în care era. Fii 
rezonabilă, Rachel, nu crezi că e mai bine să ţi-l aminteşti 
aşa cum îl ştiai? 

- Trebuia să-mi dau seama că n-ai cum să înţelegi asta! 
Eşti unul dintre ei! Unul dintre atoateştiutorii Sanchez. 

- Aminteşte-ţi, Rachel, şi tu eşti o Sanchez, fie că vrei 
sau 
nu. 

- Niciodată, niciodată! ţipă ea, şi fugi spre casă. 

Rachel stătea în curtea din faţa casei soacrei sale, cu o 
revistă nedeschisă pe picioare, privind insistent marea. 
Simţea o durere care o sfâşia, si cu toate astea, parcă nu 
voia să scape de ea. Trecuseră două zile de când Ramon îi 
dăduse oribila veste si de atunci parcă se închisese într-o 


carapace de unde auzea parcă prin vis condoleanţele 

prezentate de familia Sanchez. îsi dăduse seama că dacă s- 
ar duce acum la Londra, n-ar rezolva nimic. Tatăl ei murise 
si nu mai putea face nimic ca să schimbe acest lucru. Asta 
însemna că era prizonieră pe Veros până la întoarcerea lui 
André. 

De câteva ori, doamna Sanchez încercase să discute cu 
ea, dar Rachel refuza să abordeze acest subiect si soacra ei 
n-avea altceva de făcut decât să-i respecte decizia. 

Acum era după-amiază si Rachel se gândea dacă să 
meargă să facă dus sau nu înainte de cină. Doamna 
Sanchez stătuse alături de ea de dimineață si după prânz, 
cosând si încercând să poarte o conversație cu ea. Dar 
venirea Mariei o făcuse să uite de toate si plecase de ceva 
vreme să se joace cu ea. Rachel era bucuroasă că 
rămăsese singură, dar trebuia să recunoască faptul că 
doamna Sanchez se purtase întotdeauna frumos cu ea si 
încercase s-o înţeleagă, desi nu-i fusese niciodată usor. 

Tresări. în linistea amiezii se auzi un huruit puternic. 
Ridică ochii si văzu că elicopterul lui Andre se apropia de 
plajă. Inima începu să-i tresară si, pentru prima dată în 
ultimele zie, se preocupă de înfăţisarea pe care o avea. 
Merse în camera ei si se pieptănă, apoi îsi aranjă rochiţa de 
culoarea ciocolatei. Cobori scările si auzi în sufragerie 
vocea soacrei sale, pe cea a lui Andre si încă una a unei 


femei. Cu mare efort, cobori scările şi apăru în sufragerie. 

Spre stupoarea ei, erau mai multe persoane decât 
credea. în afară de doamna Sanchez şi de Andre, mai erau 
Vittorio şi Leonie Gardner. Cum de o adusese în asemenea 
clipe pe femeia asta? gândi Rachel. Oare nu-şi dădea 
seama că voia să-i pună întrebări despre tatăl ei? Că voia 
să-i spună cum se petrecuse totul? Sau poate ăsta era şi 
scopul? Să amâne cât mai mult posibil acest moment? 

Se aşternu tăcerea când ceilalţi devenir' conştienţi de 
prezenţa ei. 

- Oh, vă rog, nu vă întrerupeţi discuţia din cauza mea! 
zise ea, iritată. 

Andre fu primul care vorbi. Veni spre ea, şi încercă s-o 
mai tempereze: 

- îmi pare foarte rău pentru ce s-a întîmplat, Rachel. Si 
îmi cer scuze că n-am fost aici ca să-ţi dau eu vestea. Dar 
nu puteam să fiu în două locuri în acelaşi timp. 

- Si ar trebui să fiu recunoscătoare pentru asta? 

- Rachel...interveni doamna Sanchez, împăciuitoare. Nu 
acum! 

- îmi cer scuze, doamnă, spuse ea, ieşind din cameră. 

Odată aflată pe hol, Rachel respiră profund, încercând 
să se 
calmeze. Nu contează! îşi zise ea. Va avea timp să-l 
înfrunte pe André. Acum putea rămâne cu acea femeie. 


Cineva o prinse de mînă şi când ridică privirea îşi dădu 

seama că nu mai era singură. 

- Vino! Trebuie să vorbim, porunci André. 

O duse spre biroul lui, unde închise furios uşa. 

- Spune-mi acum, ce naiba se întîmplă? 

- M-ai rănit! strigă ea, frecându-şi mâna de care o 
trăsese. 

- Crede-mă, ăsta e cel mai mic lucru pe care-l puteam 
face când te comporţi ca o şcolăriţă. Am înţeles. Ţi-a murit 
tatăl şi încă n-ai trecut de şocul pierderii lui. Dar nu pot 
accepta acest comportament copilăresc în casa mamei 
mele. Te rog să-ţi păstrezi ieşirile pentru momentele când 
eşti singură cu mine. 

- îmi pare rău dacă te-am făcut de râs în faţa viitoarei 
tale soţii. Dar ar trebui să scapi de cea veche, înainte de a- 
ţi lua una nouă, nu? 

- Te avertizez, Rachel, o ameninţă el furios, într-una din 
zilele astea o să mă faci să-mi pierd firea. lar în ceea ce 
priveşte faptul că m-ai făcut să mă simt prost, ar trebui să 
mă cunoşti destul de bine ca să-ţi dai seama că nu poţi să 
faci aşa ceva. 

- Bine, André, zise ea, încercând să rămână calmă. Eu 
nu mă leg de tine şi nici tu de mine. Si acum, cred că ţi-ai 
încheiat responsabilitatea faţă de mine. 

- Ce vrei să spui cu asta? 

- O să-ţi explic, dacă nu înţelegi. Mă acuzi că mă port 

prosteşte. Dar nu te gândeşti că poate mă port aşa din 
cauză că mă tratezi ca pe un copil? 

- Nu pricep la ce te referi. Probabil la faptul că m-am 
ocupat de înmormântarea tatălui tău, nu? 

- Bineînţeles că la asta mă refer! 

- Oh, Rachel, stii că îmi pare rău pentru moartea lui, dar 
ce-ai fi vrut să fac? N-a murit din cauza mea. 

- Asa e, dar măcar acum nu va mai fi o povară 
financiară pentru tine, zise ea. 

- Oh, nu aduce acum în discuţie tot ce am spus despre 
el! Poate am fost dur cu el când am zis asta, dar nu stiam 
că omul era pe moarte! 

- Dar când a murit, te-ai asigurat că scapi de el cât mai 
repede, nu-i asa? 

- E un lucru îngrozitor ceea ce spui! 

- îl negi cumva? 

Rachel si-ar fi dorit să-i vadă faţa. Dar acum era întors 
cu spatele la ea si nu putea bănui ce simţea decât din 
vocea lui dură. 

Merse la bar si îsi turnă o băutură, pe care o înghiţi 
imediat. Apoi, se întoarse s-o privească. 

- Deci, tu crezi că am aranjat înmormântarea tatălui tău 
în absenţa ta, pentru ca să am unele beneficii de pe urma 
asta? 


Rachel nu mai zise nimic, iar Andre continuă: 

- Bine, Rachel, îţi spun ceva. Ai văzut vreodată cadavrul 
unui om care a murit otrăvit? Ai văzut vreodată o masă de 
carne rece care a fost cândva un om pe care l-ai iubit si 
respectat? 

Rachel îl privi oripilată, şi-şi duse mâinile la urechi: 

- Nu mai continua! Te rog, ţipă ea. 

- De ce nu? Nu ţi-ai dorit să fii părtaşă la aceste detalii? 
Ei bine, acum ţi le spun. Vrei să ştii rezultatul autopsiei? 
Vrei să ştii în ce stare mai avea ficatul? Vrei să ştii...? 

- Nu! Opreşte-te! Eşti crud! începu să plângă, aşezându- 
se pe un fotoliu, şi îngropându-şi faţa în palme. 

- Ba nu, Rachel, aş fi fost crud dacă te-aş fi anunţat, 
dacă te-aş fi lăsat să vii la Londra să-ţi vezi tatăl în starea 
în care era. Te-am scăpat de situaţia asta, luând toată 
responsabilitatea asupra mea. Dar tu nu înţelegi asta, nu? 
Tot ce vezi tu e încă o dovadă de aroganță a clanului 
Sanchez, nu-i aşa? 

Rachel îşi dădu seama dintr-o dată că Andre avea 
dreptate. Era conştientă că nu i-ar fi făcut bine să treacă 
printr-un asemenea chin. 

Când se opri din plâns, se ridică în picioare şi-l văzu 
stând sprijinit de fereastră şi privind gânditor spre plajă. 

- Presupun că ar trebui să fiu recunoscătoare, zise ea, 
cu lacrimi în glas. 


-Oh, nu, Rachel, asta ar fi prea mult pentru tine, zise el, 

cu asprime. 

- Ce...s-a întâmplat cu magazinul? întrebă ea, neluând 
în seamă comentariul lui. La urma urmei, ăsta e motivul 
pentru care am venit aici. Spune-mi, te rog, ce s-a 
întâmplat. Ai vorbit cu poliţia? Sau cu oamenii aceia? 

- Rachel, zise el oftând, nu cred că era vorba despre 
asta. Cel puţin, poliţia nu stia nimic. N-au sunat niciodată la 
magazin. Un paznic m-a asigurat de treaba asta. 

Rachel făcu ochii mari. 

- Cum? 

- Nu înţelegi? Nu era vorba despre nimeni. Nu era o 
problemă profesională, ci mai degrabă una personală. Uite 
ce e, Rachel, stia că dacă va muri, tu vei rămâne singură în 
Londra. Şi nu e un oras tocmai potrivit pentru o tânără care 
n-are de cine să se sprijine. 

- Nu înţeleg... 

- Rachel, te-a trimis aici, ca să mă găsesti, pentru că 
stia că lângă mine vei fi în siguranţă! Ştia că dacă se va 
întâmpla ceva cu el înainte să iei legătura cu mine, după 
moartea lui n-o vei mai face. Ştia că trebuie să aibă un 
motiv pentru care să te trimită la mine si doar faptul că ar 
putea fi în real pericol te-ar determina să faci asta. 

- Nu pot să cred! Nu e posibil asa ceva! zise tânăra 
femeie. De ce ar face una ca asta? Sunt în stare să-mi port 


singură de grijă! 

- Ei bine, se pare că el nu era de aceeasi părere. Ştia că 
nu mai are mult de trăit, asa că a pus la cale un plan, 
foarte inteligent după părerea mea, si te-a trimis aici. 

- Dar de ce m-a trimis la tine? Ştia că mariajul nostru se 
încheiase. 

- Aşa e. Si chiar ştia mai multe decât tine. 

- Ce vrei să spui cu asta? 

Andre scoase o scrisoare din buzunar. 

- Asta e scrisoarea pe care avocaţii mei ţi-au trimis-o în 
urmă cu câteva săptămâni. 

- Oh, nu! 

- Ba da! Tatăl tău ştia că voiam să divorţez, aşa că nu 
mai avea nicio clipă de pierdut. 

Rachel începu să se plimbe nervoasă prin cameră. 

- Oh, cum a putut să facă una ca asta? Cum? se întreba 
ea, cu tristeţe. 

Andre veni lângă ea şi-i puse o mână pe umăr. 

- Nu crezi că ar trebui să te bucuri că s-a întâmplat aşa? 
Nu te puteai descurca singură cu toate astea. Aveai nevoie 
de un bărbat şi eu sunt singurul pe care ar trebui să te 
bazezi. 

- Tu? De ce tu? Nu mă vrei! O vrei pe Leonie! Vrei să 
divorţezi de mine, nu-ţi aminteşti? 

-Aşa e, vreau să divorţăm, zise el, încercând să pară 


calm, deşi ochii negri îi trădau furia. Dar asta nu înseamnă 

că nu ne putem purta ca doi oameni civilizaţi! Eşti încă un 
membru al acestei familii. Si, aşa cum spune mama, eşti o 
Sanchez! 

- Ba nu sunt! Sunt Rachel Jordin! 

- Ba eşti Rachel Sanchez, şi n-am de gând să te las să 
uiţi asta! 

- Ce-ai de gând să faci? 

- Am planuri pentru tine si vei face ceea ce si-a dorit 
tatăl tău să faci! 

- Magazinul... 

- Nu trebuie să-ţi faci griji în privinţa lui. Oh, stai 
linistită, nu l-am vândut fără consimţământul tău, dar 
pentru o vreme nu trebuie să te preocupi din pricina lui. 

- Si ce se întâmplă dacă refuz să fac ceea ce-mi ceri? 

- Dacă refuzi, nu-ţi mai dau niciun ban. Si stii bine că n- 
ai niciun venit. 

- Te-as putea da în judecată! 

- lar eu as putea găsi cam zece martori care să susţină 
că ai comis adulter, si divorţul se va încheia fără să 
beneficiezi de vreun ban. 

Rachel se simţea biruită. 

- Esti o brută! Te urăsc, Andre Sanchez! 

- începi să spui cam des asta, zise el, pe un ton rece. 
Apoi trecu pe lângă ea si iesi din cameră, închizând cu 
putere usa în urma lui. 


Capitolul 5 

în seara aceea, Rachel se îmbrăcă pentru cină cu mare 
grijă. Menajera o informase că domnul André şi domnişoara 
Gardner aveau să rămână şi ei. Cu toate că ştia că e un 
lucru ridicol, Rachel nu dorea ca Leonie s-o privească de 
sus. Si poate hainele ei nu erau la fel de scumpe ca cele ale 
femeii, dar ştia că sunt la fel de frumoase şi că are gust în 
materie de modă. 

Alese o rochie din cele două pe care le adusese cu ea şi 
o îmbrăcă. Croiala strânsă pe corpul ei mlădios şi 
materialul de culoarea piersicii îi scoteau în evidenţă trupul 
frumos şi pielea bronzată, care căpătase culoarea mierii. 

Cobori puţin înainte de cină şi-i găsi în sufragerie pe 
Vittorio, lrena, Andre, Leonie şi doamna Sanchez, servind 
băuturi. Leonie purta o rochie albastră care se potrivea cu 
ochii ei de aceeaşi culoare. De cum o văzu pe Rachel, 
începu s-o studieze din cap până-n picioare şi după 
expresia feţei sale era clar că nu-i prea plăcea ce vede. 

De data aceasta, Vittorio fu cel care o introduse pe 
Rachel în grup şi o întrebă dacă doreşte să bea ceva. 
Atenţia lui era ca un balsam pentru inima ei rănită, îl luă de 
braţ şi merseră împreună spre bar. 

- Arăţi mult mai bine, spuse Vittorio, privind-o cu 
blândeţe. Te simţi mai bine? 

- Cred că da, zise ea, pe un ton indiferent. Apoi, 

mulţumind pentru băutură, adăugă: cel puţin, acum mă 
simt pregătită pentru orice îmi pregăteşte destinul. 

Doamna Sanchez veni spre ei. 

- Ce rochie drăguță! exclamă femeia, cu blândeţe în 
voce şi cu un zâmbet cald pe buze. Vittorio îţi spunea cât 
de bine arăţi, nu-i aşa? 

- Nu chiar, spuse bărbatul care apoi privi în direcţia lui 
Andre. 

- Spune-mi, Rachel, zise femeia, schimbând subiectul, a 
reuşit Andre să te liniştească în privinţa problemelor tale? 

- Cred că aş putea spune şi aşa. încep să văd mai bine 
lucrurile, acum. 

- Oh, mă bucur tare mult, draga mea. Nu-mi place să te 
văd atât de abătută. Acum, vino s-o cunoşti pe Leonie. Sunt 
sigură că nu vi s-au făcut prezentările cum trebuie. 

Rachel ezită o clipă, dar apoi o însoţi pe doamna 
Sanchez în locul unde Irena, Andre si Leonie purtau o 
conversaţie. 

lrena păru enervată de întrerupere, însă nu zise nimic. 
lar dacă si Andre simţise la fel, atunci se ascunsese foarte 
bine. 

Leonie însă, o privi languros, după care strecură o mână 
în cea a lui Andre si o strânse. 

- Rachel, draga mea, ea e Leonie, făcu doamna Sanchez 
prezentările. Leonie, nu trebuie să te supere prezenţa ei 

aici. Noi două suntem bune prietene si e firesc să vină la 
André când are probleme. 

- Fireste, murmură ea, apoi îl privi pe André. Dragule, 
după ce se termină cina, nu rămânem, nu? Stii că mama si 
tata ne asteaptă să bem ceva cu ei. Am înțeles că ai avut 
de rezolvat câteva probleme aici si că ţi-a fost dor de 
mama ta, dar după cină, chiar trebuie să plecăm. Până la 
urmă, m-ai neglijat în tot timpul ăsta. 

Andre părea însă neînduplecat. 

- îmi pare rău, Leonie, dar după cină trebuie să vorbesc 
cu Rachel, ca să punem lucrurile la punct. 

Rachel nu se putu abţine si se adresă doamnei 
Sanchez: 

- îmi cer scuze pentru deranjul pe care vi l-am provocat. 
Ar trebui să mă pregătesc pentru întoarcerea la Londra. Mă 
voi descurca acolo. O să-mi iau o slujbă la o bibliotecă si 
totul va fi... 

-Vei mereg în America de Sud! zise André, în spatele ei, 
iar 
ea se întoarse să-l privească. 

- America de Sud? repetă ea şi până şi Leonie părea 
surprinsă. 

- Da, America de Sud, Brazilia mai exact, dacă tot vrei 
să-ţi rezolvi problemele în public, adăugă el, privind-o 
furios. 


82 ANNABEL DUPONT 


- Dar...nu înţeleg. 

- Nici eu, zise Irena. Ce fel de aranjamente faci, André? 

- Când am fost la Londra, m-am întâlnit cu Marcus şi cu 
Olivia. Marcus trebuie să se întoarcă la biroul din Rio mai 
devreme decât se aşteptase, aşa că el şi cu Olivia vor 
merge direct spre casă, fără să mai treacă pe aici ca s-oia 
pe Maria. Rachel va merge cu Maria şi Tottie la Rio. 

- Si te aştepţi să fiu de acord cu asta, aşa, pur şi 
simplu? întrebă eaa, încă nevenindu-i să creadă. 

-în momentul ăsta nu prea ai de ales, o provocă el, 
pentru o nouă discuţie. 

Rachel îşi termină băutura şi-l rugă pe Vittorio să-i mai 
pună una. După ce bău şi jumătate din al doilea pahar, 
bărbatul îi oferi o ţigară pe care o acceptă bucuroasă, 
inhalând profund şi încercând să se acomodeze cu ceea ce 
tocmai auzise. 

Era clar că nu se putea opune deciziei lui Andre, mai 
ales că trebuia să-i fie recunoscătoare doamnei Sanchez 
pentru felul în care se purtase cu ea. Dar oare ce era în 
spatele acestei poveşti? Ce planuri avea de fapt cu ea? 
Care erau intenţiile lui? Oare spera că în Brazilia avea să 
întâlnească pe cineva care să-l scape de ea? Stia că aveau 
niste veri îndepărtați la Rio si că Andre obisnuia să lucreze 
cu ei, dar era oare posibil ca el să fie în stare să aranjeze 


pentru ea o căsnicie doar pentru a obţine mai repede 

divorţul? 

Servitoarea veni la momentul potrivit ca să anunţe că 
masa era gata. Rachel fu asezată între doamna Sanchez si 
Vittorio. Tânăra femeie mâncă puţin, fiind constientă de 
bărbatul care stătea în faţa ei si de femeia de lângă el, care 
părea să facă orice pentru a-i atrage atenţia. 

Pe Rachel o deranja foarte mult să-l vadă pe Andre 
preocupat de Leonie. Era incredibil de dureros pentru ea să 
si-i imagineze si în momente mai intime. Oare ce-l făcuse 
pe tatăl ei s-o trimită aici? Nu era deloc timpul potrivit, din 
moment ce Andre n-o mai dorea. 

Când cina se sfârsi si toţi merseră în sufragerie să bea 
cafeaua, Rachel îl observă pe Andre lângă ea. 

- Vreau să vorbesc cu tine, zise el, cu voce scăzută. 

Rachel era constientă de privirea Leoniei, asa că profită 
de 
ocazie si spuse: 

- Nu trebuie s-o neglijezi pe logodnica ta! Doar a spus 
că vrea să plecaţi imediat după cină. 

- Rachel, pentru Dumnezeu, nu poţi veni cu mine fără 
să faci o scenă? întrebă el enervat. 

- Nu fac o scenă, dar s-ar putea ca altcineva s-o facă. 

- Leonie stie că trebuie să vorbesc cu tine. N-are niciun 
motiv să fie geloasă. 


- Bine, Andre, zise ea, în cele din urmă. 

- Mergem în bibliotecă, porunci el, indicându-i să-l 
urmeze. 

- Dar e o noapte atât de frumoasă, André! Aş prefera o 
plimbare afară. 

- Cred că e mai bine dacă mergem în bibliotecă, zise el. 

- Ce s-a întâmplat? Crezi că Leonie ar fi geloasă dacă 
am ieşi la o plimbare? 

- Deloc. Si dacă înseamnă atât de mult pentru tine... 

Ea nu mai zise nimic. Se ridică şi o luă înainte. Afară, 
aerul răcoros al nopţii era îmbibat de parfumul florilor pe 
care doamna Sanchez le cultiva cu multă dragoste. 

Rachel inspiră adânc şi se întoarse. 

- E o noapte frumoasă, zise ea către însoţitorul ei. 

- Mergem pe aici? întrebă el, arătând o alee. 

Merseră împreună câţiva metri, după care André zise: 

- Cred că aici e bine. 

Rachel încuviinţă din cap fără să mai adauge ceva. 
Andre scoase din buzunar câteva hârtii. 

- Tot ce-ţi trebuie ai aici, zise el cu răceală. Paşaport, 
acte, tot. 

- Eu am paşaportul. 

- Da, ştiu, dar ăsta e al Mariei. O să plecaţi poimâine 
după-amiază. Marcus şi Olivia vă aşteapă la Galeao. De 
acolo, vor merge ei cu voi. Haine, si tot ce-ţi mai trebuie îţi 


poţi cumpăra mâine din Nassau. Ramon va merge cu tine. 

- Te-ai gândit la toate, nu-i asa? întrebă Rachel, cu 
răceală în voce. Cam cât timp ar trebui să stau în Brazilia? 

Andre o privi încruntat. 

- Cred că trei luni sunt suficiente. Olivia va fi încântată 
de compania ta. Marcus e un bărbat ocupat, care nu prea 
are mult timp liber. Plus de asta, te va ajuta să-ţi revii după 
cele întâmplate. 

- Aroganta ta nu încetează să mă uimească, zise ea. 
Cum rămâne cu divorţul? Lucrurile astea nu amână 
procedurile? 

- Nu văd de ce. Acordul tău nu e necesar în 
circumstanţele date. M-ai părăsit, dacă îţi amintesti bine. 
lar asta nu necesită cinci ani pentru ca un divorţ să se 
încheie rapid. 

- Te-ai gândit la tot, nu-i asa? Si ce aranjament 
convenabil ai găsit ca să scapi de mine! 

- Stii că nu era intenţia mea, zise el, cu o privire 
furioasă. Erai pregătită să te întorci la Londra, iar planurile 
mele încearcă să-ţi aline durerea. 

- De ce tu ai mereu dreptate si eu nu? Se pare că 
întotdeauna îţi interpretez gresit cele mai generoase 
gesturi. 

- Ceri violenţă în mod deliberat, zise el deodată. 

- Din partea ta? întrebă eaa, cu ironie. Cum as putea 
face asta? Doar tu esti ocupat cu amanta, nu? 

Acum, Rachel îsi dădu seama că mersese prea departe. 
în privirea lui citea ură şi furie. Stia că ar fi putut s-o 
omoare în acel moment. Cu paşi nesiguri începu să alerge 
spre plajă, printre grădini de trandafiri. Nu ştia dacă o 
urmăreşte. Stia doar că trebuia să scape de furia din ochii 
lui. Doar când se opri să respire îşi dădu seama că André 
era lângă ea. 

Scoase o exclamaţie, după care începu să fugă de-a 
lungul plajei. Dar n-avea nicio şansă să scape de el. Era 
mai puternic, mai zvelt şi mai rapid. La un moment dat, o 
prinse de păr şi o forţă să se oprească. Ea căzu în 
genunchi. 

- Porcule! ţipă ea, ştergându-şi lacrimile de pe faţă. 

Când încercă să se ridice, Andre o împiedică şi se aşeză 
lângă ea, luând-o în braţe. 

- Brută! Dă-mi drumul! strigă, zbătându-se să scape. 

Dar când îi privi ochii în lumina lunii, se potoli. 

- Oh, Doamne...îl auzi mormăind. 

După care fu conştientă doar de sărutul lui fierbinte. Ea 
îi răspunse şi-l îmbrăţişă. 

- Rachel! Oh, Rachel...Mă aduci în pragul nebuniei... 

Oh, ce bine era în braţele lui...Puteau rămâne acolo, să 
facă dragoste pe nisipul fin, toată noaptea... 

Dar vocile care se auziră pe plajă îl aduseră pe Andre cu 


picioarele pe pământ. Se ridică repede şi-şi scutură nisipul 

de pe costum. Stătu în picioare, privind-o. 

- Ce naiba faci? Ridică-te o dată! Se aplecă şi o o trase 
în picioare. 

Ea îl privi nedumerită. 

- Nu-ţi imagina că asta ar putea schimba ceva, Rachel! 
Rachel simţi cuvintele lui ca pe un dus rece, care o trezea 
la 

realitate. 

- Nu te flata, domnule Sanchez! zise ea, cu mândrie, 
încercând să-si aranjeze rochia. Stia că părului răvăsit n- 
avea ce să-i facă, dar spera că cine îl va observa va da vina 
pe vânt. 

Vittorio, lrena si Leonie îi asteptau în grădină. Rachel 
încercă să pară cât mai indiferentă faţă de tot ce se 
întâmplase. 

- Ce se întâmplă? Credeaţi că ne-am rătăcit? începu 
Andre pe un ton glumeţ. Vă asigur că am mers doar puţin 
pe plajă. Rachel...voia să respire aer curat. 

- Dragule, se face târziu. Chiar trebuie să plecăm. 

- Bine, Leonie, chiar acum mergem. Mai întâi, s-o văd 
pe mama. 

Bărbatul plecă în casă, iar Rachel rămase ţinta celor trei 
perechi de ochi. Bine că era întuneric afară si nimeni nu 
putea observa obrajii îmbujoraţi si părul răvăsit. 

Oh, oare ce ar fi spus Andre dacă l-ar fi rugat să mai 

rămână? Sentimente pe care le credea moarte, reînviaseră 
în sufletul ei. Dorinţa pe care o simţea pentru el era la fel 
de mare ca la început. 

Fără să-i pese de ceea ce aveau să creadă ceilalţi, 
alergă si ea în casă si-l prinse pe Andre de braţ. 

- André! 

- Ce mai vrei acum, Rachel? 

- Andre, vreau să vorbim. 

- Nu încerca nimic acum, Rachel. Nu acum! 

- Andre, începu ea, cu ochii în lacrimi. Afară...mă doreai. 

- Da, te doresc şi acum. La naiba! Dar mi-am promis că 
n-o să te mai am! O îndepărtă de el. 

- De ce? întrebă ea. 

- Te-am iubit, Rachel. Te-am iubit până la moarte. Dar 
tu m-ai rănit şi când în sfârşit am reuşit să te uit, am găsit 
pe cineva care mă iubeşte la fel cum te iubeam eu pe tine. 
Si asta îmi convine mult mai mult. Recunosc că eşti o 
femeie atrăgătoare, aşa cum ai fost întotdeauna, dar dacă 
simt ceva pentru tine, atunci e pe plan fizic. Nu-ţi mai 
vreau sufletul, şi, până la urmă, asta nu înseamnă iubire, 
nu? 

- Eşti crud, Andre. Niciodată n-ai fost aşa. 

- Sunt aşa cum m-ai făcut, zise el. Din momentul în 
care viaţa mea n-a mai fost bună pentru tine, erai atât de 


plictisită şi de neliniştită, încât mi-ai omorât copilul! 

- Nu e adevărat! Nu s-a întâmplat aşa! N-am vrut să 
pierd copilul. Mi-l doream foarte mult! 

- Cred că ţi-ai spus asta de atâtea ori, încât ai ajuns şi 
tu s-o crezi! 

- E adevărul! 

- Si atunci de ce ai fugit imediat după asta? Puteai să 
mai ai şi alţi copii! 

- Tu întrebi asta? După toate câte ai spus? După felul în 
care te-ai purtat? 

- Deci, a fost vina mea, nu? Noapte bună, Rachel! Drum 
bun! zise el, şi ieşi. 

Ea merse în sufragerie şi se aşeză pe canapea. O privi 
pe doamna Sanchez. 

- Aţi auzit? întrebă ea, şoptit. 

- Da, am auzit. Vino aici, lângă mine. Cred că e 
momentul să avem o discuţie. 

Se aşeză în locul indicat şi primi băutura oferită de 
femeie. Se simţea foarte rău. îi treceau prin minte doar 
cuvintele dure ale lui André. Irena apăru de pe terasă şi, 
văzându-le pe cele două, întrebă ironic: 

- Ce se întâmplă aici? Vă confesaţi? 

- Dacă n-ai nimic bun de spus, Irena, păstrează-ţi 
pentru tine părerile. 

- Ce s-a întâmplat? Andre i-a dat cumva lui Rachel 


replicile pe care le merita? 

- întotdeauna te interesează problemele altora, nu-i 
aşa, lrena? întrebă Rachel. Mă întreb de ce. Oare pentru că 
asta e ocupaţia ta? Asta e viaţa pe care o ai? Un joc de 
teatru la care tu eşti doar un spectator? Pentru că doar 
asta eşti, să ştii. Un spectator! zise ea. 

- Ei bine, înseamnă că ceva s-a întâmplat, zise Irena, 
zâmbind. Niciodată nu te-am mai văzut plângând. E chiar o 
noutate, cu toate că stiam că scorpiile nu pot plânge. 

- Irena! ţipă doamna Sanchez. lesi imediat din cameră! 
Vorbele tale mă dezgustă! 

- De ce o tot aperi? Andre e fiul tău si fratele meu, iar 
ea i-a distrus viaţa! Slavă Domnului că în sfârsit a găsit pe 
cineva care să-l merite! 

- Irena! Chiar trebuie să repet? o ameninţă doamna 
Sanchez. 

- Bine, bine, plec. Vă las să vă faceţi confidenţe. Dar n-o 
lăsa să te păcălească, mamă! E foarte obraznică atunci 
când încearcă să obţină ce vrea. 

Fata iesi în cele din urmă. Rachel încerca să bea din 
paharul pe care i-l dăduse soacra ei, dar încă mai tremura. 

- Ciudat, nu? Până la urmă, femeile sunt cele mai 
nefiresti creaturi... 

- Rachel, nu trebuie să te prefaci în faţa mea! Parcă noi 
ne înţelegeam. 


- Oh, cum de ne-am putut înţelege vreodată? Mereu am 

fost în tabere diferite. De asta... 

- De asta n-ai putut să vii să mă vezi înainte de a-l 
părăsi pe Andre? 

- Da. Voiam să vorbesc cu cineva. Voiam să am 
încredere în cineva, dar nu puteam veni la tine. Esti mama 
lui. 

- înţeleg asta si presupun că lrena era prea dornică să 
te ajute să pleci. 

- Bineînţeles că era. La momentul acela i-am fost 
recunoscătoare, dar acum...0O privi. Ţi-a explicat Andre ce a 
făcut tata? 

- Da, mi-a spus. Cred că a fost un om foarte curajos, nu? 

- Cred că da. Oh, îmi va fi tare dor de el. îl iubeam 
foarte mult. Dar nu înţeleg de ce a crezut că e nevoie să 
mă trimită aici, la Andre, când ştia că el căuta să divorţeze 
de mine. 

- Chiar nu înţelegi? Credea că nu mai are nimic de 
pierdut şi orele îi erau numărate. 

- Da, dar m-aş fi descurcat. Nu sunt o femeie 
neajutorată. Poate dac-aş fi fost, eu şi Andre am fi avut o 
căsnicie reuşită. 

- Si tu crezi că mariajul vostru n-a fost unul de succes? 

- Cum poţi să întrebi aşa ceva? 

- E adevărat că s-a sfârşit, dar a fost un timp când 
credeai că sunteţi pe drumul cel bun. 

- Desigur, la început... 

- Da, la început, după ce Andre te-a adus în Bahamas, 
după luna de miere. Eraţi amândoi foarte fericiţi. Si din 
cauza asta, fiul meu a început să se teamă să nu piardă 
această fericire. 

Făcu o pauză, după care zise: 

- Rachel, ţie ţi-e greu să înţelegi îngrădirile pe care ţi le 
impunea el. Dar e un bărbat influent şi puternic care are 
mulţi duşmani. El ştie treaba asta, dar tu, provenind dintr- 
un mediu liniştit, nu vezi pericolele. 

- Era atât de posesiv! 

- Si a fost si mai rău? întrebă domna Sanchez, 
surprinsă. 

- Da, spuse fata. 

- Hai să-ţi explic un lucru. Andre te iubea foarte mult 
când s-a căsătorit cu tine. Dar doar după ce stai o perioadă 
cu cineva îţi dai seama că nu poţi trăi fără el. Asta era 
problema lui. Pe măsură ce timpul trecea, crestea si teama 
lui ca ceva să nu se întâmple cu tine. 

- Dar de ce nu încerca niciodată să se explice? De ce 
era mereu convins că el are întotdeauna dreptate si că eu 
gresesc? 

- Ai încercat vreodată să înţelegi ce e în neregulă cu el? 

Rachel oftă. Nu putea spune asta. Stia cum stăteau 


lucrurile. 

- Dar chiar si asa, continuă ea, nu trebuie să transformi 
viaţa celui iubit după a ta. 

- Sunt de acord cu tine. Dar Andre e un om posesiv care 
cu tine a depăsit măsura. Vreau să stii, draga mea, pe voi 
nu ura v-a despărţit, ci o dragoste prea mare. 

- Andre ţi-a spus ceva despre...copil? 

- Mai bine mi-ai spune tu, zise femeia. Hai să ne 
aducem aminte de vremurile acelea. 

Rachel oftă. încă îi era greu, după atâta timp, să 
vorbească despre asta. Dar îsi dădu seama că doamna 
Sanchez voia doar s-o ajute si stia că-i va face bine să 
discute cu o femeie. Până la urmă, nu mai era nimeni în 
care să aibă încredere. încercă să-si găsească cuvintele 
potrivite pentru a continua. Si când fu 
pregătită, zise: 

- Andre crede că viaţa alături de el mă plictisea. Dar nu 
era deloc aşa. Niciodată nu mă puteam plictisi lângă un om 
ca el. Dar e adevărat că aşa lăsam să se vadă. Gândindu- 
mă acum la ce s-a întâmplat atunci, îmi dau seama că mă 
purtam prosteşte şi copilăreşte. 

- Andre ţi-a spus despre Lilaine? 

- Nu. Vittorio mi-a spus. Cred că a fost oribil pentru tine. 

- Aşa e. Si pentru Andre a fost la fel. | s-a confirmat 
astfel neliniştea. 


- Stiu, dar trebuia să vă gândiţi că nu e un lucru care se 

poate întâmpla în mod obişnuit. 

- Aşa e, dar Rachel, când iubeşti pe cineva, nu rişti pur 
şi simplu. 

- Da, şi trebuia să aştept îngrijorată de fiecare dată 
când Andre pleca. 

- Andre e bărbat. Probabil crede că este mai rezistent la 
lucrurile astea. Dar cu câte se întâmplă în zilele noastre, 
chiar stai să te întrebi dacă mai e cineva ferit de pericol. 
Zâmbi slab. Ei, dar haide, ne îndepărtăm de subiect. 
Povesteşte-mi de ce-ai plecat. 

Rachel continuă cu greu: 

- Andre mi-a spus că dacă aş avea un copil, poate aş 
avea timp mai puţin ca să-i fac necazuri. Oftă. Exact aşa a 
spus, în timpul unei certe. Nu-ţi poţi imagina cum m-am 
simţit. Până atunci, îmi doream un copil, dar Andre spunea 
mereu că mai vrea să ne bucurăm de intimitatea noastră. 

- Era gelos, zise mama lui. Nu voia ca ceva să te 
îndepărteze de lângă el. 

- Dar oare nu era si egoist? Până la urmă, motivele 
mele de a avea un copil erau si ele posesive. Dar voiam o 
parte din Andre în mine. Nimic nu m-ar fi făcut mai fericită 
decât copilul lui. îsi aprinse o ţigară si trase din ea. Oricum, 
continuă ea, atunci i-am spus că nu vreau să-i dau ceva 
care să-l ţină legat de mine. Bineînţeles, până la urmă, am 


rămas însărcinată. Evident că ne împăcaserăm după cearta 

noastră. Andre stia că o să cedez dacă îsi pune în cap să 
facă asta. Dar când am aflat, l-am acuzat că a profitat de 
mine si atunci ne-am certat din nou. Oh, a fost oribil! spuse 
ea, izbucnind în plâns. 

Doamna Sanchez se ridică si se duse să-si mai toarne o 
băutură. O lăsă să se mai linistească, după care reveni la 
ea. 

- îmi pare rău, zise Rachel, stergându-si lacrimile. Dar 
nu mi-e deloc usor. 

- Stiu, draga mea. Vrei să continui? 

- Oh, da, acum că am început, vreau să-ţi spun tot. Ei 
bine, după această ceartă, am devenit doi străini. Nu mai 
dormeam împreună, nu mai vorbeam asa de mult, totusi, 
nu ne mai certam. Andre si-a mutat lucrurile în camera de 
oaspeţi. Pentru cei din afară, viaţa noastră era la fel, dar eu 
stiam că totul e gol. La început am fost foarte furioasă, dar 
se pare că nici după câteva săptămâni nu trecusem peste 
acest lucru, fiindcă furia mă făcea să nu mai fiu atât de 
cooperantă cum obişnuiam şi să tac în preajma lui. Ramon 
venea deseori să ne vadă. Cred că-i plăcea compania mea 
şi eu la fel pe a lui, într-un fel platonic, bineînţeles. Nu i-am 
spus despre copil. Cred că trebuia s-o fi făcut, dar nu-mi 
plăcea să vorbesc despre ceea ce provoace o ruptură între 
mine şi Andre. O privi pe doamna Sanchez. Poţi să înţelegi 


cum mă simţeam atunci? Poţi? 

- încep să înţeleg. Continuă, Rachel. 

- Ei bine, Ramon obişnuia să mă ia cu el să înotăm, să 
pescuim, să ne ocupăm timpul cu diverse lucruri. Apoi, într- 
o zi, am mers să facem scufundări. Oftă. Când am intrat în 
apă, am simţit că nu mai pot respira. l-am făcut semn lui 
Ramon că merg sus şi el m-a urmat. Cred că sporturile 
practicate în fiecare zi mă slăbiseră. Ramon m-a dus 
imediat acasă, dar răul era deja făcut. Fără gesturi 
dramatice, fără ţipete, doar o veste teribilă care m-a 
terminat psihic. 

- l-ai spus toate astea lui Andre? 

- Crezi că m-ar fi ascultat? Oh, nu, când a ajuns acasă şi 
a găsit doctorul, n-avea chef de conversaţie. în plus, eu nu 
eram în stare să fiu coerentă. Poate nu mă crezi, dar chiar 
îmi doream acel copil! Stiu că i-am spus lui Andre tot felul 
de prostii şi abia acum îmi dau seama că a fost o purtare 
copilărească din partea mea. După asta, mi-a spus că am 
făcut-o dinadins. Eu eram prea slăbită ca să-l contrazic. Mi- 
a 
spus că nu mai vrea să mă vadă niciodată. 

- Dar, copilă, n-ai înţeles că era teribil de rănit? Nu te-ai 
gândit că era supărat pe el la fel de mult ca pe tine? în 
toată nebunia asta, tu ai omis faptul că el încă te iubea. în 
ciuda a toate câte se întâmplaseră, el te iubea. 

- Cum poţi spune una ca asta? 

- Pentru că ştiu cum l-ai lăsat când ai plecat. De două 
ori a mers la Londra ca să te vadă şi de ambele dăţi s-a 
întors fără s-o facă. 

- Cum? 

- Aşa e. Doar nu credeai că putea lăsa lucrurile aşa. S-a 
întâlnit de fiecare dată cu tatăl tău şi bineînţeles că de 
fiecare dată era avertizat să nu-ţi spună. 

Rachel tăcu preţ de câteva clipe. 

- Se pare că tata ţinea multe lucruri departe de mine, 
zise ea. De ce Andre nu voia ca eu să ştiu? 

- Tatăl tău îi spunea mereu că eşti încă deprimată şi că 
apariţia lui îţi va face şi mai multe greutăţi ca să treci peste 
momentele critice. Ultima oară, Andre l-a pus pe tatăl tău 
să-i promită că dacă vei avea nevoie vreodată de ceva, să 
nu ezite să te trimită la el. Cred că de asta tatăl tău ţi-a 
spus să vii aici. 

- înţeleg, zise Rachel. Dar acum, e prea târziu. 

- Da. André se va căsători cu Leonie şi ea îi va fi o soţie 
credincioasă şi iubitoare, nu mă îndoiesc de asta. Dar ceea 
ce mă nelinişteşte pe mine, este dacă Andre va fi şi el un 
soţ la fel 
de bun. 

-La ce te referi? 

- V-am auzit vorbind pe hol, îţi aminteşti? Deşi n-ar 
recunoaşte niciodată asta, încă nu te-a uitat. Oh, Rachel, 

câte probleme ne facem de unii singuri! 

Urmară câteva clipe de linişte, după care femeia zise. 

- Ei, bine, vei pleca împreună cu Maria la Rio şi nu pot 
spune că nu mă bucură lucrul ăsta. Iți va face foarte bine 
să pleci pentru o perioadă. lar vremea acolo e minunată în 
momentul ăsta al anului. Marcus are casa aproape de plajă 
şi sunt sigură că te vei înţelege bine cu Olivia. Nu e dură ca 
Irena, şi nici înţepată ca Leonie. E o fată ca tine, tânără, 
frumoasă şi foarte îndrăgostită de soţul ei. 

- Si după asta? 

- Cine ştie ce se va mai întâmpla? Ceea ce-ţi trebuie e o 
odihnă şi sunt sigură că alături de Marcus şi de Olivia te vei 
simţi bine. 

- Ei ştiu că voi sta atât de mult? 

- Da, ştiu, dar nu trebuie să-ţi faci griji în privinţa asta. 
Olivia n-a fost aici acum cinci ani, deci n-are cum să te 
judece, iar Marcus nu va îndrăzni să-ţi spună ceva. 

Rachel încuviinţă din cap. Marcus era ca Ramon: 
inteligent, bun, blând...N-avea sens să se împotrivească 
unor lucruri pe care toată lumea le găsea potrivite pentru 
ea. In fond, ce ar fi trebuit să facă? Nu voia să se întoarcă 
la Londra atât de repede 
după moartea tatălui său. Mai bine asculta de planul lui 
Andre, mergea la Rio, îi acorda divorţul şi apoi se întorcea 
la Londra după ce toate astea aveau să se termine. 


Capitolul 6 


Soarele cobora încet spre apus, în timp ce Rachel 
urca treptele terasei cu sandalele în mână. Maria păşea 
îmbujorată în urma ei, cu un buchet de flori în braţe. 
Când ajunse şi ea pe terasă, zise, triumfătoare: 

- Vezi, ţi-am spus că nu trebuie să mă duci în braţe! 

Rachel îi zâmbi. li făcea mare plăcere să se bucure 
de soare, 
dar se obişnuise cu el în cele patru săptămâni de când 
era oaspete în casa părinţilor Mariei. 

Când intrară în sufragerie, Maria se agăţă de mâna 
ei. 

- O să mă speli tu diseară, Rachel? Oh, te rog! 

Dar înainte ca mătuşa ei să poată răspunde, o 
tânără frumoasă intră în cameră. 

- Hei, Maria, abia te-ai întors de afară. Las-o pe 
Rachel să se odihnească puţin. O s-o plictiseşti repede. 

- Oh, n-o să facă asta, zise Rachel. Dar, Maria, acum 
o să stau puţin. Intre timp, tu du-te şi caut-o pe Tottie. 

- Asta înseamnă că o să-mi faci tu baie? 

- Evident, zise ea, iar micuța plecă voioasă spre 
bucătărie. 

Apoi, Rachel o însoţi pe Olivia în sufrageria spațioasă 
a vilei. 


O servitoare aduse ceai şi Rachel se aşeză pe una din 

canapelele confortabile. 

Olivia îi turnă o ceaşcă, apoi turnă una şi pentru ea. 

- Serios, draga mea, începu Olivia, nu ştiu cum m- 
am descurcat până acum fără tine. Imi iei toată povara 
de pe umeri şi mă laşi să fac lucruri pentru care n-am 
crezut că voi avea vreodată timp. 

Rachel zâmbi. 

- Să ştii că îţi plac foarte mult fiica şi ne distrăm de 
minune împreună. 

-Văd asta, zise ea. Dar nu te gândeşti să stai aici tot 
timpul, nu? 

- Oh, nu ştiu...spuse Rachel, îmbujorată. 

- Oh, nu trebuie să te decizi acum. Dar...ei bine, am 
descoperit că sunt însărcinată din nou. 

- Serios? Oh, e minunat! 

- Crezi? Nu eşti de părere că Maria e cam mică 
pentru a se obişnui cu un frate? 

- Oh, nu! Va avea patru ani când se va naşte copilul. 
Cred că e suficient! li va face plăcere. Stii doar că vrea 
pe cineva cu 
care să se joace. 

- (tiu asta, doar că...ei bine n-am planificat copilul 
ăsta, cum am făcut cu Maria. Nici măcar nu ştiu dacă 


Marcus va fi sau nu încântat. 

- Nu i-ai spus? 

- Nu...eu...ei bine, am amânat momentul. Dar 
trebuie să afle cât mai curând. însă Maria va şti mai 
aproape de termen, altfel va deveni nerăbdătoare. 

- Oh, sunt de acord cu tine, zise ea, aprinzându-şi o 
țigară. 

- Ai fi o mamă grozavă, Rachel. 

- Oricine se poate înţelege cu copiii, zise ea. 

- Nu, nu oricine, zise fata. Oftă. Pur şi simplu nu 
înţeleg. Dar n-am să fac ce mi-a spus mama să nu fac, 
adică să fiu curioasă... 

- Oh, Olivia, nu e nimic rău în asta! Si eu aş fi 
curioasă în locul tău. Stiai că şi eu am pierdut o sarcină? 

- Oh, da, ştiu toate lucrurile astea, doar că nu le pot 
asocia cu femeia pe care o cunosc. 

- O să iau asta ca pe un compliment, zise Rachel. 
Cred că m-am maturizat destul din zilele alea. 

Olivia îşi bău ceaiul şi în timpul ăsta, Rachel se 
întrebă oare ce gândea despre ea această tânără. Se 
înţeleseseră bine încă de la început. 

Deşi familia Oliviei era una bogată, timpul petrecut 
în cele mai luxoase locuri nu o răsfăţaseră peste 
măsură, ba chiar o transformaseră într-o femeie de 


casă. Marcus si Maria erau tot ce conta pentru ea si nu 

era interesată decât să fie o mamă bună si o soţie 
iubitoare. 

Dar prietenia dintre cele două a evoluat mai 
degrabă la suprafaţă, fiindcă Rachel evitase să 
vorbească despre André, si Olivia îi îndeplinise 
dorinţele. Acum, afla că asta se întâmplase din cauza 
ordinelor doamnei Sanchez. 

Cu toate astea, îsi dădea seama că pe zi ce trece 
curiozitatea gazdei crestea si că momentul în care va 
vorbi nu întârzia să apară. 

- Când se întoarce Marcus? întrebă Rachel, 
schimbând subiectul. 

- Poimâine, zise femeia. De obicei, îmi e tare dor de 
el când pleacă de acasă, dar de data asta nu mi-a fost 
atât de grea despărţirea. 

Marcus era plecat de zece zile. Nu se stia unde 
anume era acum, dar la ultimul telefon pe care li-l 
dăduse, le spusese că era la New York. Fusese foarte 
bucuros de venirea lui Rachel, mai ales că stia că 
absenţa lui o deprimă pe Olivia. 

- Ei, ce lucruri spui si tu! zise Rachel, zâmbind. Cred 
că abia astepţi să-l vezi. Nu trebuie să te prefaci pentru 
a mă face pe mine să mă simt bine! 


- Oh, Rachel, dar nu e asa, zise tânără femeie, 

serioasă. Chiar îmi place să te avem aici. Te mai 
gândesti la ce am vorbit, da? 

- Bine, o să mă mai gândesc. Se ridică. Acum, mă 
duc să văd ce mai face Maria. Tu stai liniştită. Stii că nu 
trebuie să te epuizezi, da? 

- Oh, sunt bine. Mai sunt şapte luni până atunci. 
Imaginează-ţi, în toate lunile de vară o să port rochii 
largi! 

- Ei, o să supravieţuieşti. Stiu că de fapt eşti tare 
încântată! Când îi vei spune lui Marcus? 

- Oh, cred că atunci când se întoarce. Tu ce zici? 

- Cred că e perfect aşa. Sunt sigură că va fi extrem 
de încântat. 

Mai târziu, în camera ei, Rachel îşi dădu seama că 
sarcina pe care o purta Olivia îi amintea de clipele prin 
care trecuse ea. Se simţea chiar invidioasă pe fericirea 
femeii. Oare de ce s-a purtat atât de prosteşte în toţi 
anii aceia? Dacă tatăl ei i-ar fi spus la timp că Andre a 
venit s-o caute, totul ar fi fost diferit. Probabil se 
gândise că acţionează cum e mai bine de cuviinţă 
pentru ea şi poate că la vremea aceea chiar era bine 
aşa. Dar tot ce simţise atunci fusese de faţadă. Dacă ar 
fi ştiut că Andre a căutat-o, că îi păsa de ea, că a iertat- 
o pentru ce a făcut, ar fi alergat cu braţele deschise la 

el. Dar ea crezuse că din cauza ei povestea lor murise şi 
Andre n-ar fi în stare să se umilească atât de mult încât 
să vină după ea. 

leşi pe terasă. Seara care se lăsa aducea cu ea briza 
mării, încărcată de parfumul florilor din grădină. Casa lui 
Marcus era situată pe plajă, la ieşirea din satul 
Juanastra, într-o regiune în care climatul era blând în 
toate lunile anului. Locul în sine aducea un sentiment de 
pace şi de confort. 

Işi spuse că era o prostie din partea ei să se lase 
afectată de vestea că Olivia era însărcinată şi se hotărî 
să rămână acolo atâta timp cât dorea ea. In fond, unde 
să plece? Era cel mai bun mod de a evita 
responsabilităţile cu care acum nu s-ar fi descurcat. 

In următoarele zile, Olivia se pregăti pentru venirea 
soţului ei. Merse împreună cu Rachel şi cu Maria la Rio 
şi, în timp ce ea avea programare la coafor, fetele 
merseră prin magazine. Maria a primit de la Rachel un 
bloc de desen şi acuarele şi tânăra femeie şi-a cumpărat 
pentru ea un set de farduri. 

Mai târziu au mers la o cofetărie unde fetiţa a 
mâncat o îngheţată şi apoi au mers să se întâlnească cu 
Olivia. De cum s-au văzut, Maria începu să vorbească 


despre ce au făcut toată ziua ea şi cu Rachel şi în cele 

din urmă, mama ei concluzionă: 

- Doamne, şi eu o duc la îngheţată, dar nu are 
niciodată efectul ăsta asupra ei. Se pare că n-am tactul 
necesar. 

Rachel şi-ar fi dorit ca Olivia să nu mai spună astfel 
de lucruri, cu toate că o făcea cu intenţii bune. Poate de 
aceea nu îndrăznea să-i spună că o răneşte. După- 
amiază târziu, s-au întors acasă şi Maria ţopăi de 
bucurie când văzu maşina albastră parcată în faţa casei. 

- A venit tata! A venit tata! exclamă ea încântată. 

- Da, am văzut, zise Olivia. Cum arăt? o întrebă ea 
pe Rachel. 

- Minunat! Stilistul acela a ştiut ce face cu părul tău. 
Ar trebui să merg şi eu acolo într-o zi. 

- Oh, nu, nu e nevoie. Tu arăţi întotdeauna bine. 
Părul tău drept şi des îţi încadrează frumos trăsăturile. 

Rachel o luă de mână pe Maria şi zise: 

- Las-o mai întâi pe mami să-l salute pe tati. Si ea e 
nerăbdătoare, să ştii. 

Maria protestă puţin, dar Olivia intră repede în casă. 
Maria şi Rachel merseră mai încet, dar când se 
apropiară de casă, o lăsă pe micuță să alerge la părinţii 
ei. 


Rachel nu ştia ce să facă. Să meargă să-i salute, sau 

să amâne momentul pentru seară? Tocmai când se 
întreba asta, apariţia unui bărbat o făcu să tresară. 

- André! Ce...cauţi aici? 

- Am avut ceva de făcut la Rio, aşa că am venit cu 
Marcus, zise el, cu răceală. Cum te simţi, Rachel? Arăţi 
bine. 

- Sunt...bine, bâigui ea. Dar tu, cum eşti? 

- Sunt bine şi eu, spuse el, cu indiferenţă. 

- Asta-i bine, zise ea. Acum, te rog să mă scuzi, 
zise şi trecu pe lângă el spre scări, dar vocea Oliviei o 
împiedică să înainteze. 

- Rachel! Rachel, nu pleca! Vino să vezi ce ne-a 
adus Marcus! Ce ne-a adus tuturor! 

Ea evită privirea speculativă a lui Andre si merse în 
sufragerie, să se alăture celorlalţi. 

- Soţia mea m-a pus să-ţi mulţumesc fiindcă datorită 
ţie n-a fost singură cât am fost plecat, zise el, zâmbind. 
Asa că vreau să primesti asta drept mulţumire din 
partea mea. 

îi dădu un pachet si Rachel si-ar fi dorit să nu fi 
primit nimic. Desigur, îi făcea plăcere recunostinţa lui, 
dar acum nu-si dorea decât să plece în camera ei, unde 
să încerce să treacă peste socul de a-l fi revăzut pe 
Andre. 

Bărbatul părea atât de rece si de indiferent. si 
Rachel era foarte supărată pe el fiindcă a îndrăznit să 
vină acolo, să-i distrugă echilibrul fragil pe care-l 
căpătase cu greu. 

Desfăcu hârtia colorată si descoperi o cutiuţă de 
bijuterii. O deschise si văzu înăuntru o pereche de 
cercei cu diamante. 

- Nu...stiu ce să spun... începu ea, emoţionată. 

- Hei, e doar un cadou, zise el, pe un ton prietenos. 

Andre veni spre Rachel. 

- la să văd, zise el, luând cutiuţa din mâna ei. Da, 
sunt frumosi. Ai gusturi bune, Marcus. Sunt o investiţie 
bună. 

- Nu e o investiţie, e un cadou, zise Rachel, care 
închise cutiuţa din mâna lui. 

- Stii cum se spune: diamantele sunt cele mai bune 
prietene ale unei femei, adăugă Olivia, dorind să 
destindă atmosfera. 

-Vă rog să mă scuzaţi acum, zise Rachel, nedorind 
să strice cheful tuturor. 

- Hei, nu vrei să vezi ce am primit şi eu? o opri Maria. 

- Desigur, Maria. Ce ţi-a adus tati? 

Maria îi arătă o brățară micuță, cu câteva 
medalioane pe care erau desenate chipurile sfinţilor. 

- Oh, e minunată! exclamă Rachel, entuziasmată. Ai 
mulţumit? 

- Da, şi am mai primit şi asta. Maria îi arătă o cutie 
cu o păpuşă mare, îmbrăcată în costum tradiţional 
brazilian. 

- E foarte frumoasă, zise Rachel uitându-se mai bine. 
Chiar nu aveai o astfel de păpuşă. 

- Stiu. Unchiul Andre mi-a cumpărat-o. 

- înţeleg. Foarte drăguţ din partea lui, zise ea, apoi 
merse spre uşă. Acum, chiar trebuie să plec să mă 
schimb. 

- Dar n-ai văzut colierul pe care l-a primit mami! 

- Rachel îl va vedea mai târziu, Maria. Acum, vă rog 
să mă scuzaţi şi pe mine. Mă duc să-ţi pregătesc 
camera, André. 

Pe hol, Olivia îi spuse lui Rachel: 

- îmi pare rău pentru toate astea. 

- Nu-ţi face griji, Olivia. La urmă urmei, nu suntem 
nişte străini! 

- Bine, dacă spui tu... 

- Sincer, nu-ţi face griji. Tu doar concentrează-te să-i 
arăţi soţului tău cât de mult te bucuri că s-a întors. 

Olivia era bineînţeles bucuroasă de lucrul ăsta. 


Merse în bucătărie să anunţe că mai aveau un oaspete 


PRIZONIERA DRAGOSTEI 109 


la masă, în timp ce Rachel urcă scările în camera ei. 

Intră în cameră şi încuie uşa. Si asta nu din cauză că 
Andre ar putea veni peste ea, ci pentru că Maria ar fi 
fost posibil să dea buzna şi apoi să spună tuturor că 
plânge. 

Se mai uită o dată la cerceii pe care-i primise în dar, 
după care merse în baie şi dădu drumul la duş. Sub apa 
fierbinte, avea să gândească mai clar. 

Dar apa n-o învioră, ba din contră, o făcu să iasă mai 
tristă decât intrase. Se înfăşură într-un prosop şi se 
aşeză în pat. 

- De ce venise André? se întreba ea din nou şi din 
nou. Trebuia să-şi dea seama de efectul pe care-l are 
asupra ei. Probabil că nu uitase nici el noaptea aceea de 
pe plajă. Se simţea ca o şcolăriţă, dar trebuia să încerce 
să se poarte ca o femeie adultă. Trebuia să se poarte cu 
el la fel cum se purtase cu Marcus, dacă era posibil. Si 
dacă nici această legătură nu era posibilă, atunci va 
trebui să se poarte cu el ca şi cum ar fi fost un străin. 

Dar una era să planifice asta şi alta să pună în 
aplicare planul. 

îşi aminti că n-o ajutase pe Tottie s-o pregătească pe 
Maria de culcare. Oh, la cât de zbuciumată fusese, 
uitase de ritualul la care participa de bunăvoie, în 

fiecare seară. 

Deschise sifonierul si alese la întâmplare una din 
rochiile pe care si le cumpărase din banii trimisi de 
Andre. La început îsi amintea că nu dorise să-i accepte, 
dar îsi dăduse seama că nu putea sta fără niciun ban al 
ei. 

Era o rochie neagră, simplă, lungă, care-i scotea în 
evidenţă bronzul arămiu. îsi aranjă puţin si părul si-si 
puse cerceii de diamante. Arăta bine, chiar foarte bine. 
Până si ea trebuia să recunoască. Dar oricum, nimănui 
nu-i păsa de asta. Stinse lumina si merse în dormitorul 
Mariei. 

Fetiţa avea trei camere: una de joacă, una în care 
dormea si o baie proprie. Tocmai atunci, Tottie încerca 
s-o facă să mănânce cina. 

Fetiţa era îmbrăcată în pijama si pe faţa ei se citea 
disperarea. Când o văzu pe Rachel, o luă imediat la zor: 
- N-ai venit să-mi faci baie. Mereu vii. De ce n-ai 

venit si în seara asta? 

- Draga mea, îmi pare rău. Am uitat cât era ceasul. 
Mă ierţi? 

- De ce ai uitat cât e ceasul? Doar ai unul la mână! 

- (tiu, draga mea, dar venirea tatălui tău si darul pe 


care l-am primit de la el - vezi cerceii ăstia, îi arătă ea 

pentru ca fata să se bucure de strălucirea lor - cred că 
ne-a făcut pe toţi să uităm de timp. 
- Bine, atunci, zise Maria luând încă un fruct din bol. 


Dar 

promiţi că o să-mi citeşti o poveste când mă culc? 

Rachel ştia că va întârzia la cină, dar, dorind să 
amâne cât mai mult momentul, zise: 

- Bine. 

Fetiţa îşi termină mâncarea mai repede decât se 
aşteptase Tottie, şi Rachel începu să-i citească mai 
multe poveşti dintr-o carte mare şi colorată, care-i 
plăcea foarte mult Mariei. 

Aproape de ora opt, Rachel se opri din citit şi zise: 

- Draga mea, trebuie să plec acum. Tottie te va 
pregăti de culcare. 

în acelaşi moment, Olivia intră în cameră: 

- Aici erai! Nu ştii că în câteva minute o să luăm 
cina? 

- Stiu, îmi pare rău că am întârziat atât, dar am uitat 
de baia Mariei şi în compensație, i-am promis că-i voi 
citi o poveste la culcare. 

- înţeleg. Maria, cred că-ţi dai seama că e foarte 
târziu pentru tine. 

- Dar şi tu mi-ai spus că vei veni să-mi spui noapte 
bună, zise ea, pe un ton defensiv. 

- Stiu, dar o aşteptam pe Rachel să coboare ca să 
pot veni eu. Oricum, îţi spun acum noapte bună, Maria 
şi sper că te vei culca imediat, da? 

- Da, mami, zise fetiţa, acceptându-le sărutările. 

Când Olivia şi Rachel ieşiră din camera fetiţei, prima 
zise: 

- Ce şireată e! Caută atenţia tuturor! Să ştii că nu 
trebuie 
să-i faci baie în fiecare zi. Mai ales când avem oaspeţi, 
ca azi. 

- Oaspeți? 

- Oh, am uitat să-ţi spun. După ce ai plecat tu, Andre 
mi-a spus că trebuia să cineze cu un om de afaceri de 
aici, Alister Hemming cu soţia lui. Dar Marcus l-a pus să- 
i invite aici. 

- Ah, înţeleg. 

- Cred că e mai bine asa, zise Olivia. Astfel, eviţi 
prezenţa lui Andre. 

- Ai dreptate. 

Jos, în sufragerie, era o atmosferă foarte relaxată. 
Bărbaţii vorbeau despre afaceri si fumau si singura 
femeie, nevasta lui Alister, stătea lângă soţul ei, 
ascultând plictisită. 

De cum intrară, bărbaţii se ridicară si în timp ce 
Marcus merse să le pună băuturi, Andre făcu 
prezentările. Rachel se temuse de acest moment, dar 
bărbatul stia cum să iasă din orice situaţie, asa că o 

prezentă cu numele de fată, ca să nu fie nevoit să dea 
explicaţii inutile. 

Lucy Hemming era o femeie de vârsta a doua, 
potrivit de înaltă, cu trăsături blânde. Nu era ca celelalte 
soţii de afaceristi, ci mai degrabă aducea cu o femeie 
care dorea ca soţul ei să aibă o muncă mai puţin 
împovărătoare. 

Părea dezinteresată de conversaţia bărbaţilor si o 
preocupa mai mult să vorbească cu Olivia despre 
năzbâtiile Mariei. 

Rachel află că cei doi soţi aveau trei copii mari, care 
frecventau o scoală din Rio. Ea si Olivia aveau multe în 
comun, 

iar Rachel se simţea în plus. Când veni vorba despre 
viaţa de familie, nu mai suportă şi merse la Marcus, 
care tocmai îi punea o băutură, la bar. 

- Rachel, arăţi foarte bine în seara asta. 

- îmi face bine să aud una ca asta. Cum a fost 
călătoria? 

- Aşa şi aşa. Dar New Yorkul era cam friguros, aşa că 
m-am bucurat să mă întorc la Nassau. 

- Acolo l-ai întâlnit pe Andre? 

- Da, m-a întrebat dacă merg direct acasă şi apoi i-a 


venit ideea să mă însoţească pentru a-l vedea aici pe 

Hemming. 

- înţeleg. Deci, n-a fost nimic planificat. 

- Nu chiar. Eu trebuia să vorbesc cu omul de afaceri, 
dar se pare că Andre a considerat că e mai bine s-o facă 
el. în plus, lui Andre îi place Rio. Cred că ştii asta. 

- Da, îmi amintesc că am venit o dată împreună aici, 
dar trebuie să recunosc că am fost surprinsă de vizita 
lui, mai ales în această perioadă. 

- Cât eşti tu aici? întrebă el. Da, şi eu am fost 
surprins, să ştii. Dar presupun că e de părere că cu cât 
vă obişnuiţi mai mult unul cu altul, cu atât e mai bine. 
Până la urmă, dacă vei rămâne în zonă, vei mai avea 
contact cu el. 

- Oh, mă îndoiesc de asta. în primul rând fiindcă nu 
voi rămâne aici şi apoi, vom avea anturaje diferite. 

- Nu văd de ce, Rachel. Andre îţi asigură o sumă 
frumoasă de bani, nu-i aşa? Mă îndoiesc că nu te va 
întreţine şi de acum 
înainte. 

- Dar eu nu vreau să fiu întreţinută de nimeni! 

Marcus oftă. 

- Oh, Rachel, nu reacţiona asa. N-am spus-o cu 
intenţia asta! Am vrut să sugerez doar că Andre n-ar 


face nimic ca să scadă nivelul traiului tău. 

Dintr-o dată, Rachel deveni constientă că cineva 
apăruse în spatele ei. Se întoarse si-l văzu pe André, 
care era supărat. 

- Vă rog să nu mai discutaţi lucruri personale în faţa 
străinilor! 

Rachel se îmbujoră si plecă de lângă ei exact când 
Sasha servi mâncarea. 

în timpul cinei, Rachel fu asezată între Marcus si 
Alister, care se dovedi fascinat de ea. Ba chiar el fu cel 
care o conduse în sufragerie când veni momentul să-si 
bea cafelele. 

Lui Rachel îi făcea mare plăcere să vorbească cu el, 
fiindcă aveau multe lucruri în comun. Amândurora le 
plăceau cărţile si obiectele vechi si ambii frecventau 
expoziţii de artă. Erau atât de absorbiți de conversaţia 
lor, încât, atunci când Lucy vorbi, se simţiră stingheriţi: 

- Draga mea Olivia,s-ar putea să devin geloasă pe 
Rachel, dacă îl mai ţine pentru ea pe Alister! 

Rachel ridică jenată privirea si văzu că Olivia si Lucy 
îi zâmbeau, Marcus părea amuzat, iar Andre era vizibil 
enervat. 

- Si dacă noi nu ne continuăm discuţia, Hemming, 
zise 


Andre, o să cred că întâlnirea noastră a fost mai 

degrabă una socială decât de afaceri. 

- Oh, îmi pare rău, zise Alister, vizibil stânjenit. Se 
ridică. Doar că am găsit cu Rachel că avem atâtea 
lucruri în comun! Vorbeam despre scriitorii care au 
devenit celebri doar după moarte. 

Până şi lui Rachel i se păru o scuză jalnică. 

- Ei bine, atunci sugerez să mergem în biroul lui 
Marcus. Cel puţin acolo nu vom mai fi distraşi de 
doamne. 

O spusese pe un ton sarcastic şi Rachel şi-ar fi dorit 
să-i poată spune ceva care să-i şteargă ironia de pe 
faţă. 

Când cei doi plecară, Rachel se întristă. Andre, cu 
toată răceala lui, reuşea s-o facă să se simtă vie şi era 
atât de bine când era în preajmă. 

Olivia şi Lucy se aşezară pe canapea şi începură să 
discute despre copii. Marcus asculta muzică într-un colţ, 
fumând în linişte, aşa că Rachel găsi că prezenţa ei nu 
era tocmai indispensabilă. 

- Olivia, te superi dacă mă retrag în camera mea? 
Mă cam doare capul, zise ea. 

- Oh, te simţi bine? întrebă femeia. Să-ţi dau o 
pastilă? 


- Am în cameră. 

Mulţumesc. 

E doar o migrenă, asta-i tot. 

Ajunsă în dormitorul ei, Rachel se simţi un pic mai 
bine. 
Poate că Andre reuşea să rezolve problemele în seara 
aceea şi a doua zi va pleca spre casă. Ce bine ar fi fost 
să se întâmple aşa! Nu-şi putea permite să se mai facă 
de râs încă o dată în faţa lui! 


Capitolul 1 

Oricare ar fi fost speranţele ei, a doua zi dimineaţă 
îsi dădu seama că fuseseră în zadar. Când cobori la 
micul dejun, îl găsi pe Andre la masă, citind ziarul. Era 
îmbrăcat în pantaloni scurţi si tricou si părul ud îi dădea 
de înţeles că fusese să înoate. 

- Olivia si Marcus nu s-au trezit încă, asa că sper să 
nu te deranjeze dacă mănânc cu tine. Sasha mi-a spus 
că obisnuiesti să te trezesti la ora asta si să mănânci cu 
Olivia aici. 

- Stii foarte bine că, din moment ce esti în casa 
fratelui tău, ai libertatea de a mânca oriunde doresti. 

Andre o măsură din cap pînă-n picioare si observă 
fusta scurtă pe care o purta si maioul roz. 

- Esti foarte bronzată, remarcă el. Cafea? 

Rachel încuviinţă si luă ceasca din mâna lui. Luă o 
înghiţitură si încercă să se bucure de peisaj. Masa era 
asezată pe terasa care dădea spre plaja mereu curată, 
scăldată de apa cristalină. 

Andre îşi mai turnă o ceaşcă de cafea şi zise: 

- Eu n-am mâncat încă. Tu ce obişnuieşti să 
mănânci? 

- Doar chifle şi unt, zise ea. Prefer un mic dejun uşor. 

- Bine, ştiam că asta vei dori, aşa că acum cinci 


minute i-am spus Sashei să pregătească asta. 


120 ANNABEL DUPONT 


- Mulţumesc, zise ea. Trebuia să se fi gândit că 
putea fi în stare să-i anticipeze nevoile. 

îi era foarte greu să reziste privirii lui, care o devora 
pur şi simplu. Până la urmă, zise: 

- Chiar trebuie? 

- Ce trebuie? 

- Chiar trebuie să te holbezi aşa la mine? Ce ţi-a mai 
trecut acum prin minte? Să mă faci să mă simt prost? 
Sau pur şi simplu să mă enervezi? 

Andre dădu nepăsător din umeri. 

- îmi face plăcere să te privesc, zise el cu indiferenţă 
şi Rachel se îmbujoră. 

Sasha veni cu o farfurie de chifle calde, unt, cafea şi 
lapte. 

Rachel luă o chiflă, o unse cu unt şi începu să 
mănânce. 

- Spune-mi, zise ea dintr-o dată, unde sunt Gilroy şi 
Sheridan, gărzile tale? Nu i-am văzut aseară. 

- Stau în oraş. 

- Oh? De ce? 

- Stiam că nu-ţi place să-i ai în preajmă. Dar nu te 
îngrijora, sunt departe de noi. 

- Sunt sigură de asta, zise Rachel, care se întreba 
totusi de ce Andre se deranjase atât ca să-i facă pe 


PRIZONIERA DRAGOSTEI 121 


plac. Dar poate că nici Oliviei nu-i plăceau. Da, poate că 
ăsta era motivul real. 

Andre termină de mâncat si, după ce-si mai turnă 
puţină cafea, aprinse o ţigară si privi oceanul. 

Rachel era extrem de curioasă să afle cât avea să 
mai rămână acolo, dar nu putea să-l întrebe asta, pur si 
simplu. 

Oftă, dar după ce făcu asta îi păru rău, fiindcă îi 
atrase atenţia. 

- îţi place aici? întrebă el, studiind-o. 

- Foarte mult. Olivia e foarte drăguță. îmi place de 
ea, si cred că si ei îi face bine prezenţa mea aici. 

- Ti-am spus că asa va fi. Dar ce ai făcut de când ai 
venit? Ai văzut orasul? 

- Puțin. Am stat mai mult pe plajă, zise ea. 

- Cu Maria, stiu. Mi-a spus Olivia. Dar să stii că nu te- 
am adus aici ca să fii bona neplătită a Mariei. 

- Dar nu sunt, zise Rachel, surprinsă. 

- Nu? Atunci cum numesti ceea ce faci? Te trimit aici 
ca să te odihnesti si ce găsesc când vin? Am fost 
extrem de surprins când Olivia mi-a spus aseară că îi 
faci baie Mariei în fiecare seară si că tu esti cea care o 
pregăteste de culcare. 

- Dar îmi place să fac asta! Sper că n-ai avut ceva 

de 
ripostat. 

- Dacă te întrebi de ce le-am spus lui Marcus şi 
Oliviei ce cred, să ştii că am făcut-o aseară, după ce te- 
ai dus la culcare. 

- Ce ai făcut? 

- M-ai auzit! Plus de asta, am şi alte planuri pentru 
tine care n-au legătură cu nepoata mea. 

- Serios, André, chiar mă uimeşti. Stiu că mi-ai plătit 
vacanţa aici, dar... 

- Te rog, Rachel, nu vreau să ne mai certăm. Stii 
foarte bine că am dreptate. Respiră adânc. în ceea ce 
priveşte planurile mele... 

- Nu mă interesează de ce ai venit aici, André, dar 
vreau să ştii că n-am de gând să-ţi permit să mă 
umileşti în faţa fratelui tău şi a cumnatei tale! 

- Nu intenţionez să te umilesc, dar vreau să ştii că 
nu voi ezita să-mi folosesc autoritatea pentru a te 
împiedica să te porţi ca o servitoare! 

Rachel tăcu şi-i evită privirea. Oare de ce-l deranja 
aşa de mult că se ocupa de nepoata lui? 

- Nu trebuie să te îngrijorezi, zise el. N-am avut o 
conversaţie dificilă cu fratele meu şi cu soţia lui. Le-am 
spus doar că intenţionez să petrec câteva zile aici şi 


PRIZONIERA DRAGOSTEI 123 


vreau să-ţi arăt câte ceva din locurile astea. 

- Vrei să te însoțesc să... 

- Oare ideea mea e atât de îngrozitoare pentru 
tine? Nu mi-ai lăsat aceeaşi impresie când am vorbit 
ultima oară, în casa mamei. 

Rachel se ridică în picioare. 

- Cum îndrăzneşti să aduci vorba despre asta după 
câte ai spus? 

Andre stătea rezemat de scaunul lui, fără să fie 
deranjat de reacţia ei. 

- Părerea mea nu s-a schimbat, zise el. Dar din 
moment ce sunt aici şi intenţionez să rămân câteva zile, 
nu văd de ce nu ne-am bucura de compania celuilalt. 

- Sper că nu vorbeşti serios! 

- Oh, dar sunt serios! Si sper că n-ai de gând să mă 
provoci! 

- Mă...ameninţi? 

- Oh, pentru Dumnezeu! De ce nu poţi să iei un lucru 
aşa cum vine? Nu conoşti Brazilia, eu da. Intenţionez să- 
ţi arăt locurile. Ce e aşa de rău în asta? 

- Si ce se întâmplă dacă nu vreau să merg? 

- Conversaţia asta mă plictiseşte, zise el, indiferent. 
Acum e ora nouă, zise el, uitându-se la ceas. Ce zici de 


nouă şi jumătate? Eşti gata până atunci? 

Rachel ezită, dar se gândi că n-avea sens să se 
împotrivească. Când vru să intre în casă, se întoarse să 
mai spună ceva. 

- Cum de n-ai luat-o cu tine şi pe Leonie? Cu 
siguranţă, ar fi fost o companie mai plăcută decât mine. 

- Leonie a plecat în State, cu părinţii ei. lar în ceea 
ce priveşte compania ei, ei bine, da, ar fi fost mult mai 
agreabilă decât a ta. 

- Când pisica nu-i acasă...zise Rachel cu ironie, dar 
plecă înainte ca bărbatul să-i dea o replică potrivită. 

Cu toate că i-ar fi fost mai usor să petreacă timpul 
alături de Maria si de Olivia, Rachel găsi următoarele 
zile petrecute în compania lui Andre cu adevărat 
fermecătoare. 

De la antagonismul pe care-l încercaseră în prima 
dimineaţă, relaţia lor a evoluat spre una amicală. Era 
aproape imposibil să menţină o relaţie tensionată într- 
un decor atât de idilic, iar Rachel chiar se văzu în 
postura în care astepta cu nerăbdare fiecare zi. 

Andre era la fel de fermecător cum îl stia, dar pe 
măsură ce zilele treceau, Rachel nu putea să nu se 
întrebe ce va urma după ce toate astea se vor sfârsi. Se 
întreba dacă logodnica lui stia unde si cu cine era si îsi 
spuse că nu putea să stie asa ceva. Stia că Leonie nu ar 

fi acceptat niciodată ca logodnicul ei si fosta lui soţie să 
se plimbe împreună. 

Cu toate astea, era constientă că lui Andre îi făcea 
plăcere compania ei, si uneori chiar îl simţea pe deplin 
relaxat lângă ea. Dar de fiecare dată când se întâmpla 
asta, era spus un cuvânt sau făcut un gest care le 
amintea poziţia unuia faţă de celălalt si-i făcea să 
devină conştienţi de realitate. 

La început, merseră cu maşina printre dealuri, 
căutând aerul proaspăt şi răcoros al munţilor şi 
bucurându-se de mâncarea delicioasă servită la 
hanurile amplasate de-a lungul drumului. 

Făcură baie pe plaja Copacabana, dar Rachel 
prefera mai mult plajele mai liniştite şi mai puţin 
frecventate din sud. De multe ori îi simţea privirea 
iscodind-o şi doar atunci Rachel îşi dădea seama că 
reprezentau unul pentru celălalt o continuă provocare. 

De două ori o dusese la jocurile de noroc şi o privise 
amuzat când pierduse banii pe care i-i dăduse el. 

- In mod clar îl moşteneşti pe tatăl tău, zise el, când 
mergeau în parcare. 

Era prima oară când îi menţiona tatăl de când 
venise. Dar ştia că n-o spunea cu răutate. 

- Cred că ai dreptate, zise ea. Tu nu joci niciodată? 

- Nu. Un ghinionist în familie e de-ajuns, zise el, 
ajutând-o să urce în maşină. 

Tânără femeie nu mai zise nimic. De când făcea ea 
parte din nou din familia lor? II privi. Arăta atât de bine 
în pantalonii de in alb şi tricoul vaporos! Era un bărbat 
puternic şi frumos. Nu mai sperase vreodată că va 
putea petrece atâtea clipe frumoase alături de el, fără 
ca o ceartă să le strice cheful. 

Dar Rachel îşi spunea că nu trebuie să gândească 
aşa. In curând, bărbatul avea să se întoarcă la casa lui 
din Bahamas, la logodnica lui frumoasă şi bogată, iar ea 
va deveni doar o amintire pentru el. 

- Mă mir că n-ai pariat niciodată, zise Rachel, 
privindu-l cum se aşază la volan. 

- Cred că n-am avut niciodată timpul necesar să fac 
asta. Sunt foarte captivante jocurile astea, totuşi. 

- Probabil. Tata era la curent cu asta, zise ea. Apoi, 
schimbă subiectul. Dar ţie îţi plac bărcile, nu? 

- Da, asta e adevărat, zise el, pornind maşina. lar pe 
tine te interesează caii? 

- Nu în mod special, zise ea, aranjându-şi părul cu 
mâna. Purta cerceii pe care i-i dăruise Marcus. 

- Ţi-am cumpărat şi eu o pereche asemănătoare, îţi 
aminteşti? întrebă el, cu ochii la urechile ei. 

- Da, cred că i-ai găsit acasă. 

- Aşa e. Am cutia ta cu bijuterii la mine. 

Urmă o clipă de tăcere, după care Rachel întrebă: 

-O să-i... oferi Leoniei? 

- Bineînţeles că nu, zise bărbatul. 

- Mi se pare o pierdere. Adică...ce-ai de gând să faci 
cu ei? 

- Eu? Nu voi face nimic, Rachel. Imediat cum...se 
pronunţă 
divorţul, o să ţi-i înapoiez. 

- De ce să mi-i înapoiezi? Ca pe o ofertă de pace? 
întrebă 
ea. 

- N-am de ce să fac pace cu tine, Rachel. Dar dacă 
ideea asta te ofensează, atunci n-o să mai aduc vorba 
despre ea. 

- Mulţumesc, dar nu va fi nevoie. 

Stia că orice ar spune ea, el va face exact cum va 
crede de cuviinţă. Scoase din geantă o cutie cu ţigări şi 
se servi cu una. 

- Spune-mi, Rachel, întrebă bărbatul, te-ai gândit să 
te întorci la Londra? 

- Nu, zise ea scurt. 

- Asta e bine. 

- De ce spui asta? Cu siguranţă nu te interesează ce 
am de gând să fac. 

- Ba din contră. Aşa cum ţi-a spus şi Marcus, n-aş 
vrea să ieşi din vizorul meu. 

- Bineînţeles că în cele din urmă mă voi întoarce în 
Anglia, zise ea. Acolo e casa mea. în plus, mai e şi 
magazinul... 

- Poate fi vândut. Nu-mi place să stai acolo singură. 

- Va trebui să accepţi că după divorţ nu voi mai fi 
sub tutela 
ta! 

- Dar tu ştii că nu voi putea accepta una ca asta! 

- Cred că mai bine am schimba subiectul, sugeră ea. 

- Nu! i-o tăie André. Presupun că-ţi dai seama că 
sunt aici de mai bine de două săptămâni şi că trebuie să 
mă întorc la 
Palmerina. 

- Da, bănuiesc că Leonie te asteaptă. 

- S-a întors acum trei zile acasă. 

- înţeleg. Când...pleci? 

- Mâine dimineaţă. Trebuie să recunosc că îmi pare 
rău că plec. Mi-a făcut mare plăcere să petrecem acest 
timp împreună. 


- Si mie, recunoscu ea. Cel puţin, am avut sansa să 

mă port ca o turistă. îsi muscă buza. Mi-as fi dorit să-mi 
fi spus mai devreme că pleci mâine. Asa, as fi pregătit 
cu Olivia o cină de rămas-bun. 

- Ei, Rachel, nu ţi-am spus pentru că am dorit să te 
bucuri de ultima noastră zi petrecută împreună. 

- Te rog să nu te îngrijorezi, Andre. N-am de gând să 
fac o scenă. Cred că o să-i dau voie Leoniei să facă asta 
când va afla unde ai fost si ce ai făcut. 

- N-am obiceiul să dau socoteală pentru acţiunile 
mele. Cât despre Leonie, stie că sunt plecat cu afaceri si 
destinaţia e problema mea. 

- Oh, înţeleg, zise ea zâmbind. Obisnuiesti să faci 
asta mereu?Andre o privi cu răceală, dar nu zise nimic. 
Restul drumului fu parcurs în tăcere. 

în seara aceea, Rachel era conştientă de faptul că 
discuţia lor de pe drum îi atinsese lui Andre o coardă 
sensibilă. Era foarte tăcut şi nu doar cu ea, ci şi cu 
Olivia şi cu Marcus, care bănuiau desigur că ceva era în 
neregulă. Era o seară frumoasă de primăvară şi Rachel 
încerca să se gândească la altceva ca să evite privirile 
insistente ale lui André. 

- Ai reuşit să finalizezi înţelegerea cu Hemming? 
rupse Marcus la un moment dat tăcerea. 

- Da, la telefon, azi-dimineaţă, zise el. Oricum, dacă 

apare ceva, mă anunţi, da? 

- Sigur că da. Gilroy şi Sheridan merg cu tine? 

- Bineînţeles. Decolăm la nouă şi jumătate. 

- Pleci cu avionul tău? 

- Da, zise el, părând plictisit. Se ridică şi merse spre 
terasă. Se întoarse şi spuse: mulţumesc, Olivia, pentru 
felul în care m-ai făcut să mă simt aici. Mi-a plăcut 
foarte mult. 

- Mulţumesc, André. Ar trebui să vii mai des pe la 
noi. 

- Aşa voi face. 

Apoi îi privi pe toţi şi zise, mergând spre uşă: 

-Vă rog să mă scuzaţi, dar eu o să mă retrag. 
Noapte bună. 

Marcus şi Olivia i-au răspuns, dar Rachel l-a ignorat, 
şi când 
a ridicat privirea, plecase deja. Se simţea prost că n-o 
făcuse, mai ales că era posibil să nu-l mai vadă înainte 
de plecare. Dar probabil că scopul lui era să vină la 
Juanastra şi să-i provoace ei suferinţă. Si cum lucrul 
ăsta se întâmplase, atunci nu mai avea nimic de făcut 
aici. Pentru prima dată, Rachel începu să se gindească 
serios la întoarcerea la Londra. Până la urmă, nu va mai 


dura mult până când divorţul se va finaliza si e posibil 


PRIZONIERA DRAGOSTEI 131 


ca următoarea vizită la Rio să-l aducă pe André 
împreună cu Leonie, iar asta era prea mult pentru ea. 

Va rămâne cele trei luni, asa cum hotărâse soţul ei, 
dar asta mai mult fiindcă Olivia o făcuse să se simtă 
atât de bine. Nu se mai punea acum problema să 
rămână până la nasterea celui de-al doilea copil, desi 
era adevărat că la un moment dat i se păruse o idee 
bună. 

îsi aminti de sarcina Oliviei. Oare i-a spus deja lui 
Marcus? De când venise Andre, avusese foarte puţin 
timp să stea de vorbă cu gazda ei. 

Marcus începu să vorbească despre redecorarea 
sufrageriei, iar Rachel, simțind că nu e treaba ei să-si 
dea părerea, se scuză si iesi pe terasă. Se sprijini de 
balustradă si se întrebă pentru a mia oară de ce Andre 
venise tocmai în Brazilia să-si petreacă aceste zile 
libere. înţelegea că-i făcuse plăcere compania ei, dar în 
rest, n-avea niciun înţeles. Doar dacă... 

Inima începu să-i bată cu putere. Oare era posibil ca 
Andre să mai simtă ceva pentru ea? Oare se mai simţea 
atras de ea? Dar nicio clipă n-a făcut ceva care să-i 
arate asta. Era o situaţie stânjenitoare. Andre se 
controla perfect, dar ea, în schimb, îsi imagina niste 


lucruri cu adevărat imposibile. Poate plăcerea de a fi 

crud îl făcuse să vină aici si să-i zdruncine linistea 
interioară. 

Făcu o grimasă. Nu contează care-i erau motivele. 
Va pleca mâine dimineaţă şi era posibil să nu-l va mai 
vadă niciodată. Si dacă într-adevăr pleca spre Anglia 
peste o lună, aşa cum îşi propusese, atunci nu mai avea 
de ce să-l întâlnească. 

Mai târziu, când se întoarse în sufragerie îl găsi pe 
Marcus singur. 

- Olivia s-a dus la culcare, zise el. Nu prea s-a simţit 
bine azi. Speră să nu te superi. 

- Oh, sigur că nu. Dar pot s-o ajut cu ceva? 

- Oh, nu, nu cred. E doar obosită. Am mai trecut prin 
asta. Bănuiesc că ţi-a spus de copil, nu? 

- Da. Cum ai primit vestea? 

- Am fost încântat, desigur. Dar acum va trebui să 
angajăm o dădacă permanentă. Olivia nu se poate 
descurca. Bănuiesc că te-a rugat să mai rămâi. Mi-ar 
plăcea s-o faci, dar va trebui să accepţi să primeşti un 
salariu lunar... 

-Imi pare rău, Marcus, dar nu pot. 

- Dar de ce? Statutul tău aici nu se va schimba. Vei fi 
tot un membru al familiei, doar că vei primi un salariu... 


- Nu e vorba despre asta, Marcus, sincer. Nu accept 

pentru că aş fi mândră. Aş accepta un salariu, dar cred 
că n-aş avea nevoie de el dacă Andre îmi plăteşte o 
pensie atât de mare. Cred că în cele din urmă mă voi 
întoarce la Londra. 

- Ei bine, tu ştii cel mai bine. Dar nu te hotărî acum. 
Gândeşte-te la asta. Mai sunt încă şapte luni până la 
naşterea copilului. 

- Bine, o să mă gândesc. Mulţumesc, Marcus. 

- Eu trebuie să-ţi mulţumesc. De când ai venit, ai 
ajutat-o foarte mult pe Olivia. S-a ataşat de tine. 

- Si eu o plac, Marcus, serios. Dar vezi tu, sunt unele 
lucruri... 

- Andre, zise el. 

- Cred că da. Până la urmă, despre el e vorba. 

- înţeleg. Ei bine, dacă te răzgândeşşti... 

- Cred că acum voi merge şi eu la culcare, zise ea. 
Noapte bună. 

- Noapte bună, Rachel. 

Urcă scările cu paşi uşori. Se gândea la Olivia şi la 
Maria, pe care o neglijase în tot acest timp. Oare va 
putea sta departe de ea când va fi la Londra? 

Deschise uşor uşa camerei sale şi nu aprinse 
imediat lumina. leşi pe terasă şi stătu acolo câteva 
clipe, până când deveni conştientă de zgomotele din 

cameră. 

Panicată, reuşi să aprindă veioza de la capătul 
patului şi-l 
văzu pe André, stând pe scaun, într-unul din colţurile 
camerei. 

- Ce...doresti? 

- Voiam să vorbesc cu tine. Si cum n-am putut face 
asta jos, m-am gândit să te astept aici. 

- înţeleg. Rachel scoase cerceii din urechi si-si netezi 
părul cu miscări nervoase. 

Despre ce vrei să vorbim? 

- Ce intenţionezi să faci după ce se scurg cele trei 
luni petrecute aici? întrebă el, măsurând-o cu privirea. 

- Nu...m-am decis încă. 

Plus de asta, n-are nicio legătură cu tine. Si cred că 
n-ai dreptul să mă întrebi, zise ea cu mândrie. 

- Dreptul? Ce e dreptul, de fapt? Stii asta? Mă 
îndoiesc. 

- Acesta e dormitorul meu si cred că am dreptul să-ţi 
cer să pleci, adăugă ea. 

Bărbatul se ridică si veni spre ea. 

- Vorbeste mai încet. Sau vrei ca toată casa să stie 
ce avem noi de împărţit? 


- Nu va fi nicio discuţie. Vrei să pleci, te rog? 

- Rachel, încearcă să înţelegi punctul meu de 
vedere. De sapte ani sunt responsabil pentru tine. 

lar acum sunt constient că în afară de mine esti 
singură pe lume. 

Trebuie să stiu ce ai de gând să faci pentru ca, dacă vei 
avea nevoie de ajutor, să te ajut. Stii că banii nu sunt o 
problemă. 

Dacă vrei ceva anume, dacă-ţi trebuie ceva... 

- Oh, Andre îl privi ea cu dorinţă. Cred că trebuie să 
pleci acum, zise ea, văzându-i privirea arzătoare. Nu 
e..nici timpul şi nici locul pentru o asemenea discuţie. 

Andre făcu un pas spre ea. 

- Tu habar n-ai ce vreau eu. 

-Te rog, André! 

Nu mai e nimic de spus! 

- Rachel, nu mă provoca! 

- Oh, îți sugerez să-ți rezolvi problemele prin 
avocați. Si acum pleacă, te rog! Nu pot să mai suport 
situația asta! 

André se mişcă până ajunse aproape de ea. Atât de 
aproape, încât îi simţea căldura corpului. 

- Crezi că sunt lipsit de sentimente? zise el, 
mângâindu-i obrajii. Crezi că dacă sunt singur aici cu 


tine, asta nu mă face să mă gândesc la tot ce am trăit 

împreună? începu s-o sărute. 

- La ce anume te-ai gândit, mai exact? abia reuşi ea 
să întrebe. 

- La momentele noastre de dragoste. Cred că asta e 
problema mea, Rachel. Te doresc şi simt că înnebunesc 
dacă nu te am... 

- Andre... 

- Oh, te rog, lasă-mă să fac dragoste cu tine, te rog. 

Rachel era incapabilă să reziste inevitabilului care se 
produse. îi răspunse la săruturi şi la mângăieri. 

Andre o luă în braţe si o purtă spre pat, asezând-o 
cu grijă si întinzându-se si el lângă ea. O sărută 
pătimas. Nu se mai puteau gândi dacă fac sau nu bine 
procedând asa, voiau doar să se bucure unul de altul... 


Capitolul 8 


Rachel se trezi când cineva parcă sărea fără milă în 
pat şi nu-şi putea imagina cine ar fi în stare de asta. îşi 
dorea din răsputeri să rămână exact aşa cum era, dar 
deschise ochii cu greu. Când o văzu pe Maria care sărea 
încântată în pat, îşi aduse aminte de noaptea trecută şi 
privi cealaltă pernă. Andre nu mai era lângă ea. încercă 
un amestec de disperare şi de uşurare. 

- Mami a zis că pot să te trezesc. E foarte târziu, zise 
Maria. 

Rachel se ridică în capul oaselor şi încercă să se uite 
la 
ceasul de pe noptieră. Nu-i veni să creadă că dormise 
atât de mult. Era zece şi jumătate. Si unde era Andre, 
acum? Oare plecase, aşa cum plănuise, sau o aştepta 
jos? 

- Unchiul Andre a plecat? o întrebă pe Maria, 
încercând să se poarte normal. 

- Oh, da, acum câteva ore. De ce? Voiai să-ţi iei 
rămas-bun? 

- Oh, nu. Cred că am dormit mai mult decât trebuia. 
Acum pleacă, Maria, o să mă dau jos si o să mă îmbrac. 
Fugi si spune-i mamei că îmi cer scuze că am dormit 
atât de mult. 

- Chiar o să te trezesti? întrebă fetiţa, cu ochii 

strălucind de bucurie. Adică acum, că unchiul a plecat, 
n-o să mai fii ocupată, nu-i asa? 

- Nu, n-o să mai fiu atât de ocupată. Acum, fugi de 
aici! Trebuie să mă îmbrac. 

Rachel asteptă până când nu mai auzi pasii micuţi 
pe coridor si-si îngropă faţa în perna pe care dormise 
André... 

Dar bineînțeles că trebuia să se dea jos din pat. 
Când o făcu, îşi văzu hainele împrăştiate pe jos. Merse 
la duş şi după ce se răcori puţin, se îmbrăcă să coboare. 
In tot timpul acesta, încerca disperată să nu se mai 
gândească la lucrurile care s-au petrecut cu o noapte în 
urmă. Dar acest lucru era mai mult decât imposibil. Cel 
puţin, îşi dovedise că încă îl mai atrage, dar asta era tot. 
In nicio clipă n-a lăsat-o să creadă că ar dori-o şi pentru 
altceva. lar faptul că şi-a dus la bun sfârşit planul de a 
pleca în acea dimineaţă însemna că pentru el nu se 
întâmplase de fapt nimic spectaculos. 

Fusese o laşă, ca întotdeauna. îl lăsase să facă 
dragoste cu ea, deşi ştia că pentru el nu înseamnă 
nimic. 

Dar cum de permisese aşa ceva? Cum reuşise el să 
facă asta? Profitase de ea? în mod clar, nu! Fusese doar 


o victimă a farmecului său. 

Cumva, trebuia să nu se mai gândească atât de 
mult la asta. Cel puţin, nu de faţă cu alţii. Jos, Olivia îşi 
bea cafeaua de dimineaţă şi zâmbi când o văzu pe 
Rachel. 

- la uite cine vine! A trebuit s-o trimit pe Maria să te 
trezească. De la opt şi jumătate, abia aşteaptă să te 
vadă. Cred că ai fost foarte obosită de ai dormit atât. 

- Da, zise ea. Ce...mai faci? Marcus mi-a spus că nu 
te simţeai prea bine aseară. 

- Oh, ştii tu, greţurile obişnuite! 

Rachel îşi turnă şi ea puţină cafea şi-şi aprinse o 
ţigară după ce refuză invitaţia la masă a Oliviei. 

- Nu prea mi-e foame, zise ea. Si, plus de asta, e 
aproape ora prânzului. 

- Spune-mi, ţi-ai luat la revedere de la Andre? o 
întrebă Olivia, când Rachel se aşeză lângă ea. 

- Cred că da, zise ea. Parcă ne-am spus la revedere 
ieri. 

- Oh, înţeleg. Dar mi s-a părut că aseară părea 
enervat de ceva. în dimineaţa asta a plecat fără să 
spună un cuvânt şi nici el n-a vrut să ia micul dejun. V- 
aţi certat cumva? Apoi, pe un ton plin de remuşcare: oh, 
îmi pare rău, nu e treaba mea! lar fac ce mi-a spus 


Marcus să nu fac, adică să mă amestec în vieţile 

voastre. 

- Stai liniştită, Olivia. Nu ne-am certat, dar i-am spus 
câteva lucruri urâte. 

- Mă întreb de ce a vrut să stea atât de mult. Nu era 
nevoit să iasă cu tine în oraş, nu? Eu cred că încă se mai 
simte responsabil pentru tine. 

- Da, cred că e o parte din tradiţia familiei Sanchez. 
Strânse pumnii. Chiar dacă în curând se va căsători cu 
Leonie, încă nu poate să accepte că eu am nevoie de 
libertate. Probabil că se crede vreun superbărbat care 
se poate descurca să controleze vieţile a două femei. 

- Dar Rachel, izbucni Olivia, nu crezi că eşti puţin 
cam iresponsabilă? Nu mai ai pe nimeni pe lume. De ce 
nu-l laşi pe Andre, să aibă grijă de tine? 

- Toată lumea crede că sunt incapabilă să am grijă 
de mine. Poate tu n-ai fost învățată cu viaţa grea, dar 
înainte de a-l cunoaşte pe Andre eu aveam grijă de 
mine şi de tata. Si în ultimii cinci ani, cred că m-am 
obişnuit să fiu singură. 

- Bine, Rachel, nu te enerva. Vreau doar ce e mai 
bine pentru tine. M-am ataşat foarte mult de tine şi aş 
face orice ca să te răzgândeşti să te mai întorci la 
Londra şi să rămâi aici cu noi. 


- Oh, îmi pare rău, Olivia, cred că sunt la limită. O 

să-mi 
revin într-o zi sau două. 

- Maria s-a dus la plajă cu Tottie. Ce-ar fi să mergi şi 
tu la ele? Te mai destinzi puţin. 

- Poate aşa am să fac. Mulţumesc, Olivia, pentru că 
nu m-ai întrebat nimic. Intr-o zi, îţi voi explica ce s-a 
întâmplat, dar nu acum. 

Mai târziu în aceeasi dimineaţă, stând pe nisip 
alături de Maria, se întrebă cât de mult va mai dura 
până îsi va reveni după vizita lui André. 

Se întreba cum se va descurca în continuare. Era 
singură pe lume, asta era o certitudine, dar cel puţin 
era mai matură cu cinci ani. Dar stia că îsi va reveni. 
Trebuia s-o facă. Vechile răni se vor cicatriza din nou, la 
timpul lor, iar Rachel descoperi acest lucru pe măsură 
ce săptămânile se scurgeau una după alta de la 
plecarea lui Andre. 

- Plecarea lui Marcus într-o călătorie mai lungă prin 
Europa a făcut-o să constientizeze si problemele Oliviei 
si a încercat pe cât posibil să-i ridice moralul. N-avea o 
sarcină usoară, si de cele mai multe ori îi era foarte rău 
si se lupta cu dureri de cap îngrozitoare. 

Rachel le scotea pe Olivia şi pe Maria la plimbare cu 
maşina. Celor două le plăceau la nebunie aceste ieşiri 

care aduceau de fiecare dată culoare în obrajii palizi ai 
Oliviei. 

Intr-o după-amiază, le-a dus să cineze împreună la 
un restaurant, spre munte. Locurile erau minunate pe 
acolo şi terasa restaurantului avea vedere spre un lac 
frumos. Cu toate că şi compania era plăcută, Rachel nu 
se simţea prea bine şi şi-ar fi dorit să nu se aventureze 
atât de departe de casă. Olivia şi Maria erau foarte bine 
dispuse, fiindcă Marcus avea să se întoarcă în câteva 
zile şi toată seara au vorbit doar despre asta. 

Mâncarea era delicioasă, dar Rachel nu putu să se 
atingă decât de puţină salată. Nu ştia de ce, dar credea 
că ceva din ce mâncase mai devreme nu-i priise. 

S-au întors pe întuneric şi Rachel chiar se gândi s-o 
roage pe Olivia să conducă, dar n-o făcu. Nu dorea s-o 
îngrijoreze sau să-i răpească buna dispoziţie, dar când 
ajunseră la intrarea în Juanastra, Rachel fu forţată să 
oprească maşina şi să meargă undeva la marginea 
drumului, ca să vomite. 

După asta, rămase sprijinită de un copac, încercând 
să se liniştească şi să-şi revină după ameţeala care nu-i 
dădea pace. 

Olivia veni în fugă spre ea, speriată. 

- Rachel, ce s-a întâmplat? 

- Nu-i nimic, Olivia. Imi cer scuze că am oprit. Cred 
că e din cauza a ceea ce am mâncat. Mi s-a făcut rău 
dintr-o dată. 

Olivia o mângâie pe păr şi o studie în tăcere, după 
care zise: 

- Haide, vino înapoi la maşină. Suntem aproape de 
casă. O să conduc eu de aici. 

- Oh, nu e nevoie, mă simt mai bine... 

- Sigur că da, dar voi conduce eu de aici. 

Urcară din nou şi după ce-şi mai reveni puţin, Olivia 
zise zâmbind: 

- Dacă n-ar şti lumea care dintre noi e gravidă, cred 
că şi-ar imagina că eşti tu, Rachel. 

Din fericire pentru ea, Olivia fu prea ocupată cu 
condusul şi cu întrebările necontenite ale Mariei ca să-i 
observe paloarea. Rachel închise ochii o clipă. Oh, 
Doamne, cum de nu m-am gândit la asta? se întrebă ea. 

Dar nu se putea să fie adevărat. N-avea cum. Dacă 
Olivia era însărcinată, asocia orice stare de rău acestei 
condiţii. Si, oricum, o spusese ca pe o glumă. 

Dar gândind la rece, realiză că era un lucru pe care 
trebuia să-l fi avut în vedere chiar cu câteva zile în 
urmă. Oh, ce situaţie neplăcută! Ce avea să facă, 


acum? 

Maşina intră în garaj şi Olivia zise: 

- Rachel, du-te şi fă un duş. Probabil ţi-a fost rău de 
la căldură. Majoritatea oamenilor o suportă mai greu şi 
sunt afectaţi la un moment dat de ea. 

Rachel încuviinţă din cap şi făcu întocmai cum i se 
spusese. Apa călduţă îi mai răcori trupul înfierbântat. 
După baie, ieşi şi se examină în oglindă. Nu exista nicio 
schimbare din punct de vedere fizic, şi se gândi dacă nu 
cumva se înşela. Desigur, se putea asigura ducându-se 
la doctorul de familie al Oliviei, dar asta ar fi stârnit prea 
multe întrebări, şi încă nu era cazul. 

Si dacă era totuşi aşa cum se temea? Dacă era într- 
devăr însărcinată, îi va spune lui André? Nu! fu 
răspunsul care veni de undeva din interiorul ei. 

Se gândi ce ar putea face. Putea avorta la 
întoarcerea în Anglia, sau putea să păstreze copilul şi să 
încerce să-l crească singură. 

Dar un avort ieşea din calcul. Nu putea distruge atât 
de uşor fructul dragostei sale. Nu acea fiinţă mică ce 
luase naştere din contopirea lor. 

Oftă. Deocamdată, trebuia să aibă grijă ca Olivia să 
nu afle în cele câteva zile câte avea să mai stea acolo. 
Dar oricum, n-avea acum să bănuiască ceva din 


moment ce nu ştia ce se întâmplase între ea şi André. 

în următoarele zece zile, Rachel trebui să admită că 
era într-adevăr însărcinată. Avea toate simptomele: 
greţuri de dimineaţă, oboseală acută şi o repulsie faţă 
de unele alimente. Reduse ţigările la jumătate şi bău 
cafea doar când n-avea cum 
să se mai eschiveze de faţă cu ceilalţi. 

Marcus se întoarse singur din Europa de data asta, 
iar Maria o părăsise pe Rachel pentru a petrece mai 
mult timip cu tatăl mult iubit. Olivia aducea mereu în 
discuţie dorinţa ei ca Rachel să rămână definitiv în 
Brazilia, dar când tânăra femeie se decise să plece, 
Olivia fu cea care făcu aranjamentele pentru călătorie. 

Marcus era întristat şi el de plecarea lui Rachel, mai 
ales că trebuia să plece într-o altă călătorie şi Olivia nu 
mai avea cu cine să rămână. Intr-o zi când erau cu toţii 
în sufragerie, bărbatul îi telefon' mamei sale şi o întrebă 
dacă poate să petreacă câteva săptămâni alături de 
soţia lui. Dar doamna Sanchez abia îşi revenise după o 
răceală puternică şi nu putea călători cu avionul. 

- Voi fi bine, zise Olivia, încercând să-l facă pe soţul 
ei să-şi lase mama în pace. Nu-ţi mai face griji! 

Marcus dădu din cap şi continuă conversaţia cu 
mama lui. Când puse receptorul în furcă, zise: 


- Vine Irena mâine. Acum, sunt sigur că vei fi bine. 

Olivia o privi pe Rachel, apoi zise: 

- Inţeleg, spuse ea, pe un ton care arăta clar că 
aranjamentul nu era pe gustul ei. 

Marcus se încruntă. 

- Ce mai e acum? Irena e sora mea. Sunt sigur că e 
un substitut bun pentru Rachel. O privi pe cumnata lui. 
Rachel ştie că nu vreau s-o rănesc cu asta. Ştie că o 
preferam pe ea să rămână, dar dacă nu se poate, atunci 
lrena îi va lua locul. Oftă. Poate mai târziu, vei putea sta 
la Veros o perioadă. 

- Bine, Marcus, nu te alarma, zise Olivia. Dacă nu 
sunt atât de entuziasmată de venirea Irenei, e din cauză 
că m-am ataşat de Rachel. Şi ea se poartă atât de bine 
cu Maria. Nu poţi spune că Irena este tocmai omul 
potrivit pentru un copil! 

Marcus scoase o exclamaţie, după care ieşi din 
cameră. 

- Oh, Doamne! Acum s-a enervat! oftă ea. Sincer, 
Rachel, nu vreau să fiu nesuferită, dar eu şi Irena nu ne- 
am înţeles niciodată prea bine. 

Rachel, cunoscând-o pe cumnata lor, nu făcu niciun 
comentariu. N-ar fi fost corect să-i povestească prin ce 
trecuse, ca să nu-i altereze şi mai mult părerea despre 


ea. Aşa că zâmbi şi schimbă subiectul. 

lrena ajunse în seara următoare, iar Rachel se 
bucură că va mai avea doar o zi s-o suporte pe fată. Dar 
lrena o evită de la început, lucru care o puse pe gânduri 
pe tânără. Noroc că Marcus era acolo ca să mai 
tempereze situaţia. 

lrena venise s-o ajute pe Olivia, aşa că fata încerca 
să facă orice pentru a o face pe Rachel să se simtă 
inutilă şi de prisos. Cu toate astea, Rachel îşi spunea că 
era mai bine aşa. Nu voia să plece simțindu-se vinovată 
că o lasă pe Olivia fără ajutor. Acum, cel puţin, avea la 
cine să apeleze. 

In seara dinaintea plecării, Olivia organiză o cină 
festivă în cinstea lui Rachel. Aceasta le era foarte 
recunoscătoare că a fost primită cu atâta bucurie în 
casa lor şi le mulţumi pentru asta gazdelor. 

Rachel ştia că va duce dorul Mariei şi a golfului 
Juanastra, dar totul era aranjat şi trebuia să plece. 

Imediat după cină, Olivia se retrase în camera ei, 
pentru că nu se simţea bine. Rachel era chiar 
îngrijorată. Işi spuse că va păstra legătura cu ea şi spera 
ca într-o zi să poată veni din nou s-o viziteze. 

După ce şi Marcus se retrase şi masa fu strânsă, 
lrena o abordă pe Rachel: 

- Vreau să vorbesc cu tine, îi zise fata, pe un ton 

ciudat. 

Rachel nu dorea să discute cu lrena, dar se părea că 
fata 
voia să-i spună ceva şi era sigură că avea s-o facă 
oricum cu sau fără permisiunea ei. 

lrena îşi aprinse mai întâi o ţigară. 

- Te rog, lrena, spune-mi ce ai de spus, apoi lasă-mă 
să plec. Sunt foarte obosită. lar mâine dimineaţă trebuie 
să mă trezesc devreme. 

- Nute alarma, Rachel. Ce vreau să-ţi spun, nu va 
dura mult. începu să se plimbe încet prin cameră. Stiai 
că Andre a început demersurile de divorţ? Dacă lucrurile 
merg bine, el şi Leonie vor fi căsătoriţi până la sfârşitul 
anului. 

- Asta voiai să-mi spui? 

- E o parte, zise ea, cu ironie. Uite care e restul, 
adăugă deschizând poşeta de unde scoase o foaie de 
hârtie pe care i-o înmână. Andre m-a rugat să-ţi dau 
asta. A zis că vei şti despre ce e vorba. 

Rachel se încruntă şi se uită pe hârtie. Era un cec pe 
care era trecută o sumă mare de bani. 

- Nu înţeleg, zise ea, cu voce tremurătoare. Ce e 
asta? 

- Nu înţelegi de ce ţi-a trimis-o? El mi-a spus că ştii 

despre ce e vorba. 

Rachel ştia că era un cec scris de André, care data 
cu trei zile în urmă, adică exact atunci când lrena 
plecase de acasă. 

- EI...ţi-a dat asta! murmură ea, încă nevenindu-i să 
creadă. 

- Bineînţeles! Ce credeai? Oh, Rachel nu mai fi atât 
de şocată. Sunt doar nişte bani! 

Rachel se simţea foarte rău. Nu-i plăcea că Andre i-a 
trimis bani şi mai ales că a ales-o pe Irena ca 
intermediar. 

Rupse cecul în bucățele pe care le aruncă în faţa 
lrenei. 

- Să-i spui că n-am nevoie de banii lui murdari! N-am 
avut niciodată nevoie, zise ea, şi se repezi spre uşă. 

Simţea o greață puternică şi abia reuşi să ajungă în 
camera 
ei. 

N-a crezut niciodată că Andre ar putea fi atât de 
crud si de insensibil încât ar putea s-o umilească în faţa 
lrenei. Făcuse un gest de neînchipuit! Cum putea fi asa? 
După tot ce trăiseră împreună! 

Acum, nu mai conta decât faptul că el nu stia nimic 
despre sarcină. Si era sigură că ea nu va dori să-i spună 
vreodată... 


Capitolul 9 


Lui Rachel îi trebuiră câteva săptămâni ca să se 
obişnuiască din nou cu viaţa la Londra. Erau atâtea 
lucruri de care trebuia să se ocupe, atâtea lucruri pe 
care trebuia să le aranjeze...Vizita la mormântul tatălui 
său fu peste puterile ei. îşi aminti atunci tot ceea ce-i 
făcuse André. Reuşi cu greu să treacă peste acele 
momente şi să nu se mai gândească la ele un timp. 

Era atât de ciudat să locuiască acum singură în 
apartamentul de deasupra magazinului de antichităţi, 
unde avea atâtea amintiri legate de tatăl său! 

Doamna Verity, care rămăsese să aibă grijă de 
magazin în lipsa ei, părea singura persoană pe care o 
cunoştea, fiindcă de când se căsătorise cu Andre nu-şi 
mai făcuse alţi prieteni. Mai primea vizite de la 
cunoştinţe vechi de-ale tatălui său, dar n-avea pe 
nimeni apropiat de vârsta ei, căruia să i se confeseze. 

Magazinul avea nevoie de o curăţenie generală şi 
Rachel fu foarte recunoscătoare când fata doamnei 
Verity, Hannah, se oferi s-o ajute. 

Impreună, făcură ca locul să strălucească din nou. 
Prietenul lui Hannah, John Adamson veni să le ajute să 
mute mobila mai grea. In următoarele câteva 
săptămâni, se împrieteni cu cei doi tineri şi reuşi să se 


simtă mai bine în prezenţa lor. Stia că la un moment dat 

va fi nevoită să le povestească despre starea în care se 
afla, dar încerca să amâne cât mai mult acel moment. 

Când magazinul fu gata, Rachel merse la avocat ca 
să-l întrebe dacă era înţelept să-l vândă. Domnul 
Cropper era un prieten vechi de-al tatălui ei şi o privi 
speculativ pe Rachel când îi auzi intenţiile. 

- Vrei să vinzi? 

- Nu ştiu sigur, dar mă întreb dacă...ar fi o idee bună. 

- Depinde de ce vrei să faci mai departe, Rachel. 
Adică, tatăl tău mi-a spus că e posibil să mergi să 
locuieşti în Bahamas, dar acum, că te-ai întors, eşti 
hotărâtă să rămâi? 

- Oh, da, intenţionez să rămân. 

- Ei bine, în cazul ăsta, dacă vinzi magazinul, unde 
te gândeşti să locuieşti? Mai ai alt venit? 

- Dacă vând magazinul, cred că voi găsi să cumpăr 
un apartament pe undeva. Apoi, mai târziu, m-aş putea 
angaja. 

- Dar, draga mea, dacă vinzi magazinul, până te vei 
angaja îţi va fi foarte greu să-ţi asiguri traiul. Oftă. 
Spune-mi, Rachel, de ce vrei să vinzi o afacere care îţi 
asigură o viaţă liniştită? Tatăl tău ţi-a lăsat toate 
lucrurile cum trebuie. Depinde de tine să faci afacerea 


un succes. 


152 ANNABEL DUPONT 


- Mă tem că magazinul acela ar fi prea mult pentru 
mine. 

- Eu nu cred asta. O tânără de vârsta ta se poate 
descurca! 

- Sunt însărcinată, domnule Cropper, zise ea încet. 

Urmară câteva clipe de tăcere. 

- înţeleg, spuse el, surprins. îmi cer scuze, Rachel. 
N-am ştiut... 

- Nu-ţi face griji. Dar acum, că ştii, ce mă sfătuieşti 
să fac? 

- Spune-mi, zise el precaut, soţul tău... - pentru că 
încă mai e soţul tău - ştie de acest bărbat? 

- Nu e vorba despre alt bărbat! răspunse ea. 

- Adică... 

- Da, e copilul lui! 

- Atunci, pentru numele lui Dumnezeu, de ce te-a 
lăsat să vii până aici ca să începi de una singură o 
afacere? 

- Nu ştie. 

- Nu ştie? repetă el. 

- Nu, şi n-am de gînd să-i spun. Aşa că putem 
continua... 

- Stai puţin. Rachel, sper că nu te aştepţi să vii aici 


cu o poveste ca asta şi eu să-ţi dau un sfat pe loc. Am 

nevoie de timp de gândire. Dar de ce nu i-ai spus? 

- Soţul meu a înaintat actele de divorţ, zise ea. 

-  Scuză-mă, Rachel, că-ţi spun asta, dar n-ar 
trebui să-i acorzi divorţul fără să stie că astepţi un copil. 
Până la urmă, e si al lui. 

- Andre n-are niciun drept asupra acestui copil. A 
plătit cu un cec pentru el. 

- Un cec? Era o sumă mare? îl mai ai? 

- Nu, l-am rupt. 

Domnul Cropper nu putea să arate mai perplex 
decât atât. Dar fu destul de manierat încât să nu mai 
continue discuţa, cu toate că se vedea clar că i-ar fi 
făcut mare plăcere. 

- După cum ţi-am mai spus, Rachel, trebuie să mă 
gândesc la ce mi-ai spus. De aceea, te rog să revii peste 
câteva zile ca să-ţi pot da un răspuns. 

- Bine spuse ea dar, înainte să iasă pe usă, se 
întoarse brusc. Sper că n-aveţi de gând să-i spuneţi 
soţului meu ceea ce tocmai aţi aflat, nu? 

- Bineînţeles că nu. Problemele clienţilor mei sunt 
confidenţiale. 

Rachel zâmbi si iesi din biroul lui. Stia că orice 
problemă ar avea, domnul Cropper era un om de 


încredere. 

Hannah veni la magazin la puţin timp după ce 
Rachel ajunsese acolo. O găsi pe tânără întinsă pe o 
canapea si Hannah, de cum o văzu, se îngrijoră. 

- Esti palidă, Rachel. Te simţi bine? 

- Mă simt doar puţin obosită. Vrei să-mi faci un ceai, 
te rog? Am ajuns acasă acum câteva minute si mi-as 
face eu unul, dar 
n-am energia necesară. 

- Sigur, draga mea, zise fata, care intră în bucătărie 
şi pregăti ceaiul. Vrei s-o chem pe mama? 

- Oh, nu, Hannah. îmi voi reveni. Apoi oftă. Oh, vei 
afla mai devreme sau mai târziu, aşa că mai bine îţi 
spun acum: aştept un copil. 

- Oh! Eşti însărcinată! exclamă fata. Oh, Doamne! Si 
ai muncit atât! 

- Ei, nu sunt atât de fragilă, Hannah. Dar obosesc 
repede, asta-i tot. 

- înţeleg, zise ea în timp ce veni cu ceaiul. 

- Stai lângă mine, zise Rachel. Spune-mi ce am 
stârnit în tine? 

- Oh, nu fi prostuţă, Rachel! Ce e aşa nefiresc? Doar 
eşti căsătorită, nu? 

- Da, dar soţul meu nu ştie că sunt însărcinată. 


- Oh, înţeleg. Nu e copilul lui, zise ea, îmbujorată. 

- Ba nu, e al lui! Oh, Hannah, nu ştiu dacă pot să-ţi 
explic. Andre, soţul meu, nu mă iubeşte. Vrea să 
divorţeze de mine. 

- Porcul! exclamă tânăra cu vehemenţă. Si să te lase 
singură într-o asemenea situaţie! 

- Nu e chiar aşa, încercă Rachel s-o tempereze. 
Andre ar considera că e o dovadă de moralitate să aibă 
grijă de mine şi de copil, dacă ar şti. Si chiar cred că ar 
renunţa la divorţ. Dar eu nu-l vreau aşa, înţelegi? Dacă 
m-ar iubi cu adevărat, atunci ar fi altfel. Atunci i-aş 
spune. Dar nu în situaţia asta. A făcut nişte lucruri 
îngrozitoare, lucruri care nu m-au lăsat să mă îndoiesc 
că nu simte nimic pentru mine. 

Fata îşi muşcă limba, încercând să se controleze. 

- Oh, îmi pare rău pentru tine. Dar cum te vei 
descurca? Cu magazinul şi cu toate? 

-De asta am ieşit. Am fost să vorbesc cu avocatul, să 
văd dacă e bine sau nu să vând. 

- inţeleg. E păcat să-l vinzi acum, când arată aşa de 
frumos. E o afacere mică, dar care poate fi prosperă. 
Dacă ai avea pe cineva care să te îndrume, care să ştie 
despre antichităţi...Uite, de exemplu pe cineva ca John... 

- John se pricepe la asta? 

- Puțin. Obişnuia să vină aici când tatăl tău trăia şi 

să vorbească cu el despre ele. Dar bănuiesc că nu l-ai 
observat... 

- Nu chiar, dar acum că îmi spui de asta, parcă îmi 
amintesc de un băiat care venea mereu... Oh, poate că 
până la urmă n-ar fi o idee rea să păstrez magazinul. 
Până la urmă, aţi putea să vă ocupați voi de el când va 
veni copilul pe lume. 

Hannah râse. 

- Vom fi şi căsătoriţi până atunci. Poate nu e o idee 
chiar atât de rea. 

- Da, Hannah, dar cred că până la urmă voi fi 
nevoită să vând, spuse Rachel, gândindu-se mai bine. 
Nu-mi permit să vă plătesc şi peste câteva luni nu mă 
voi mai putea ocupa de el. 

- Cred că ai dreptate, se resemnă fata. Dar nu-i 
nimic, eu şi John sperăm că într-o bună zi vom avea 
propriul nostru magazin. Tata mi-a promis să ne ajute. 

în următoarele zile, Rachel primi şi răspunsul 
domnului Cropper, care considera că era cel mai bine ca 
magazinul să fie vândut, aşa că fu pregătit şi scos la 
vânzare. Rachel considera că cu cât termina mai repede 
povestea asta, cu atât era mai bine. Oricum, voia să 
facă aranjamentele cu mult înainte de naşterea 


copilului. 

Avu câţiva vizitatori, unii interesaţi de oferta ei, alţii 
doar curioşi, dar în câteva zile apăru un cumpărător 
hotărât cu care bătu palma. 

în cele din urmă, se obişnui cu ideea că trebuie să 
părăsească acest cartier. Dar până atunci, doamna 
Verity se oferise s-o găzduiască până când va găsi un 
apartament. 

într-o seară, înainte să plece din apartamentul de 
deasupra magazinului, exact când ieşea din duş, auzi o 
bătaie puternică în uşă. Era deja seară şi ştia că n-are la 
cine să apeleze acum. încercă să nu aprindă lumina şi 
se aşeză pe pat. Bătăile încetară şi îşi zise că persoana 
insistentă plecase. începu să-şi 
perie părul, dar bătăile se auziră din nou. 

începu să se sperie. Oare cine putea să bată ca un 
nebun la o oră asa de târzie? Puteau fi niste adolescenţi 
pusi pe farse? S-o sune pe doamna Verity la ora asta? 
Sau să meargă să vadă despre ce era vorba? Ezită 
puţin. Putea să coboare pe întuneric. Până la urmă, 
lumina din stradă îi permitea să vadă cine era persoana 
respectivă. 

Cobori si observă silueta unui bărbat, care astepta 
lângă usă. Oare cine era acest impertinent care-si 


permitea s-o deranjeze la ora asta? Era cumva noul 

proprietar? Dar n-avea dreptul să vină înainte de a o 
anunţa. Ezită puţin, dar când să ia o decizie auzi: 

- Rachel! Deschide usa asta! Stiu că esti acolo! 
Pentru Dumnezeu! 

Rachel încremeni. Era André. Oh, ce căuta aici? 

Ajunse tremurând la usă. 

- André? Tu esti? 

- Bineînţeles că sunt eu! Deschide usa! 

- De ce ai venit? 

- Rachel, zise el cu voce scăzută. Atrag atenţia aici. 
Vrei să fiu arestat fiindcă încerc să sparg usa asta? 

Rachel descuie si se dădu un pas înapoi, lăsându-l 
să intre. 

De cum ajunse înăuntru, bărbatul îsi aruncă haina 
pe un scaun. 

- Ei bine? N-ai de gând să mă inviţi sus? N-am bătut 
atâta 
drum ca să vorbesc cu tine pe întuneric. 

Rachel îl conduse în sufrageria de la etaj. Aprinse 
lumina şi-l întrebă direct: 

- Ei bine, de ce ai venit aici? E o mare surpriză 
pentru mine. 

- Este? Nu ştiai că voi veni cât de repede pot? N-am 


făcut aşa mereu? 

- Nu ştiu de ce trebuia s-o faci şi acum. 

- Nu? Poate fiindcă m-ai considerat mereu un fraier 
în ceea ce te priveşte. 

-André, nu eşti coerent! 

- Nu? De ce n-ai venit la Veros şi ai plecat direct la 
Londra? 

- La Veros? 

- Bineînţeles. Si dacă n-o făceai pentru mine, măcar 
s-o fi făcut-o pentru mama. 

Rachel se aşeză pe un scaun. începea să se simtă 
din nou rău. 

- De ce să mă întorc la Veros? Casa mea e aici. 

O scânteie sclipi în ochii bărbatului. 

- Credeam că puteai să faci măcar asta. 

- Dar de ce? Cu siguranţă, mama ta ştia de la Marcus 
că o să mă întorc la Londra. 

- l-a spus că pleci din Juanastra. De aceea, lrena a 
fost de acord să vină în locul tău. 

- Aşa, şi? 

- Eşti atât de inocentă, zise el, privind-o cu 
blândeţe. Poate de aceea nu mi te pot scoate din minte. 

- Andr6, despre ce vorbeşti? 

- Bine, bine, o să-ţi spun. Stii că Irena te-a invitat la 


Veros. Mama ţi-a trimis un mesaj prin ea. Stia că vrei să 

pleci din Brazilia şi din dorinţa mea, te-a invitat să stai 
cu ea. 

- Din dorinţa ta? repetă ea. Oh, André, n-are niciun 
sens ceea ce spui. N-am primit niciun mesaj. 

Andre o privi neîncrezător. 

- Ba sigur că ai primit mesajul. lrena ţi l-a dat. l-a 
spus mamei că n-ai ascultat-o. Că ai insistat că vrei să 
te întorci la Londra. 

- Andre, nu înţeleg... 

- Bine, atunci, voi fi şi mai explicit. 

O trase în braţele lui şi o sărută. Rachel se zbătu 
preţ de câteva clipe, dar buzele lui o invitau să 
capituleze. 

- Oh, Doamne, Rachel, trebuie să mă laşi să am grijă 
de tine. Am nevoie de tine mai mult decât de aerul pe 
care-l respir! 

- Ce-ai spus? Cum poţi spuce aşa ceva? Leonie... 

- Oh, la naiba cu Leonie! Tu eşti singura femeie pe 
care o iubesc şi pe care am iubit-o vreodată. Stii bine 
asta! 

- Nu crezi ce spui. Stii că eu sunt temperamentală şi 
încăpăţânată, şi nu te ascult... 

- Rachel, am nevoie de tine. Nu înţelegi? Stiu că te- 


am urât, te-am şi rănit, dar mereu am făcut-o fiindcă te 

iubesc foarte 
mult. Rachel se eliberă din braţele lui. 

-Te rog, continuă ce îmi spuneai despre mama ta si 
lrena. N-am primit niciun mesaj de la mama ta si a 
trecut mai bine de o lună de când am plecat din 
Brazilia. 

Andre oftă. 

- Stiu, mormăi el. Mi-a fost atât de greu fără tine! 

- Ce vrei să spui? 

- Când am aflat că ai plecat în Anglia, am zburat la 
Rio ca să vorbesc cu Olivia. Să aflu dacă i-ai spus ceva 
sau...în fine, când am ajuns, Olivia era în spital si am 
vorbit cu Irena... 

- în spital? Ce s-a întâmplat? 

- A pierdut copilul. 

- Oh, nu! 

- Da. Maria a fost neascultătoare si lrena o certa. 
Olivia s-a grăbit să-i spună să înceteze si a coborât 
scările în fugă, s-a împiedicat si a căzut. lrena a trimis 
după doctor, dar era prea târziu. Am înţeles că nici nu 
se simţise prea bine. 

- Biata de ea. Mi-as fi dorit să fi stiut! 

- Da, se pare că lrena a provocat multe neplăceri în 


familie. Oricum, am sfătuit-o să plece într-o călătorie si 

m-a asigurat că asa va face. Acum, cum rămâne cu noi, 
Rachel? 

- Ai plecat fără să-mi spui nimic si apoi a apărut 
cecul acela! 

- Despre ce cec vorbesti? întrebă André. 

- O să-ţi povestesc imediat. Dar mai întâi, spune-mi 
de ce ai plecat. 

- Bine. Am plecat fiindcă ştiam că mai întâi trebuie 
să vorbesc cu Leonie, să-i spun că totul s-a terminat, 
înainte de a vorbi cu tine. N-a fost deloc uşor, nici cu ea, 
nici cu părinţii ei. Apoi, mama s-a îmbolnăvit...Parcă 
toate lucrurile se întâmplau ca să nu fim împreună. 

- Cred că Irena ştia că te-ai despărţit de Leonie, zise 
ea. 

- Bineînţeles. Chiar ne-am certat pe tema asta. Dar 
apoi, cînd Marcus a zis că vei pleca din Rio, am pus-o pe 
mama să te invite la Veros. Când am văzut că nu vii, 
eram în stare să te omor. 

Rachel se aşeză din nou pe scaun. îşi prinse capul în 
mâini. 

- lrena mi-a dat un cec şi nu mi-a transmis niciun 
mesaj. A zis că i-ai spus că eu ştiu pentru ce sunt banii 
aceia. 


- Oh, Doamne! Si tu ai crezut-o? 

- De ce nu? Cecul era scris de tine. 

- Da, dar eu semnez cecuri tot timpul. Nu cred că i-a 
fost greu să obţină unul. Poate chiar mi-a falsificat 
semnătura....Deci de asta ai plecat atât de repede... 

- Pe de o parte. 

- Si restul? 

- Spune-mi mai bine de Olivia. Cum se simte acum? 

- E puţin deprimată, dar Marcus a luat-o într-o 
călătorie şi cred că acum şi-a mai revenit. Din cauza 
asta nu m-am putut întoarce imediat la Londra. La 
început am fost atât de furios, încât n- am mai vrut să 
te văd vreodată. Zâmbi slab. lar când 
Marcus şi Olivia au plecat în State, am rămas să am 
grijă de afacerea cu Hemming. 

- Inţeleg. Si acum, eşti liber? 

- Aproape, zise el, privind-o poznaş. Vino aici, iubito, 
vreau să fac dragoste cu tine. 

Rachel nu ezită. Nu mai avea motiv. Simţi căldura 
trupului său şi se simţi din nou ca făcând parte dintr-o 
familie. 

Se trezi dimineaţa devreme si, după ce-i dădu părul 
la o parte de pe ochi, îl văzu pe Andre care o privea. 

- lubeste-mă, frumoaso! o luă el în braţe. 

- Oh! Andre, am... ceva să-ţi spun, începu ea, după 

ce-l sărută. 

- Sper că nu e ceva rău. 

- Oh, sper si eu să nu crezi asta. Se ridică în capul 
oaselor. Astept un copil. 

- Un copil? repetă el. Copilul meu, zise el, ca pe o 
declaraţie. 

- Bineînţeles. 

- Si n-aveai de gând să-mi spui? 

- Cum să-ţi spun asta? Stiam că o să te căsătoresti 
cu Leonie 
imediat ce scăpai de mine. Dacă ţi-aş fi spus despre 
copil, ai fi crezut probabil că profit de situaţie. 

- Că profiţi? o întrebă el, stupefiat. Oh, Rachel, ce 
mai pot să spun? 

- Nu-ţi pare rău? 

- Mie? De ce întrebi asta? Oare...tu nu ţi-l doreşti? 

- Oh, ba da, foarte mult chiar. 

- Copilul nostru, murmură el, mângâindu-i pântecul. 
Oh, cât de mult te iubesc! 

- Voi arăta îngrozitor în următoarele câteva 
săptămâni, zise ea, preventiv. 

- Nu şi în ochii mei. Niciodată în ochii mei nu vei fi 
mai frumoasă ca acum! 


Andre opri iahtul aproape de țărm. Era o zi însorită 

de vară şi în jur era multă linişte. 

- Oh, Andre, zise Rachel, ce mult a trecut de când n- 
am mai ieşit în larg, nu-i aşa? 

- Hm, prea mult, zise el. Dar o să rezolv asta pe 
viitor. 

- Sper că tu şi fiul nostru nu mă veţi şantaja cu asta. 

- Oh, nu cred, zise el, zâmbind. 

Rachel îl privi cu blândeţe. 

- Nu stiu dacă merit să fiu atât de fericită. Stii, nu 
prea am avut timp să vorbesc cu tine de când s-a 
născut Robert. Mama ta a fost mereu prin preajmă...Dar 
vreau să stii că mi-am dat seama ce mare greseală am 
făcut că te-am părăsit atunci. 

- Si eu am gresit, să stii. N-ar fi trebuit să te las să 
pleci. Ar fi trebuit să mă port cu tine cum s-a purtat 
Marcus cu Olivia când a pierdut copilul. Cred că toţi 
învăţăm din greseli... 

- Sper că acum mă crezi când îţi spun că n-am făcut 
nimic intenţionat ca să pierd sarcina. 

Andre încuviinţă din cap. 

- Stiu, draga mea. Acum sunt convins de asta, zise 
el. De acum încolo, să stii că nu mai sunt capul afacerii 
Sanchez. Vreau să mă dedic familiei. Bineînţeles, îmi voi 


da părerea... 

- Bineînţeles, completă Rachel. 

- Dar de acum încolo, tu si Robert sunteţi cei mai 
importanţi pentru mine. 

lahtul fu ancorat si Andre îsi ajută soţia să coboare. 

Olivia iesi să-i întâmpine cu micul Robert Sanchez în 
braţe. Băieţelul, acum în vârstă de o lună era micut, 
dolofan si brunet ca tatăl lui. Era pur si simplu adorabil. 

- Oh, Olivia, ţi-a dat bătăi de cap? întrebă Rachel. 

- Bineînţeles că nu, tocmai s-a trezit si n-am putut 
rezista să nu-l iau în braţe. Patru luni mi se pare o 
perioadă atât de mare! 

Olivia era din nou însărcinată cu al doilea copil, iar în 
patru luni avea să-l aducă pe lume. 

Intrară amândouă în casă, unde Marcus vorbea cu 
Andre în timp ce prepara nişte băuturi. 

Rachel se uită în jur cu plăcere. Ce minunat era că 
acum se putea bucura de o a doua şansă! lubirea ei şi a 
lui Andre devenise mai puternică din cauza separării 
dintre ei. Dar ce bine că acum erau împreună! 

- Olivia mi-a spus că ai lăsat magazinul tatălui tău 
unui cuplu tânăr, zise Marcus, la un moment dat. 

- Da, aşa e. Fata, Hannah, mi-a fost de mare ajutor 
când m-am întors în Anglia. Ea şi părinţii ei ne erau 


vecini. 

- înţeleg. Si se pricep la afacere? 

- Puțin, zise André. Dar vor învăţa. John e un băiat 
isteţ. Mi-a plăcut de el. 

- Vin după Crăciun să petreacă câteva săptămâni cu 
noi. N-au avut timp să plece în luna de miere, aşa că şi- 
o vor petrece aici. 

- Sunt sigură că o să le placă, zise Olivia, care apoi 
se adresă soţului ei: Marcus, noi de ce nu avem o casă 
ca a lor? 

- Spune-mi sincer, André, îl întrebă Rachel, mai 
târziu, când se schimbau pentru cină. De ce ai venit în 
Brazilia când eram la fratele tău? Se întoarse pentru ca 
el să-i ridice fermoarul de la rochie si când făcu asta, o 
luă în braţe cu posesiune. 

- Stii de ce. Trebuia să mă asigur că era adevărat ce 
mi-ai spus în noaptea aceea, pe Veros. 

- Te-ai purtat atât de rău cu mine în acea noapte! 
murmură 
ea. 

- Asa e, nu? sopti cu buzele lângă urechea ei. Doar 
ţi-am spus că nu-mi plăcea efectul pe care-l aveai 
asupra mea! 

- Si acum? întrebă ea, cu un soi de satisfacţie în 
voce. 

- Si acum, as dori să terminăm cu îmbrăcatul, zise 

el, oarecum enervat. Sau...poate preferi să nu coborâm 


la cină... 


Sfârşit 


